ಪುರುಷರು ತಮ್ಮ ಶಿಶ್ನಗಳ ಗಾತ್ರವನ್ನು ಹೆಚ್ಚಿಸಿಕೊಳ್ಳಲು ನೈಸರ್ಗಿಕ ಪರಿಹಾರ ಸೂತ್ರಗಳು
Wellness
|
Updated: Thursday, September  6, 2018, 10:37 [IST]
ಬಹುತೇಕ ಮಹಿಳೆಯರು ತಮ್ಮ ಸ್ತನ ಗ್ರಾತ್ರ ಹೆಚ್ಚಿಸಿಕೊಳ್ಳಲು ಅನೇಕ ಬಗೆಯ ವ್ಯಾಯಾಮಗಳನ್ನು ಮಾಡುತ್ತಾರೆ. ಹಾಗೆಯೇ ಪುರುಷರು ತಮ್ಮ ಶಿಶ್ನಗಳ ಗಾತ್ರವನ್ನು ಹೆಚ್ಚಿಸಿಕೊಳ್ಳಲು ಅನೇಕ ಪರಿಹಾರಗಳನ್ನು ಹುಡುಕುತ್ತಿದ್ದಾರೆ. ಪುರುಷರು ತಮ್ಮ ವರ್ಧಕವನ್ನು ಹೆಚ್ಚಿಸಿಕೊಳ್ಳಲು ಕೇವಲ ಶಸ್ತ್ರ ಚಿಕಿತ್ಸೆಯ ಮೊರೆ ಹೋಗಬೇಕೆನ್ನುವ ಅಗತ್ಯವಿಲ್ಲ. ನೈಸರ್ಗಿಕವಗಿಯೇ ಗಾತ್ರವನ್ನು ಹೆಚ್ಚಿಸಲು ಮನೆ ಪರಿಹಾರಗಳು ಸಹಾಯ ಮಾಡುತ್ತವೆ.
ಈ ಆಧುನಿಕ ಯುಗದ ಮಾರುಕಟ್ಟೆಯಲ್ಲಿ ಶಿಶ್ನಗಳ ಪಂಪ್ಗಳು, ವಿಸ್ತರಣೆಯ ಉಪಕರಣಗಳು, ಪುರುಷರ ವರ್ಧನೆಯ ಔಷಧಗಳು, ಶಿಶ್ನಗಳ ತೇಪೆಗಳು ಹಾಗೂ ಶಸ್ತ್ರಚಿಕಿತ್ಸೆಯ ಉಪಕರಣಗಳ ಸೌಲಭ್ಯ ಇರುವುದನ್ನು ನೀವು ಕಾಣುತ್ತೀರಿ. ಇವೆಲ್ಲದರ ಸಹಾಯದಿಂದ ಶಿಶ್ನಗಳ ವರ್ಧನೆಯನ್ನು ಹೆಚ್ಚಿಸುವುದು ಆರೋಗ್ಯಕರ ಲಕ್ಷಣವಲ್ಲ. ಅಲ್ಲದೆ ಇದರಿಂದ ಕೆಲವೊಂದು ಆರೋಗ್ಯ ಸಮಸ್ಯೆಗಳು ಉಂಟಾಗುವ ಸಾಧ್ಯತೆಗಳಿರುತ್ತದೆ. ಇವುಗಳ ಬದಲಿಗೆ ಮನೆಯಲ್ಲಿ ಸಿಗುವ ಉತ್ತಮ ಗಿಡಮೂಲಿಕೆಯ ಪರಿಹಾರವು ಉತ್ತಮ ಫಲಿತಾಂಶವನ್ನು ನೀಡುತ್ತವೆ.
ಗಿಡಮೂಲಿಕೆಯ ಪರಿಹಾರಗಳ ಮೊರೆ ಹೋಗುವುದರಿಂದ ರಕ್ತ ಪರಿಚಲನೆಯು ಸುಗಮಗೊಳ್ಳುತ್ತದೆ. ಲೈಂಗಿಕ ಕಾರ್ಯಕ್ಷಮತೆಯನ್ನು ಹೆಚ್ಚಿಸುತ್ತದೆ. ಜೊತೆಗೆ ಶಿಶ್ನಗಳನ್ನು ಪುನರುಜ್ಜೀವನ ಗೊಳಿಸುವ ಮೂಲಕ ಸಂಭೋಗವನ್ನು ಚೈತನ್ಯಗೊಳಿಸುವುದು. ಶಿಶ್ನಕ್ಕೆ ಸಂಬಂಧಿಸಿದಂತೆ ನಿಮಿರುವ ಸಮಸ್ಯೆಗಳನ್ನು ಇವು ನಿವಾರಿಸುತ್ತವೆ. ಮನೆ ಪರಿಹಾರಗಳಿಂದ ಇತರ ಕೃತಕ ಚಿಕಿತ್ಸಾ ವಿಧಾನಗಳಿಗೆ ವಿದಾಯ ಹೇಳಬಹುದು. ಇಂತಹ ಸಮಸ್ಯೆಗಳ ನಿವಾರಣೆಗೆ ಅನುವಾಗಲೆಂದೇ ಲೇಖನದ ಮುಂದಿನ ಭಾಗದಲ್ಲಿ ಮನೆ ಪರಿಹಾರದ ಸೂತ್ರಗಳನ್ನು ನೀಡಲಾಗಿದೆ. ಇವುಗಳನ್ನು ಓದಿ ಸಮಸ್ಯೆಗಳಿಂದ ಮುಕ್ತರಾಗಿ....
ಬೆಳ್ಳುಳ್ಳಿ
ಬೆಳ್ಳುಳ್ಳಿ ಒಂದು ಜನಪ್ರಿಯ ಪುರುಷ ವರ್ಧನೆಯ ಆಹಾರವಾಗಿದೆ. ಇದರಲ್ಲಿ ಅಲಿಕ್ಸಿನ್ ಎನ್ನುವ ಸಂಯುಕ್ತ ಉತ್ತಮ ಸಾಂದ್ರತೆಯನ್ನು ಹೊಂದಿರುತ್ತದೆ. ಅದು ಜನನಾಂಗದ ಪ್ರದೇಶಕ್ಕೆ ರಕ್ತದ ಹರಿವನ್ನು ಹೆಚ್ಚಿಸುತ್ತದೆ. ಇದು ದೀರ್ಘಕಾಲದವರೆಗೆ ಬಲವಾದ ನಿರ್ಮಾಣಕ್ಕೆ ಅನುಮತಿಸುತ್ತದೆ.
ಬಾದಾಮಿ
ಬಾದಾಮಿಯಲ್ಲಿ ಸತು, ಸೆಲೆನಿಯಮ್ ಮತ್ತು ವಿಟಮಿನ್ ಇ ಸಮೃದ್ಧವಾಗಿರುತ್ತವೆ. ಇವು ಲೈಂಗಿಕ ಆರೋಗ್ಯ ಮತ್ತು ಸಂತಾನೋತ್ಪತ್ತಿಗೆ ಹೆಚ್ಚು ಸಹಾಯಕವಾಗಿರುತ್ತದೆ. ಇದರಲ್ಲಿರುವ ಝಿಂಕ್ ಕಾಮಾಸಕ್ತಿಯನ್ನು ಹೆಚ್ಚಿಸುತ್ತದೆ.
ಈರುಳ್ಳಿ
ಕಾಮಾಸಕ್ತಿ ಹೆಚ್ಚಿಸಲು ಮತ್ತು ಸಂತಾನೋತ್ಪತ್ತಿ ಅಂಗಗಳನ್ನು ಬಲಪಡಿಸಲು ಸಹಾಯ ಮಾಡುವಂತಹ ಅತ್ಯುತ್ತಮ ಕಾಮೋತ್ತೇಜಕ ಆಹಾರಗಳಲ್ಲಿ ಒಂದು. ಪುರುಷ ವರ್ಧನೆಗೆ ಇದು ಅತ್ಯುತ್ತಮ ಮನೆ ಪರಿಹಾರವಾಗಿದೆ.
ಗಜ್ಜರಿ
ಪುರುಷರ ಫಲವತ್ತತೆಯನ್ನು ಸುಧಾರಿಸಲು ಗಜ್ಜರಿ ಸಹಾಯ ಮಾಡುತ್ತದೆ. ಅವುಗಳು ಅತ್ಯಂತ ಪರಿಣಾಮಕಾರಿ ಅಯಾನ್ ಚತುರತೆ ಹೊಂದಿವೆ. ಇದು ಮೊಟ್ಟೆಯ ಕಡೆಗೆ ಈಜುವುದಕ್ಕೆ ವೀರ್ಯದ ಸಾಮರ್ಥ್ಯ ಹೆಚ್ಚಿಸುತ್ತದೆ.
ಒಮೆಗಾ-3 ಫ್ಯಾಟಿ ಆಸಿಡ್ ಆಹಾರ
ನೈಸರ್ಗಿಕವಾಗಿ ಪುರುಷತ್ವವನ್ನು ಹೆಚ್ಚಿಸಲು ಒಮೆಗಾ-3 ಫ್ಯಾಟಿ ಆಸಿಡ್ ಆಹಾರ ಹೆಸರುವಾಸಿಯಾಗಿದೆ. ದೇಹದಲ್ಲಿ ರಕ್ತದೊತ್ತಡವನ್ನು ಸುಗಮ ಗೊಳಿಸುತ್ತದೆ. ಶಿಶ್ನವನ್ನು ಒಳಗೊಂಡಂತೆ ಎಲ್ಲಾ ಅಂಗಗಳಿಗೆ ಅತ್ಯಗತ್ಯವಾದ ಆಮ್ಲಜನಕವನ್ನು ರಕ್ತದ ಮೂಲಕ ತಲುಪಿಸುತ್ತದೆ.
ದಾಳಿಂಬೆ ರಸ
ಇದು ಪುರುಷತ್ವ ಹೆಚ್ಚಿಸಲು ಉತ್ತೇಜಕವಾಗಿದೆ. ಶಿಶ್ನಗಳ ವರ್ಧನೆ ಹಾಗೂ ಶಿಶ್ನಕ್ಕೆ ರಕ್ತದ ಹರಿವನ್ನು ಸುಗಮವಾಗಿ ತಲುಪುವಂತೆ ಮಾಡುತ್ತದೆ. ಅಲ್ಲದೆ ಇದು ಶಿಶ್ನದ ಆರೋಗ್ಯ ರಕ್ಷಣೆಗೆ ಸದಾ ಸಿದ್ಧವಾಗಿರುತ್ತದೆ ಎನ್ನಲಾಗುವುದು.
ಕೊರಿಯನ್ ರೆಡ್ ಜಿನ್ಸೆಂಗ್
ಜಿನ್ಸೆಂಗ್ ನಿಮ್ಮ ಕಾಮಾಸಕ್ತಿಯನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ ಮತ್ತು ತ್ರಾಣವನ್ನು ಹೆಚ್ಚಿಸಲು ಮತ್ತು ಆಯಾಸವನ್ನು ಕಡಿಮೆ ಮಾಡುತ್ತದೆ. ಪುರುಷ ವರ್ಧನೆಗೆ ಇದು ಅತ್ಯುತ್ತಮವಾದ ಮನೆ ಪರಿಹಾರೋಪಾಯಗಳಲ್ಲಿ ಒಂದಾಗಿದೆ.
ಎಲ್-ಅರ್ಜಿನೈನ್ ಸಪ್ಲಿಮೆಂಟ್
ಎಲ್-ಅರ್ಜಿನೈನ್ ಎಂಬುದು ಅಮೈನೊ ಆಮ್ಲ. ಇದು ಶಿಶ್ನ ಹಿಗ್ಗುವಿಕೆಗೆ ಹೆಚ್ಚು ಪೂರಕವಾಗಿದೆ. ಇದು ರಕ್ತದಲ್ಲಿನ ನೈಟ್ರಿಕ್ ಆಕ್ಸೈಡ್ ಮಟ್ಟವನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ ಮತ್ತು ಇದು ಹೆಚ್ಚಾಗಿ ಪುರುಷ ವರ್ಧನೆಯ ಪೂರಕಗಳಲ್ಲಿ ಕಂಡುಬರುತ್ತದೆ.
ಶುಂಠಿ
ಶುಂಠಿ ಪೊಟ್ಯಾಸಿಯಮ್, ಮೆಗ್ನೀಸಿಯಮ್ ಮತ್ತು ವಿಟಮಿನ್ ಬಿ 6 ಮತ್ತು ಮ್ಯಾಂಗನೀಸ್ ಅನ್ನು ಒಳಗೊಂಡಿದೆ. ಇದು ನಿಮ್ಮ ಲೈಂಗಿಕ ಡ್ರೈವ್, ವೀರ್ಯ ಉತ್ಪಾದನೆ ಮತ್ತು ನಿಮ್ಮ ಪುರುಷತ್ವವನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ.
ಬೋರಿಕ್ ಆಮ್ಲ
ಬೊರಿಕ್ ಆಸಿಡ್ ಟೆಸ್ಟೋಸ್ಟೆರಾನ್ ಮಟ್ಟವನ್ನು ಪ್ರಚೋದಿಸುತ್ತದೆ . ಇದು ಶಿಶ್ನ ಗಾತ್ರವನ್ನು ಸುರಕ್ಷಿತವಾಗಿ ಹೆಚ್ಚಿಸಲು ಸಹಾಯ ಮಾಡುತ್ತದೆ.
ಆಪಲ್ ಸೈಡರ್ ವಿನೆಗರ್
ಆಪಲ್ ಸೈಡರ್ ವಿನೆಗರ್ ಅನ್ನು ನಿಮಿರುವಿಕೆಯ ಅಪಸಾಮಾನ್ಯ ಕ್ರಿಯೆಗಾಗಿ ಬಳಸಲಾಗುತ್ತಿದೆ. ಇದು ಪುರುಷತ್ವವನ್ನು ಹೆಚ್ಚಿಸುವಲ್ಲಿ ಸಹಾಯ ಮಾಡುತ್ತದೆ.
ಮೆಗ್ನೀಸಿಯಮ್ ಭರಿತ ಆಹಾರಗಳು
ನಿಮ್ಮ ಟೆಸ್ಟೋಸ್ಟೆರಾನ್ ಮಟ್ಟವನ್ನು ಹೆಚ್ಚಿಸಲು ಮೆಗ್ನೀಸಿಯಮ್ ಸಹಾಯ ಮಾಡುತ್ತದೆ. ಟೆಸ್ಟೋಸ್ಟೆರಾನ್ ಮಟ್ಟವನ್ನು ಹೆಚ್ಚಿಸುವುದು ಪುರುಷತ್ವಕ್ಕೆ ಸಂಬಂಧಿಸಿದ ಎಲ್ಲಾ ಸಮಸ್ಯೆಗಳಿಗೆ ಕೊನೆಗೊಳ್ಳುವಲ್ಲಿ ಸಹಾಯ ಮಾಡುತ್ತದೆ. ಪುರುಷ ವರ್ಧನೆಗೆ ಇದು ಅತ್ಯುತ್ತಮ ಮನೆ ಪರಿಹಾರವಾಗಿದೆ.
ಮೆಣಸಿನ ಕಾಳು
ಮೆಣಸಿನ ಕಾಳು ವಿಟಮಿನ್ ಎ, ವಿಟಮಿನ್ ಬಿ 6, ವಿಟಮಿನ್ ಸಿ, ರಿಬೋಫ್ಲಾವಿನ್, ಪೊಟ್ಯಾಸಿಯಮ್ ಮತ್ತು ಮ್ಯಾಂಗನೀಸ್ನ ಉತ್ತಮ ಮೂಲವಾಗಿದೆ, ಇದು ಕಾಮಾಸಕ್ತಿಯನ್ನು ಹೆಚ್ಚಿಸುತ್ತದೆ. ಜೊತೆಗೆ ಪುರುಷತ್ವವನ್ನು ಉತ್ತೇಜಿಸುವಲ್ಲಿ ಸಹಾಯ ಮಾಡುತ್ತದೆ.
ಜೀವಸತ್ವ B3 ಹೊಂದಿರುವ ಆಹಾರಗಳು
ವಿಟಮಿನ್ ಬಿ 3 ದೈನಂದಿನ ಪ್ರಮಾಣವು ನಿಮಿರುವಿಕೆಯ ಕ್ರಿಯೆಯನ್ನು ಸುಧಾರಿಸಲು ಸಹಾಯ ಮಾಡುತ್ತದೆ. ವಿಶೇಷವಾಗಿ ಹೆಚ್ಚಿನ ಕೊಲೆಸ್ಟ್ರಾಲ್ ಮಟ್ಟವನ್ನು ಹೊಂದಿರುವ ಪುರುಷರ ಅಂಗಾಂಶಕ್ಕೆ ರಕ್ತದ ಹರಿವನ್ನು ಹೆಚ್ಚಿಸಲು ಈ ಜೀವಸತ್ವವು ಸಹಾಯ ಮಾಡುತ್ತದೆ.
ಸಾ ಪಾಲ್ಮೆಟೊ
ಸಾ ಪಾಲ್ಮೆಟೊ ನಿಮಿರುವಿಕೆಯ ಅಪಸಾಮಾನ್ಯತೆ ಹೊಂದಿರುವ ಪುರುಷರಿಗೆ ಸಹಾಯ ಮಾಡುತ್ತದೆ. ಇದು ನಿರ್ಮಾಣದ ಗುಣಮಟ್ಟವನ್ನು ಸುಧಾರಿಸಲು ಸಹಾಯ ಮಾಡುತ್ತದೆ. ಜೊತೆಗೆ ಶಿಶ್ನಕ್ಕೆ ರಕ್ತದ ಹರಿವನ್ನು ಸುಧಾರಿಸುತ್ತದೆ.


ಜಾನಿ–ವಾರ್ನರ್ ಭುಜಬಲ ಪರಾಕ್ರಮ: ವಿರಾಟ್ ಬಳಗಕ್ಕೆ ಸತತ ಮೂರನೇ ಸೋಲು
ಸನ್‌ರೈಸರ್ಸ್ ಹೈದರಾಬಾದ್ ತಂಡಕ್ಕೆ ಭಾರಿ ಗೆಲುವು
ಜಾನಿ–ವಾರ್ನರ್ ಭುಜಬಲ ಪರಾಕ್ರಮ: ವಿರಾಟ್ ಬಳಗಕ್ಕೆ ಸತತ ಮೂರನೇ ಸೋಲು
ಪ್ರಜಾವಾಣಿ ವಾರ್ತೆ
Published:
01 ಏಪ್ರಿಲ್ 2019, 00:03  IST
Updated:
01 ಏಪ್ರಿಲ್ 2019, 00:03  IST
ಅಕ್ಷರ ಗಾತ್ರ :
ಆ
ಆ
ಹೈದರಾಬಾದ್: ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡವು ಭಾನುವಾರ ಟಾಸ್ ಗೆದ್ದು ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದ್ದೇ ತಡ, ರಾಜೀವಗಾಂಧಿ ಕ್ರಿಕೆಟ್ ಕ್ರೀಡಾಂಗಣವೆಲ್ಲ ಕೇಸರಿಮಯವಾಯಿತು!
ಹೌದು; ಮೊದಲ ಓವರ್‌ನಿಂದಲೇ ಆರ್ಭಟಿಸಿದ ಜಾನಿ ಬೇಸ್ಟೊ ಮತ್ತು ಡೇವಿಡ್ ವಾರ್ನರ್ ಅವರ ಭುಜಬಲ ಪರಾಕ್ರಮಕ್ಕೆ ಆರ್‌ಸಿಬಿಯ ಬಾವುಟಗಳು ಪ್ರೇಕ್ಷಕರ ಗ್ಯಾಲರಿಯಲ್ಲಿ ಹೆಚ್ಚು ಕಾಣಿಸಲೇ ಇಲ್ಲ. ಸನ್‌ರೈಸರ್ಸ್ ಹೈದರಾಬಾದ್ ತಂಡದ ಕೇಸರಿ ಬಾವುಟಗಳು ಮಾತ್ರ ರಾರಾಜಿಸಿದವು.
ಇದೇ ವಾತಾವರಣ ಬಹುತೇಕ ಇಡೀ ಪಂದ್ಯದುದ್ದಕ್ಕೂ ಇತ್ತು. ವಿರಾಟ್ ಕೊಹ್ಲಿ ಬಳಗವು 118 ರನ್‌ಗಳ ಹೀನಾಯ ಸೋಲು ಅನುಭವಿಸಿತು.
ಇಂಗ್ಲೆಂಡ್‌ನ ಜಾನಿ ಮತ್ತು ಆಸ್ಟ್ರೇಲಿಯಾದ ವಾರ್ನರ್ ಇಬ್ಬರೂ ಹೊಡೆದ ಶತಕಗಳ ಬಲದಿಂದ ಸನ್‌ರೈಸರ್ಸ್ ತಂಡವು  20 ಓವರ್‌ಗಳಲ್ಲಿ  2 ವಿಕೆಟ್‌ಗಳಿಗೆ 231 ರನ್‌ಗಳನ್ನು ಗಳಿಸಿತು. ಗುರಿ ಬೆನ್ನಟ್ಟಿದ ಆರ್‌ಸಿಬಿಯು ಕನಿಷ್ಠ ಹೋರಾಟವನ್ನೂ ತೋರಲಿಲ್ಲ. ತಂಡದ ಅಗ್ರ ಕ್ರಮಾಂಕದ ಬ್ಯಾಟ್ಸ್‌ಮನ್‌ಗಳು ಪೆವಿಲಿಯನ್ ಪರೇಡ್ ನಡೆಸಿದರು. ಇದರಿಂದಾಗಿ ಆರ್‌ಸಿಬಿಯು 19.5 ಓವರ್‌ಗಳಲ್ಲಿ 113 ರನ್ ಗಳಿಸಿ ಸೋತಿತು.
ಬೃಹತ್ ಮೊತ್ತದ ಗುರಿ ಬೆನ್ನಟ್ಟಲು ಹೊಸ ಪ್ರಯೋಗ ಮಾಡಿದ ಆರ್‌ಸಿಬಿ ಸಫಲವಾಗಲಿಲ್ಲ. ಪಾರ್ಥಿವ್ ಪಟೇಲ್ ಜೊತೆಗೆ ಶಿಮ್ರೊನ್ ಹೆಟ್ಮೆಯರ್ ಅವರನ್ನು ಇನಿಂಗ್ಸ್ ಆರಂಭಿಸಲು ಕಣಕ್ಕಿಳಿಸಿತು. ಆದರೆ ವಿಂಡೀಸ್ ಆಟಗಾರ ಹೆಟ್ಮೆಯರ್ ವೈಫಲ್ಯ ಇಲ್ಲಿಯೂ ಮುಂದುವರಿಯಿತು. ಕೇವಲ ಒಂಬತ್ತು ರನ್ ಗಳಿಸಿದರು.
ಪಾರ್ಥಿವ್ ಪಟೇಲ್ ಅವರ ಅನುಭವವೂ ಇಲ್ಲಿ ಬಳಕೆಯಾಗಲಿಲ್ಲ. ಅವರೂ ಎರಡನೇ ಓವರ್‌ನಲ್ಲಿ ಔಟಾದರು. ನಾಯಕ, ‘ರನ್ ಯಂತ್ರ’ ವಿರಾಟ್ ಕೊಹ್ಲಿ, ಹೋದ ಪಂದ್ಯದಲ್ಲಿ 70 ರನ್ ಗಳಿಸಿದ್ದ ಎಬಿ ಡಿವಿಲಿಯರ್ಸ್, ಮೋಯಿನ್ ಅಲಿ, ಶಿವಂ ದುಬೆ ಒಂದಂಕಿ ಮೊತ್ತ ದಾಟಲಿಲ್ಲ. ಇದರಿಂದಾಗಿ ತಂಡವು 7.3 ಓವರ್‌ಗಳಲ್ಲಿ  6 ವಿಕೆಟ್‌ಗಳಿಗೆ 35 ರನ್ ಗಳಿಸಿತ್ತು.
ಈ ಹಂತದಲ್ಲಿ ಕಾಲಿನ್ ಡಿ ಗ್ರ್ಯಾಂಡ್‌ಹೋಮ್ ಮತ್ತು ಪದಾರ್ಪಣೆ (37 ರನ್) ಪಂದ್ಯವಾಡಿದ ಪ್ರಯಾಸ್ ಬರ್ಮನ್ (19 ರನ್) ತುಸು ಹೋರಾಟ ಮಾಡಿದ್ದರಿಂದ ತಂಡವು 100ರ ಗಡಿ ದಾಟಿತು.
ಆದರೆ ಪರಿಸ್ಥಿತಿ ಕೈಮೀರಿತ್ತು. 16ನೇ ಓವರ್‌ನಲ್ಲಿ ಪ್ರಯಾಸ್ ಔಟಾದ ನಂತರ ಉಮೇಶ್ ಯಾದವ್ 14 ರನ್‌ಗಳ ಕಾಣಿಕೆ ನೀಡಿದರು.  ಸಿರಾಜ್ ಮತ್ತು ಯಜುವೇಂದ್ರ ಚಾಹಲ್ ಕೂಡ ಒಂದಂಕಿಗೆ ವಿಕೆಟ್ ಚೆಲ್ಲಿದರು. ಸನ್‌ರೈಸರ್ಸ್ ತಂಡದ ಮೊಹಮ್ಮದ್ ನಬಿ ನಾಲ್ಕು ಮತ್ತು ಸಂದೀಪ್ ಶರ್ಮಾ ಮೂರು ವಿಕೆಟ್‌ಗಳನ್ನು ಪಡೆದರು.
ಜಾನಿ–ವಾರ್ನರ್ ದಾಖಲೆ: ಮೊದಲ ವಿಕೆಟ್ ಜೊತೆ ಯಾಟದಲ್ಲಿ 185 ರನ್‌ಗಳನ್ನು ಕಲೆಹಾಕಿದ ಜಾನಿ ಬೆಸ್ಟೋ ಮತ್ತು ಡೇವಿಡ್ ವಾರ್ನರ್ ಅವರು ದಾಖಲೆ ಬರೆದರು. ಐಪಿಎಲ್‌ನಲ್ಲಿ ಮೊದಲ ವಿಕೆಟ್ ಜೊತೆಯಾಟದಲ್ಲಿ ಪೇರಿಸಿದ ಶ್ರೇಷ್ಠ ಮೊತ್ತ ಇದು.
ಆಸ್ಟ್ರೇಲಿಯಾದ ವಾರ್ನರ್ ಹೋದ ವರ್ಷ ಚೆಂಡು ವಿರೂಪ ಪ್ರಕರಣದಲ್ಲಿ ಸಿಕ್ಕಿಹಾಕಿಕೊಂಡು ಒಂದು ವರ್ಷ ನಿಷೇಧ ಶಿಕ್ಷೆ ಅನುಭವಿಸಿದರು.
ಹೋದ ಪಂದ್ಯದಲ್ಲಿ ರಾಜಸ್ಥಾನ್ ರಾಯಲ್ಸ್ ಎದುರೂ ಅವರು ಅರ್ಧಶತಕ ಗಳಿಸಿ ತಂಡದ ಗೆಲುವಿನಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.
ಇಂಗ್ಲೆಂಡ್‌ನ ಜಾನಿ ಬೆಸ್ಟೋ ಐಪಿಎಲ್‌ನಲ್ಲಿ ಹೊಡೆದ ಮೊದಲ ಶತಕ ಇದು. ಆರ್‌ಸಿಬಿಯ ಬೌಲರ್‌ಗಳ ಎಸೆತಗಳನ್ನು ಬೌಂಡರಿ, ಸಿಕ್ಸರ್‌ಗಳಿಗೆ ಎತ್ತಿದ ಅವರು ಪ್ರೇಕ್ಷಕರನ್ನು ಸಂತಸದಲ್ಲಿ ತೇಲಿಸಿದರು.
ಸನ್‌ರೈಸರ್ಸ್ ತಂಡವು 17 ಬೌಂಡರಿ, 13 ಸಿಕ್ಸರ್‌ಗಳನ್ನು ದಾಖಲಿಸಿತು. ಆರ್‌ಸಿಬಿಯ ಇನಿಂಗ್ಸ್‌ನಲ್ಲಿ ಒಂಬತ್ತು ಬೌಂಡರಿ ಮತ್ತು  ನಾಲ್ಕು ಸಿಕ್ಸರ್‌ಗಳಿದ್ದವು.
ಎಸ್. ರವಿ ಅಂಪೈರಿಂಗ್
ಬೆಂಗಳೂರಿನಲ್ಲಿ ಈಚೆಗೆ ನಡೆದಿದ್ದ ಮುಂಬೈ ಇಂಡಿಯನ್ಸ್ ಮತ್ತು ಆರ್‌ಸಿಬಿ ನಡುವಣ ಪಂದ್ಯದಲ್ಲಿ ಕೊನೆಯ ಎಸೆತದಲ್ಲಿ ನೋಬಾಲ್ ನೀಡದೇ ವಿವಾದಕ್ಕೆ ಗುರಿಯಾಗಿದ್ದ ಅಂಪೈರ್ ಸುಂದರಂ ರವಿ ಅವರು ಇಲ್ಲಿ ಕಾರ್ಯನಿರ್ವಹಿಸಿದರು.
ಮುಂಬೈ ಎದುರಿನ ಪಂದ್ಯದಲ್ಲಿ 187 ರನ್‌ಗಳ ಗುರಿ ಬೆನ್ನಟ್ಟಿದ್ದ ಆರ್‌ಸಿಬಿಗೆ ಗೆಲುವಿಗಾಗಿ ಕೊನೆಯ  ಒಂದು ಎಸೆತದಲ್ಲಿ ಏಳು ರನ್‌ಗಳು ಬೇಕಾಗಿದ್ದವು. ಆದರೆ, ಲಸಿತ್ ಮಾಲಿಂಗ ಹಾಕಿದ ಎಸೆತವು ನೋಬಾಲ್ ಆಗಿತ್ತು. ಅದನ್ನು ಅಂಪೈರ್ ರವಿ ನೋಬಾಲ್ ನೀಡಿರಲಿಲ್ಲ. ಅದರಿಂದಾಗಿ ಮುಂಬೈ ತಂಡವು 6 ರನ್‌ಗಳಿಂದ ಗೆದ್ದಿತ್ತು. ನಂತರ ವಿರಾಟ್ ಕೊಹ್ಲಿ ಸೇರಿದಂತೆ ಹಲವು ಕ್ರಿಕೆಟಿಗರು ಅಂಪೈರಿಂಗ್ ಅನ್ನು ಟೀಕಿಸಿದ್ದರು.
ಪ್ರಮುಖ ಅಂಶಗಳು
02: ಟ್ವೆಂಟಿ–20 ಕ್ರಿಕೆಟ್ ಮಾದರಿಯ ಪಂದ್ಯವೊಂದರ ಇನಿಂಗ್ಸ್‌ನಲ್ಲಿ ಇಬ್ಬರೂ ಆರಂಭಿಕ ಬ್ಯಾಟ್ಸ್‌ಮನ್‌ಗಳು ಶತಕ ಹೊಡೆದ ಎರಡನೇ ಜೋಡಿ ಡೇವಿಡ್ ವಾರ್ನರ್ ಮತ್ತು ಜಾನಿ ಬೆಸ್ಟೊ. ಭಾನುವಾರ ಐಪಿಎಲ್‌ನಲ್ಲಿ ಆರ್‌ಸಿಬಿ ಎದುರು ಅವರು ಈ ಸಾಧನೆ ಮಾಡಿದರು. 2011ರಲ್ಲಿ ನಡೆದಿದ್ದ ಕ್ಲಬ್ ಕ್ರಿಕೆಟ್ ಟೂರ್ನಿಯಲ್ಲಿ ಗ್ಲೌಸೆಸ್ಟರ್‌ಶೈರ್ ಕ್ಲಬ್‌ನ ಕೆವಿನ್ ಒಬ್ರೇನ್ ಮತ್ತು ಹಮೀಶ್ ಮಾರ್ಷಲ್ ಮೊದಲ ಶತಕ ಬಾರಿಸಿದ ಆರಂಭಿಕ ಜೋಡಿಯಾಗಿದೆ.
02: ಐಪಿಎಲ್‌ನಲ್ಲಿ ಒಂದು ಪಂದ್ಯದ ಇನಿಂಗ್ಸ್‌ವೊಂದರಲ್ಲಿ ಇಬ್ಬರು ಶತಕ ಬಾರಿಸಿದ್ದು ಇದು ಎರಡನೇ ಸಲ. 2016ರಲ್ಲಿ ಬೆಂಗಳೂರಿನಲ್ಲಿ ಗುಜರಾತ್ ಲಯನ್ಸ್ ತಂಡದ ವಿರುದ್ಧದ ಪಂದ್ಯದಲ್ಲಿ ಆರ್‌ಸಿಬಿಯ ವಿರಾಟ್ ಕೊಹ್ಲಿ ಮತ್ತು ಎಬಿ ಡಿವಿಲಿಯರ್ಸ್ ಇಬ್ಬರೂ  ಒಂದೇ ಇನಿಂಗ್ಸ್‌ನಲ್ಲಿ ಶತಕ ಬಾರಿಸಿದ್ದರು.
185: ಜಾನಿ ಬೆಸ್ಟೊ ಮತ್ತು ಡೇವಿಡ್ ವಾರ್ನರ್ ಅವರು ಮೊದಲ ವಿಕೆಟ್ ಜೊತೆಯಾಟದಲ್ಲಿ ಸೇರಿಸಿದ ಈ ಮೊತ್ತವು ಐಪಿಎಲ್ ಇತಿಹಾಸದಲ್ಲಿಯೇ ದೊಡ್ಡದು. 2017ರಲ್ಲಿ ಕೆಕೆಆರ್ ತಂಡದ ಗೌತಮ್ ಗಂಭೀರ್ ಮತ್ತು ಕ್ರಿಸ್ ಲಿನ್ ಗುಜರಾತ್ ಲಯನ್ಸ್ ವಿರುದ್ಧ 184 ರನ್ ಸೇರಿಸಿದ್ದು ಇದುವರೆಗಿನ ದಾಖಲೆಯಾಗಿತ್ತು.
231: ಸನ್‌ರೈಸರ್ಸ್ ಹೈದರಾಬಾದ್ ತಂಡವು ಐಪಿಎಲ್‌ನಲ್ಲಿ ದಾಖಲಿಸಿದ್ದ ಅತಿ ದೊಡ್ಡ ಮೊತ್ತ ಇದು.
04: ಡೇವಿಡ್ ವಾರ್ನರ್ ಐಪಿಎಲ್‌ನಲ್ಲಿ ಬಾರಿಸಿದ ಶತಕಗಳು. ವಿರಾಟ್ ಕೊಹ್ಲಿ (04) ಮತ್ತು ಶೇನ್ ವಾಟ್ಸನ್ (04) ಅವರ ದಾಖಲೆಯನ್ನು ಸರಿಗಟ್ಟಿದ್ದಾರೆ. ಕ್ರಿಸ್ ಗೇಲ್ (06) ಮೊದಲ ಸ್ಥಾನದಲ್ಲಿದ್ದಾರೆ.


ಬ್ಯಾಡ್ಮಿಂಟನ್: ಶ್ಲೋಕ್‌ಗೆ ಪ್ರಶಸ್ತಿ ಡಬಲ್ ಸಂಭ್ರಮ
ಜೆಇ ವಿಲ್ಸನ್ ಇಂಟರ್‌ನ್ಯಾಷನಲ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿ
ಬ್ಯಾಡ್ಮಿಂಟನ್: ಶ್ಲೋಕ್‌ಗೆ ಪ್ರಶಸ್ತಿ ಡಬಲ್ ಸಂಭ್ರಮ
ಪ್ರಜಾವಾಣಿ ವಾರ್ತೆ
Published:
23 ಜುಲೈ 2019, 01:06  IST
Updated:
23 ಜುಲೈ 2019, 01:06  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ (ಪಿಟಿಐ): ಭಾರತದ ಬ್ಯಾಡ್ಮಿಂಟನ್ ಆಟಗಾರರು ಜೆಇ ವಿಲ್ಸನ್ ಇಂಟರ್‌ನ್ಯಾಷನಲ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಉತ್ತಮ ಸಾಧನೆ ಮಾಡಿದ್ದಾರೆ. ಶ್ಲೋಕ್ ರಾಮಚಂದ್ರನ್ ಹಾಗೂ ಎಂ.ಆರ್.ಅರ್ಜುನ್ ಪುರುಷರ ಡಬಲ್ಸ್‌ನಲ್ಲಿ ಚಾಂಪಿಯನ್ ಆದರು.
ಮಿಶ್ರ ಡಬಲ್ಸ್ ವಿಭಾಗದಲ್ಲಿ ಋತುಪರ್ಣಾ ಪಂಡಾ ಜೊತೆಯಾಗಿ ಆಡಿದ ರಾಮಚಂದ್ರನ್ ಪ್ರಶಸ್ತಿಗೆ ಮುತ್ತಿಕ್ಕಿದರು. ಘಾನಾ ದೇಶದ ಅಕ್ರಾದಲ್ಲಿ ಟೂರ್ನಿ ನಡೆಯಿತು.
ಅಗ್ರ ಶ್ರೇಯಾಂಕದ ಶ್ಲೋಕ್ ಹಾಗೂ ಅರ್ಜುನ್ ಜೋಡಿಯು ಫೈನಲ್ ಪಂದ್ಯದಲ್ಲಿ ನೈಜೀರಿಯಾದ ಗಾಡ್ವಿನ್ ಒಲೊಪುವಾ ಹಾಗೂ ಅನುಒಲುವಾಪೊ ಜುವಾನ್ ಒಪೆಯೊರಿ ಅವರನ್ನು 21–11, 21–12 ಗೇಮ್‌ಗಳಿಂದ ಮಣಿಸಿತು. ಕೇವಲ 24 ನಿಮಿಷಗಳಲ್ಲಿ ಈ ಪಂದ್ಯ ಮುಗಿಯಿತು.
ಮಿಶ್ರ ಡಬಲ್ಸ್ ವಿಭಾಗದ ಅಂತಿಮ ಪಂದ್ಯದಲ್ಲಿ ಶ್ಲೋಕ್ ಹಾಗೂ ಋತುಪರ್ಣಾ ಅಗ್ರಶ್ರೇಯಾಂಕದ ಭಾರತದ ಜೋಡಿ ಅರ್ಜುನ್ ಹಾಗೂ ಮನೀಷಾ ಕೆ. ಅವರನ್ನು 21–19, 21–15ರಿಂದ ಸೋಲಿಸಿ ಟ್ರೋಫಿ ಎತ್ತಿಹಿಡಿಯಿತು.
ಮಹಿಳಾ ಡಬಲ್ಸ್‌ನಲ್ಲಿ ಮನೀಷಾ ಹಾಗೂ ಋತುಪರ್ಣಾ ಅವರು ಚಾಂಪಿಯನ್ ಪಟ್ಟ ಧರಿಸಿದರು.
ಫೈನಲ್ ಪಂದ್ಯದಲ್ಲಿ ನೈಜೀರಿಯಾದ ಜೋಡಿ ಡೋರ್ಕಾಸ್ ಅಜೋಕ್ ಅಡ್‌ಸೋಕನ್ ಹಾಗೂ ಉಚೆಚುಕ್ವು ದೆಬೊರಾ ಉಕೆ ಎದುರು 21–11, 21–11ರಿಂದ ಭಾರತದ ಆಟಗಾರ್ತಿಯರು ಗೆದ್ದು ಬೀಗಿದರು. ಪುರುಷರ ಸಿಂಗಲ್ಸ್ ಪ್ರಶಸ್ತಿಯೂ ಭಾರತದ ಪಾಲಾಯಿತು. ಫೈನಲ್ ಪಂದ್ಯದಲ್ಲಿ ಕಿರಣ್ ಜಾರ್ಜ್ ಅವರು ಅಜರ್‌ಬೈಜಾನ್‌ನ ಏಡ್ ರೆಸ್ಕಿ ಡ್ವಿಕಾಯೊ ವಿರುದ್ಧ 25–23, 21–19 ರಿಂದ ಜಯಭೇರಿ ಮೊಳಗಿಸಿದರು.
ಮಹಿಳಾ ಸಿಂಗಲ್ಸ್ ಫೈನಲ್‌ನಲ್ಲಿ ಭಾರತದ ಮುಗ್ದಾ ಅಗ್ರೆ ಅವರು ವಿಯೆಟ್ನಾಂನ ಥಿ ತ್ರಾಂಗ್ ವು ವಿರುದ್ಧ 10–21, 6–21ರಿಂದ ಮಣಿದು ರನ್ನರ್‌ಅಪ್ ಆದರು.
ಭಾರತದ ಸ್ಪರ್ಧಿಗಳು 2018ರಲ್ಲಿ ನಡೆದ ಚೊಚ್ಚಲ ಜೆಇ ವಿಲ್ಸನ್ ಟೂರ್ನಿಯಲ್ಲಿ ನಾಲ್ಕು ಚಿನ್ನ, ಮೂರು ಬೆಳ್ಳಿ ಹಾಗೂ ಮೂರು ಕಂಚಿನ ಪದಕಗಳನ್ನು ಬಾಚಿಕೊಂಡು ಅಗ್ರಸ್ಥಾನ ಪಡೆದಿದ್ದರು.


ಫ್ರೆಂಚ್ ಓಪನ್ ಟೂರ್ನಿಯಿಂದ ಹಿಂದೆ ಸರಿದ ಫೆಡರರ್
Highlights
18 ಗ್ರ್ಯಾಂಡ್'ಸ್ಲಾಂಗಳ ಒಡೆಯ ಫೆಡರರ್ ತಮ್ಮ ನಿವೃತ್ತಿಯನ್ನು ಮತ್ತಷ್ಟು ವರ್ಷಗಳ ಕಾಲ ಮುಂದೂಡಲು ನಿರ್ಧರಿಸಿದ್ದು, ಆಯ್ದ ಪಂದ್ಯಾವಳಿಗಳಲ್ಲಿ ಮಾತ್ರ ಭಾಗವಹಿಸಲಿದ್ದಾರೆ ಎನ್ನಲಾಗಿದೆ.
ಪ್ಯಾರಿಸ್(ಮೇ.16): ವಿಂಬಲ್ಡನ್ ಗ್ರ್ಯಾಂಡ್ ಸ್ಲಾಂಗೆ ತಯಾರಿ ನಡೆಸುವ ಉದ್ದೇಶದಿಂದ ರೋಜರ್ ಫೆಡರರ್ ಈ ವರ್ಷದ ಫ್ರೆಂಚ್ ಓಪನ್ ಪಂದ್ಯಾವಳಿಯಿಂದ ಹಿಂದೆ ಸರಿಯಲು ನಿರ್ಧರಿಸಿದ್ದಾರೆ. ಈ ಮೂಲಕ ಸತತ ಎರಡನೇ ಬಾರಿ ಆವೆ ಮಣ್ಣಿನ ಅಂಕಣದಿಂದ ಸ್ವಿಸ್ ಆಟಗಾರ ಹಿಂದೆ ಸರಿದಂತಾಗಿದೆ. ಕಳೆದ ವರ್ಷ ಕೂಡ ಗಾಯದ ಸಮಸ್ಯೆಯಿಂದಾಗಿ ಫ್ರೆಂಚ್ ಓಪನ್ ಟೂರ್ನಿಯಿಂದ ಹೊರಗುಳಿದಿದ್ದರು.
18 ಗ್ರ್ಯಾಂಡ್'ಸ್ಲಾಂಗಳ ಒಡೆಯ ಫೆಡರರ್ ತಮ್ಮ ನಿವೃತ್ತಿಯನ್ನು ಮತ್ತಷ್ಟು ವರ್ಷಗಳ ಕಾಲ ಮುಂದೂಡಲು ನಿರ್ಧರಿಸಿದ್ದು, ಆಯ್ದ ಪಂದ್ಯಾವಳಿಗಳಲ್ಲಿ ಮಾತ್ರ ಭಾಗವಹಿಸಲಿದ್ದಾರೆ ಎನ್ನಲಾಗಿದೆ.
ಗಾಯದ ಸಮಸ್ಯೆಯಿಂದಾಗಿ ಕೆಲಕಾಲ ಟೆನಿಸ್'ನಿಂದ ದೂರ ಉಳಿದಿದ್ದ ಫೆಡರರ್, 2016ರಲ್ಲಿ ರಾಡ್ ಲಾವೆರ್ ಅರೇನಾ ಕೋರ್ಟ್'ನಲ್ಲಿ ರಫೇಲ್ ನಡಾಲ್ ಅವರನ್ನು ಮಣಿಸಿ 18ನೇ ಗ್ರ್ಯಾಂಡ್'ಸ್ಲಾಂ ಪ್ರಶಸ್ತಿ ಎತ್ತಿ ಹಿಡಿದಿದ್ದರು. ಆ ಬಳಿಕ ಇಂಡಿಯನ್ ವೇಲ್ಸ್, ಮಿಯಾಮಿ ಚಾಂಪಿಯನ್'ಶಿಪ್'ನಲ್ಲೂ ಫೆಡರರ್ ಪ್ರಶಸ್ತಿ ಜಯಿಸಿದ್ದರು.
Last Updated 11, Apr 2018, 1:11 PM IST


‘ಸ್ವಾರ್ಥರತ್ನ’ದಲ್ಲಿ ಹೊಸ ರಸ!
‘ಸ್ವಾರ್ಥರತ್ನ’ದಲ್ಲಿ ಹೊಸ ರಸ!
ಪ್ರಜಾವಾಣಿ ವಾರ್ತೆ
Published:
14 ಆಗಸ್ಟ್ 2018, 15:35  IST
Updated:
14 ಆಗಸ್ಟ್ 2018, 15:35  IST
ಅಕ್ಷರ ಗಾತ್ರ :
ಆ
ಆ
ಶೃಂಗಾರ, ಹಾಸ್ಯ, ಬೀಭತ್ಸ, ರೌದ್ರ, ಕಾರುಣ್ಯ, ವೀರ, ಭಯಾನಕ, ಅದ್ಭುತ ಎನ್ನುವ ನವರಸಗಳ ಬಗ್ಗೆ ಭರತ ಮುನಿ ‘ನಾಟ್ಯಶಾಸ್ತ್ರ’ ಗ್ರಂಥದಲ್ಲಿ ಹೇಳಿದ್ದಾನೆ. ಈಗ, ‘ಸ್ವಾರ್ಥರತ್ನ’ ಚಿತ್ರದ ನಿರ್ದೇಶಕ ಅಶ್ವಿನ್ ಕೊಡಂಗೆ ಅವರು ಹತ್ತನೆಯ ರಸವೊಂದನ್ನು ಸಿನಿಮಾ ವೀಕ್ಷಕರಿಗೆ ತೋರಿಸಲಿದ್ದಾರೆ! ಈ ಹೊಸ ರಸಕ್ಕೆ ಅವರು ‘ಸ್ವಾರ್ಥರಸ’ ಎಂಬ ಹೆಸರು ಇಟ್ಟಿದ್ದಾರೆ.
‘ಸ್ವಾರ್ಥರತ್ನ’ ಚಿತ್ರದ ಹಾಡುಗಳ ಬಿಡುಗಡೆ ಕಾರ್ಯಕ್ರಮ ಬೆಂಗಳೂರಿನಲ್ಲಿ ನಡೆಯಿತು. ನಾಯಕ ನಟ ಆದರ್ಶ್, ನಾಯಕಿಯರಾದ ಇಶಿತಾ ವರ್ಷಾ ಮತ್ತು ಸ್ನೇಹಾ ಸಿಂಗ್ ಸೇರಿದಂತೆ ಚಿತ್ರತಂಡದ ಎಲ್ಲರೂ ಅಲ್ಲಿದ್ದರು. ಜೊತೆಗೆ, ಸಾಹಿತಿ ಜಯಂತ ಕಾಯ್ಕಿಣಿ ಕೂಡ ಕಾರ್ಯಕ್ರಮಕ್ಕೆ ಬಂದಿದ್ದರು.
ಕಾರ್ಯಕ್ರಮದ ಆರಂಭದಲ್ಲಿ ಮಾತನಾಡಲು ನಿಂತವರು ಆದರ್ಶ್. ‘ಸಿನಿಮಾ ವೀಕ್ಷಿಸಿ ಜನ ನಗಬೇಕು ಎಂಬುದು ಮುಖ್ಯ ಉದ್ದೇಶ. ಆ ಕೆಲಸವನ್ನು ತಂಡ ಚೆನ್ನಾಗಿ ಮಾಡಿದೆ. ಹಾಸ್ಯದ ಜೊತೆಯಲ್ಲಿ ಲವ್ ಕೂಡ ಬೆರೆತಿದೆ’ ಎಂದರು. ಆದರ್ಶ್ ಅಭಿನಯದ ‘ಸನ್ಮಾನ ಸುಖ’ ಎನ್ನುವ ನಾಟಕ ವೀಕ್ಷಿಸಿದ ಅಶ್ವಿನ್, ಅದರಲ್ಲಿ ಆದರ್ಶ್ ತೋರಿದ ಅಭಿನಯ ಗಮನಿಸಿ, ಅವರಿಗೆ ಸೂಕ್ತವಾಗುವ ಅಂಶಗಳನ್ನು ಚಿತ್ರಕಥೆಯಲ್ಲಿ ಅಳವಡಿಸಿದ್ದಾರಂತೆ.
‘ನಮ್ಮ ಚಿತ್ರದಲ್ಲಿ ನವರಸಗಳನ್ನು ಮಾತ್ರವಲ್ಲದೆ, ಹೊಸ ರಸವೊಂದನ್ನು ತೋರಿಸಿದ್ದೇವೆ. ಹೊಸ ರಸವನ್ನು ಅಭಿನಯಿಸಿ ತೋರಿಸುವುದು ನನಗೂ ಕಷ್ಟವಾಗಿತ್ತು. ಹೊಸ ರಸದ ಹೆಸರು ಸ್ವಾರ್ಥರಸ’ ಎಂದರು ಆದರ್ಶ್.
‘ಎಲ್ಲಾ ಸರಿ, ಆದರೆ ಹೊಸದೊಂದು ರಸವನ್ನೇ ಸೃಷ್ಟಿಸಲು ಮುಂದಾಗಿದ್ದು ಏಕೆ’ ಎಂದು ಅಶ್ವಿನ್ ಅವರನ್ನು ಪ್ರಶ್ನಿಸಿದಾಗ, ‘ನಾವು ವಿಭಿನ್ನವಾಗಿ ಕಾಣಬೇಕು ಎಂಬ ಕಾರಣಕ್ಕೆ ಇದನ್ನು ಮಾಡಿದೆ’ ಎಂದು ನಕ್ಕರು. ‘ಎಲ್ಲರಲ್ಲೂ ಸ್ವಾರ್ಥ ಇರುತ್ತದೆ. ಆದರೆ ಅದು ವಿಪರೀತಕ್ಕೆ ಹೋದರೆ ಏನಾಗಬಹುದು? ಈ ವಿಚಾರ ನಮ್ಮ ಸಿನಿಮಾದಲ್ಲಿ ಇದೆ. ನಮ್ಮ ಸಿನಿಮಾ ಅನುಭವ ಹಾಗೂ ಯುವ ಚೈತನ್ಯದ ಮಿಶ್ರಣ. ಕುಟುಂಬದ ಎಲ್ಲರೂ ಸೇರಿ ಖುಷಿಯಿಂದ ನೋಡಬಹುದಾದ ಸಿನಿಮಾ ಇದು’ ಎಂದೂ ಅಶ್ವಿನ್ ಹೇಳಿಕೊಂಡರು.
ಈ ಚಿತ್ರದ ಚಿತ್ರೀಕರಣ ಸಕಲೇಶಪುರ, ಮೈಸೂರು, ಬೆಂಗಳೂರು ಮತ್ತು ಚಿಕ್ಕಮಗಳೂರಿನಲ್ಲಿ ನಡೆದಿದೆ. ಅರವತ್ತರ ದಶಕದ ಶೈಲಿಯ ಒಂಡು ಹಾಡು ಚಿತ್ರದಲ್ಲಿ ಇರುವುದು ಪ್ಲಸ್ ಪಾಯಿಂಟ್. ಇಶಿತಾ ವರ್ಷಾ ಅವರದ್ದು ಇದರಲ್ಲಿ ನಿಸ್ವಾರ್ಥಿ ಯುವತಿಯ ಪಾತ್ರ. ಸ್ನೇಹಾ ಸಿಂಗ್ ಅವರಿಗೆ ಇದು ಮೊದಲ ಸಿನಿಮಾ.


ಲಿಂಗಸಂವೇದನೆಯ ಸೂಕ್ಷ್ಮ ಚಿತ್ರಣ
ಲಿಂಗಸಂವೇದನೆಯ ಸೂಕ್ಷ್ಮ ಚಿತ್ರಣ
ಪ್ರಜಾವಾಣಿ ವಾರ್ತೆ
Published:
26 ಆಗಸ್ಟ್ 2019, 01:00  IST
Updated:
26 ಆಗಸ್ಟ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ತೃತೀಯ ಲಿಂಗಿಗಳು ಹಾಗೂ ಸಲಿಂಗಕಾಮಿಗಳ ಜೀವನ, ತಲ್ಲಣಗಳನ್ನು ನೈಜವಾಗಿ ಚಿತ್ರಿಸಿರುವ ಸಿನಿಮಾಗಳು ಭಾರತೀಯ ಚಿತ್ರರಂಗದಲ್ಲಿ ಅಪರೂಪ. ಆ ಸಾಂಪ್ರದಾಯಿಕ ಚೌಕ್ಕಟ್ಟನ್ನು ಮುರಿದು ಕನ್ನಡ, ತಮಿಳು, ಮಲಯಾಳ, ಬಂಗಾಳಿ, ಹಿಂದಿಯಲ್ಲಿ ಅವರ ಬಗೆಗಿನ ಸೂಕ್ಷ್ಮ ಚಿತ್ರಣಗಳನ್ನೊಳಗೊಂಡ ಕೆಲವು ಸಿನಿಮಾಗಳು ಬಿಡುಗಡೆಯಾಗಿವೆ.
ನರ್ತಕಿ (ತಮಿಳು)
ಈ ಚಿತ್ರವನ್ನು ನಿರ್ದೇಶನ ಮಾಡಿದವರು ಹಾಗೂ ಚಿತ್ರಕತೆ ಬರೆದವರು ವಿಜಯಪದ್ಮ. ಈ ಸಿನಿಮಾದಲ್ಲಿ ಕಲ್ಕಿ ಸುಬ್ರಹ್ಮಣ್ಯ, ವಿವಿನ್, ಗಿರೀಶ ಕಾರ್ನಾಡ ಅವರು ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಇದು ತೃತೀಯ ಲಿಂಗಿಗಳ ಹಕ್ಕುಗಳಿಗಾಗಿ ಹೋರಾಟ ನಡೆಸುವ ಯುವಕನ ಕತೆ. ಹದಿಹರೆಯದ ಬಾಲಕನೊಬ್ಬ ತೃತೀಯಲಿಂಗಿಯಾಗಿ ಬದಲಾಗುವ, ತನ್ನ ಅಸ್ತಿತ್ವ ಕಂಡುಕೊಳ್ಳಲು ನಡೆಸುವ ಹೋರಾಟದಲ್ಲಿ ವಿಜಯಶಾಲಿಯಾಗುವ ಕತೆಯನ್ನು ಹೊಂದಿದೆ.
ಕ್ವೀನ್ಸ್! ಡೆಸ್ಟಿನಿ ಆಫ್ ಡಾನ್ಸ್ (ಹಿಂದಿ)
ಈ ಸಾಮಾಜಿಕ ಚಿತ್ರವನ್ನು ಡೇವಿಡ್ ಅಟ್ಕಿನ್ಸ್ ನಿರ್ದೇಶಿಸಿದ್ದಾರೆ. ಇದರಲ್ಲಿ ಸೀಮಾ ಬಿಸ್ವಾಸ್, ವಿನೀತ್, ಲಕ್ಷ್ಮಿ ನಾರಾಯಣ್ ತ್ರಿಪಾಠಿ, ಅರ್ಚನಾ ಗುಪ್ತಾ ಮೊದಲಾದವರು ನಟಿಸಿದ್ದಾರೆ. ತೃತೀಯ ಲಿಂಗಿಗಳ ಜೀವನ ಹಾಗೂ ಅವರು ಎದುರಿಸುವ ಸವಾಲುಗಳನ್ನು ಈ ಚಿತ್ರ ಕಟ್ಟಿಕೊಟ್ಟಿದೆ. ತೃತೀಯ ಲಿಂಗಿಗಳ ಜೀವನದ ಬಗ್ಗೆ ಜನಸಾಮಾನ್ಯರಿಗೆ ಗೊತ್ತಿರದ ಅನೇಕ ಸಂಗತಿಗಳನ್ನು ಈ ಚಿತ್ರ ತಿಳಿಸುತ್ತದೆ.


ರಿಷಭ್ ಶೆಟ್ಟಿ ಪತ್ನಿ ಸೀಮಂತ ಫೋಟೋಸ್!
First Published 16, Mar 2019, 12:46 PM IST
ರಿಷಭ್ ಶೆಟ್ಟಿ ಹಾಗೂ ಪ್ರಗತಿ ಶೆಟ್ಟಿ ಕುಟುಂಬ ಹೊಸ ಅತಿಥಿ ಆಗಮನಕ್ಕೆ ಕಾಯುತ್ತಿದೆ.
ರಿಷಭ್ ಶೆಟ್ಟಿ ಹಾಗೂ ಪ್ರಗತಿ ಶೆಟ್ಟಿ ಕುಟುಂಬ ಹೊಸ ಅತಿಥಿ ಆಗಮನಕ್ಕೆ ಕಾಯುತ್ತಿದೆ.
ಮಾರ್ಚ್ 15ರಂದು ಪ್ರಗತಿಯ ಸೀಮಂತ ಕಾರ್ಯಕ್ರಮವಿತ್ತು.
ಮೂಲತಃ ಉಡುಪಿಯವರಾದ ಪ್ರಗತಿ,  BE ಓದಿದ್ದು ಶಿವಮೊಗ್ಗದಲ್ಲಿ.
IBM ಕಂಪನಿಯಲ್ಲಿ ಕೆಲವು ವರ್ಷಗಳ ಕಾಲ ಕೆಲಸ ಮಾಡಿದ್ದಾರೆ ರಿಷಭ್ ಪತ್ನಿ
ಫೆ.9, 2017ರಂದು ದಾಂಪತ್ಯ ಕಾಲಿಟ್ಟಿತು ಈ ಜೋಡಿ.
ಸೀಮಂತ ಕಾರ್ಯಕ್ರಮದಲ್ಲಿ ನಟಿ ಹರಿಪ್ರಿಯಾ ಹಾಗೂ ಪ್ರಮೋದ್ ಶೆಟ್ಟಿ ಕುಟುಂಬ ಭಾಗಿಯಾಗಿತ್ತು.
Recent Stories


ಇಂದು ಜೀ ಕನ್ನಡದಲ್ಲಿ “ಪೈಲ್ವಾನ್’ ಆಡಿಯೋ
Team Udayavani,  Aug 25, 2019, 3:00 AM IST
ಅ
ಅ
ಅ
ಕಿಚ್ಚ ಸುದೀಪ್ ಅಭಿನಯದ “ಪೈಲ್ವಾನ್’ ಚಿತ್ರ ತೆರೆಗೆ ಬರುವ ಸಿದ್ಧತೆಯಲ್ಲಿದೆ. ಇತ್ತೀಚೆಗೆ ಕೋರಮಂಗಲದ ಇಂಡೋರ್ ಸ್ಟೇಡಿಯಂನಲ್ಲಿ ನಡೆದ ಸಮಾರಂಭದಲ್ಲಿ “ಪೈಲ್ವಾನ್’ ಚಿತ್ರದ ಆಡಿಯೋ ಅದ್ಧೂರಿಯಾಗಿ ಹೊರಬಂದಿದೆ. ಪವರ್‌ಸ್ಟಾರ್ ಪುನೀತ್ ರಾಜಕುಮಾರ್ “ಪೈಲ್ವಾನ್’ ಚಿತ್ರದ ಆಡಿಯೋವನ್ನು ಹೊರತಂದು ಚಿತ್ರತಂಡಕ್ಕೆ ಶುಭ ಕೋರಿದರು.
ಈ ಸಂದರ್ಭದಲ್ಲಿ “ಪೈಲ್ವಾನ್’ ಚಿತ್ರದ ಕಲಾವಿದರು ಮತ್ತು ತಂತ್ರಜ್ಞರು, ಚಿತ್ರೋದ್ಯಮದ ಹಲವು ಗಣ್ಯರು ಹಾಜರಿದ್ದರು. ಅತ್ಯಂತ ವರ್ಣರಂಜಿತವಾಗಿ ನಡೆದ “ಪೈಲ್ವಾನ್’ ಚಿತ್ರದ ಆಡಿಯೋ ಬಿಡುಗಡೆ ಸಮಾರಂಭ ಇದೇ ಭಾನುವಾರ ಆಗಸ್ಟ್ 25ರಂದು ಸಂಜೆ 8 ಗಂಟೆಗೆ ಜೀ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗಲಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ದಿ ವಿಲನ್ ಚಿತ್ರದಿಂದ ಶೃತಿ ಹರಿಹರನ್ ಔಟ್! ನಿರ್ದೇಶಕರು ಕೊಟ್ಟ ಕಾರಣ ಏನು ಗೊತ್ತಾ?
Highlights
ನಟರಾದ ಶಿವರಾಜ್ ಕುಮಾರ್ ಹಾಗೂ ಸುದೀಪ್ ಕಾಂಬಿನೇಷನ್‌ನ ‘ದಿ ವಿಲನ್’ ಚಿತ್ರದ ಕ್ಲೈಮ್ಯಾಕ್ಸ್ ದೃಶ್ಯಗಳನ್ನು ಬೆಂಗಳೂರಿನ ಮಿನರ್ವ ಮಿಲ್‌ನಲ್ಲಿ ಚಿತ್ರೀಕರಣ ಮಾಡಲಾಗುತ್ತಿದೆ. ಕಳೆದ ಎರಡು ದಿನಗಳಿಂದ ಚಿತ್ರೀಕರಣ ನಡೆಯುತ್ತಿದೆ.
ಬೆಂಗಳೂರು (ಜ.11): ನಟರಾದ ಶಿವರಾಜ್ ಕುಮಾರ್ ಹಾಗೂ ಸುದೀಪ್ ಕಾಂಬಿನೇಷನ್‌ನ ‘ದಿ ವಿಲನ್’ ಚಿತ್ರದ ಕ್ಲೈಮ್ಯಾಕ್ಸ್ ದೃಶ್ಯಗಳನ್ನು ಬೆಂಗಳೂರಿನ ಮಿನರ್ವ ಮಿಲ್‌ನಲ್ಲಿ ಚಿತ್ರೀಕರಣ ಮಾಡಲಾಗುತ್ತಿದೆ. ಕಳೆದ ಎರಡು ದಿನಗಳಿಂದ ಚಿತ್ರೀಕರಣ ನಡೆಯುತ್ತಿದೆ.
ಆದರೆ, ‘ದಿ ವಿಲನ್’ ಚಿತ್ರತಂಡದಿಂದ ಈಗಷ್ಟೆ ಬಂದಿರುವ ಮಾಹಿತಿ ಪ್ರಕಾರ ಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಬೇಕಿದ್ದ ಶ್ರುತಿ ಹರಿಹರನ್ ಚಿತ್ರದಿಂದ ಆಚೆ ಬಂದಿದ್ದಾರೆ. ಅವರ ಪಾತ್ರವನ್ನು ಸದ್ದಿಲ್ಲದೆ ನಿರ್ದೇಶಕ ಪ್ರೇಮ್ ಅವರು ಡಿಲಿಟ್ ಮಾಡಿದ್ದಾರೆ.ಹಾಗೆ ನೋಡಿದರೆ ಶ್ರುತಿ ಹರಿಹರನ್ ಇನ್ನೂ ಚಿತ್ರೀಕರಣದಲ್ಲೇ ಪಾಲ್ಗೊಂಡಿಲ್ಲವಂತೆ. ಸಿನಿಮಾ ಸೆಟ್ಟೇರಿದಾಗ ಅವರ ಸುದ್ದಿ ಬಂತೇ ಹೊರತು, ‘ದಿ ವಿಲನ್’ ಚಿತ್ರೀಕರಣದಲ್ಲಿ ಪಾಲ್ಗೊಂಡ ಮಾಹಿತಿಗಳು ಇಲ್ಲ. ಅಂದಹಾಗೆ ಈ ಚಿತ್ರದಲ್ಲಿ ಹಳ್ಳಿ ಹುಡುಗಿಯಾಗಿ ಶ್ರುತಿ ಹರಿಹರನ್ ನಟಿಸಬೇಕಿತ್ತು. ಹಳ್ಳಿಯಲ್ಲಿ ನಟ ಶಿವರಾಜ್‌ಕುಮಾರ್ ಅವರನ್ನು ಪ್ರೀತಿಸುವ ಹುಡುಗಿಯಾಗಿ ಕಾಣಿಸಿಕೊಳ್ಳುವ ಪಾತ್ರ ಅವರದ್ದಾಗಿತ್ತು. ಚಿಕ್ಕ ಪಾತ್ರವಾದರೂ ದೊಡ್ಡ ಸಿನಿಮಾ ಎನ್ನುವ ಕಾರಣಕ್ಕೆ ಶ್ರುತಿ ಹರಿಹರನ್ ಒಪ್ಪಿಕೊಂಡಿದ್ದರಂತೆ. ಆದರೆ, ಈಗಾಗಲೇ ಸಿನಿಮಾ ಸಾಕಷ್ಟು ಉದ್ದ ಇರುವ ಕಾರಣ ಶ್ರುತಿ ಹರಿಹರನ್ ಪಾತ್ರವನ್ನು ಚಿತ್ರೀಕರಣ ಮಾಡಿಕೊಳ್ಳುವ ಮೊದಲೇ ನಿರ್ದೇಶಕರೇ ಎಡಿಟ್ ಮಾಡಿಕೊಂಡಿದ್ದಾರೆ. ಆ ಮೂಲಕ ‘ದಿ ವಿಲನ್’ ಚಿತ್ರದಿಂದ ನಟಿ ಶ್ರುತಿ ಹರಿಹರನ್ ಸೈಲೆಂಟ್ ಆಗಿ ಹೊರಗೆ ಬಂದಿದ್ದಾರೆ.
ದೇವರಾಜ್-ಶರಣ್ಯ ಜೋಡಿ: ಅಂದಹಾಗೆ ‘ದಿ ವಿಲನ್’ ಚಿತ್ರದ ನಾಯಕ ನಟರ ತಂದೆ ತಾಯಿ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಿರುವುದು ದೇವರಾಜ್ ಹಾಗೂ ಶರಣ್ಯ ಅವರು. ಅರುಂಧತಿ ನಾಗ್ ಅವರನ್ನೇ ಗಮನದಲ್ಲಿಟ್ಟುಕೊಂಡು ನಿರ್ದೇಶಕರು ತಾಯಿ ಪಾತ್ರವನ್ನು ರೂಪಿಸಿದ್ದರು. ಆದರೆ, ಯಾಕೋ ಅರುಂಧತಿ ಜಾಗದಲ್ಲಿ ತಮಿಳಿನ ಶರಣ್ಯ ಅವರು ಕಾಣಿಸಿಕೊಳ್ಳುತ್ತಿದ್ದಾರೆ. ತಾಯಿ ಪಾತ್ರಕ್ಕೆ ಮಹತ್ವ ಇದೆ. ತುಂಬಾ ಸೆಂಟಿಮೆಂಟ್ ದೃಶ್ಯಗಳು ಇವೆ. ಹೀಗಾಗಿ ನಟನೆಯಲ್ಲಿ ಹೆಚ್ಚು ಪಳಗಿರುವ ಪೋಷಕ ನಟಿಗಾಗಿ ಹುಡುಕಾಡಿದವರಿಗೆ ಶರಣ್ಯ ಅವರೇ ಅರುಂಧತಿ ನಾಗ್ ಅವರ ಜಾಗವನ್ನು ತುಂಬಿಸಿದ್ದಾರಂತೆ. ಮುಂದಿನ ವಾರ ದೇವರಾಜ್ ಹಾಗೂ ಶರಣ್ಯ ಜೋಡಿಯ ದೃಶ್ಯಗಳ ಚಿತ್ರೀಕರಣವನ್ನು ಕನಕಪುರದ ಹಳ್ಳಿ ಸೆಟ್‌ನಲ್ಲಿ ಚಿತ್ರೀಕರಣ ಮಾಡುವ  ಯೋಚನೆ ನಿರ್ದೇಶಕರದ್ದು. ವರ ಮಹಾಲಕ್ಷ್ಮೀ ಹಬ್ಬಕ್ಕೆ ವಿಲನ್ ಅಬ್ಬರ: ಪ್ರೇಮ್ ಹಾಗೂ ಸಿ ಆರ್. ಮನೋಹರ್ ಪ್ಲಾನ್ ಮಾಡಿಕೊಂಡಿರುವಂತೆ ‘ದಿ ವಿಲನ್’ ಚಿತ್ರವನ್ನು ವರಮಹಾಲಕ್ಷ್ಮೀ ಹಬ್ಬಕ್ಕೆ ಬಿಡುಗಡೆ ಮಾಡುವುದಕ್ಕೆ ಸಿದ್ಧತೆ ಮಾಡಿಕೊಂಡಿದ್ದಾರೆ. ಯಾಕೆಂದರೆ 10 ದಿನ ಗ್ರಾಫಿಕ್ಸ್ ಕೆಲಸದ ಜತೆಗೆ ೨೦ ರಿಂದ ೨೫ ದಿನಗಳ ಕಾಲ ಚಿತ್ರೀಕರಣ ನಡೆಯಬೇಕಿದೆ. ವಿದೇಶದಲ್ಲಿ ನಡೆಯಬೇಕಿದ್ದ ಹಾಡುಗಳ ಚಿತ್ರೀಕರಣವನ್ನು ಬೆಂಗಳೂರಿನಲ್ಲೇ ಮಾಡುವುದಕ್ಕೆ ಯೋಜನೆ ರೂಪಿಸಲಾಗಿದೆ. ಚಿತ್ರೀಕರಣ ಮುಗಿಯುವುದು ತಡವಾಗುತ್ತಿದೆ ಎನ್ನುವ ಕಾರಣಕ್ಕೆ ವಿದೇಶಿ ಪಯಣಕ್ಕೆ ಚಿತ್ರತಂಡ ಕತ್ತರಿ ಹಾಕಿಕೊಂಡಿದೆ. ಈ ಎಲ್ಲ ಕೆಲಸಗಳನ್ನು ಮುಗಿಸಿ ಚಿತ್ರೀಕರಣ ಮುಕ್ತಾಯ ಮಾಡುವ ಹೊತ್ತಿಗೆ ‘ದಿ ವಿಲನ್’ ಚಿತ್ರದ ಬಿಡುಗಡೆಯ ಭಾಗ್ಯ ದೊರೆಯುವುದು ವರಮಹಾಲಕ್ಷ್ಮೀ ಹಬ್ಬದಂದು.
ಸದ್ಯ ಈಗ ನಿರ್ದೇಶಕ ಪ್ರೇಮ್ ಅವರ ತಂಡ ಚಿತ್ರದ ಕ್ಲೈಮ್ಯಾಕ್ಸ್ ದೃಶ್ಯಗಳ ಚಿತ್ರೀಕರಣದಲ್ಲಿ ಬ್ಯುಸಿಯಾಗಿದೆ.


ಮೂರನೇ ಸ್ಥಾನಕ್ಕೆ ಬೆಲ್ಜಿಯಂ-ಇಂಗ್ಲೆಂಡ್ ಕಾದಾಟ
13, Jul 2018, 6:30 PM IST
ಈಗಾಗಲೇ ಪ್ರಶಸ್ತಿ ಸುತ್ತಿನಿಂದ ಹೊರಬಿದ್ದಿರುವ ಬೆಲ್ಜಿಯಂ ಹಾಗೂ ಇಂಗ್ಲೆಂಡ್ ತಂಡಗಳು ಮೂರನೇ ಸ್ಥಾನಕ್ಕಾಗಿ ಶನಿವಾರ[ಜು.14]ದಂದು ಕಾದಾಡಲಿವೆ. ತೀವ್ರ ಕುತೂಹಲ ಕೆರಳಿಸಿರುವ ಈ ಪಂದ್ಯದಲ್ಲಿ ಯಾರು ಜಯಭೇರಿ ಬಾರಿಸುತ್ತಾರೆ ಎನ್ನುವುದನ್ನು ಕಾದುನೋಡಬೇಕಿದೆ. ಜತೆಗೆ ಉಭಯ ತಂಡಗಳ ಬಲಾಬಲ ಹೀಗಿದೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಯೂನಿಸ್ ಖಾನ್ ಏಕದಿನ ಭವಿಷ್ಯ ಮಂಕು
ತಾವಾಡಿದ ಕಳೆದ 10 ಏಕದಿನ ಪಂದ್ಯಗಳಲ್ಲಿ ಕೇವಲ 97 ರನ್ ಸಂಪಾದಿಸಿ ಕಳಪೆ ಫಾರ್ಮ್ ಭೂತ ಎದುರಿಸುತ್ತಿರುವ ಪಾಕಿಸ್ತಾನ ಕ್ರಿಕೆಟ್ ತಂಡದ ಅನುಭವಿ ಬ್ಯಾಟ್ಸ್‌ಮನ್ ಯೂನಿಸ್ ಖಾನ್‌ರ ಏಕದಿನ ಕ್ರಿಕೆಟ್ ಭವಿಷ್ಯ ತೂಗುಯ್ಯಾಲೆಯಲ್ಲಿದೆ.
ಏಜೆನ್ಸೀಸ್ | Updated:
Aug 16, 2012, 04:20AM IST
ಯೂನಿಸ್ ಖಾನ್ ಏಕದಿನ ಭವಿಷ್ಯ ಮಂಕು
ಲಾಹೋರ್: ತಾವಾಡಿದ ಕಳೆದ 10 ಏಕದಿನ ಪಂದ್ಯಗಳಲ್ಲಿ ಕೇವಲ 97 ರನ್ ಸಂಪಾದಿಸಿ ಕಳಪೆ ಫಾರ್ಮ್ ಭೂತ ಎದುರಿಸುತ್ತಿರುವ ಪಾಕಿಸ್ತಾನ ಕ್ರಿಕೆಟ್ ತಂಡದ ಅನುಭವಿ ಬ್ಯಾಟ್ಸ್‌ಮನ್ ಯೂನಿಸ್ ಖಾನ್‌ರ ಏಕದಿನ ಕ್ರಿಕೆಟ್ ಭವಿಷ್ಯ ತೂಗುಯ್ಯಾಲೆಯಲ್ಲಿದೆ.
ಆಸ್ಟ್ರೇಲಿಯ ವಿರುದ್ಧದ ಸರಣಿಗೆ ಯೂನಿಸ್ ಖಾನ್‌ಗೆ ವಿಶ್ರಾಂತಿ ನೀಡಲು ರಾಷ್ಟ್ರೀಯ ಆಯ್ಕೆ ಸಮಿತಿ ನಿರ್ಧರಿಸಿದೆ. ಸೋಮವಾರ ನಡೆದ ಆಯ್ಕೆ ಸಮಿತಿ ಸಭೆಯಲ್ಲಿ ರಾಷ್ಟ್ರೀಯ ತಂಡದ ತರಬೇತುದಾರ ದೇವ್ ವ್ಯಾಟ್‌ಮೋರ್ ಒಬ್ಬರು ಖಾನ್ ಬೆಂಬಲಕ್ಕೆ ನಿಂತಿದ್ದು ಬಿಟ್ಟರೆ ಮಿಕ್ಕ ಯಾರಿಂದಲೂ ಅವರನ್ನು ತಂಡದಲ್ಲಿ ಉಳಿಸಿಕೊಳ್ಳುವ ಬಗ್ಗೆ ಬೆಂಬಲ ವ್ಯಕ್ತವಾಗಲಿಲ್ಲ ಎನ್ನಲಾಗಿದೆ.
ತಂಡಕ್ಕೆ ಯೂನಿಸ್‌ಖಾನ್‌ರಂಥ ಅನುಭವಿ ಬ್ಯಾಟ್ಸ್‌ಮನ್‌ಗಳ ಅಗತ್ಯವಿದೆ ಎಂದು ವ್ಯಾಟ್‌ಮೋರ್ ಸಮರ್ಥಿಸಿಕೊಂಡಿದ್ದು ಬಿಟ್ಟರೆ ಬೇರೆ ಯಾರಿಂದಲೂ ಇಂಥ ಮಾತುಗಳು ಕೇಳಿಬರಲಿಲ್ಲ’ ಎಂದು ಮೂಲಗಳು ಹೇಳಿವೆ.
ಆಸ್ಟ್ರೇಲಿಯ ವಿರುದ್ಧದ ಏಕದಿನ ಸರಣಿಗೆ ಯೂನಿಸ್ ಖಾನ್ ಮತ್ತು ಹಿರಿಯ ವೇಗಿ ಉಮರ್ ಗುಲ್‌ಗೆ ವಿಶ್ರಾಂತಿ ನೀಡಲು ಸೋಮವಾರ ಲಾಹೋರ್‌ನಲ್ಲಿ ನಡೆದ ಆಯ್ಕೆ ಸಮಿತಿ ಸಭೆಯಲ್ಲಿ ನಿರ್ಧರಿಸಲಾಗಿದೆಯಂತೆ.
ತಾವಾಡಿದ 245 ಏಕದಿನ ಪಂದ್ಯಗಳಲ್ಲಿ 32.18ರ ಸರಾಸರಿಯಲ್ಲಿ 6824 ರನ್ ಕಲೆಹಾಕಿರುವ ಯೂನಿಸ್ ಖಾನ್, ಕಳೆದ 10 ಏಕ ಪಂದ್ಯಗಳಲ್ಲಿ ಒಂದು ಅರ್ಧ ಶತಕ ಸೇರಿದಂತೆ 10.77ರ ಸರಾಸರಿಯಲ್ಲಿ ಕೇವಲ 97 ರನ್ ಸಂಪಾದಿಸಿದ್ದಾರೆ.
ಪಾಕಿಸ್ತಾನದ ಕಳೆದ ಶ್ರೀಲಂಕಾ ಪ್ರವಾಸದಲ್ಲಿ ಯೂನಿಸ್ ಖಾನ್ ತಾವಾಡಿದ ನಾಲ್ಕು ಪಂದ್ಯಗಳಿಂದ ಕೇವಲ 10 ರನ್ ಸಂಪಾದಿಸಿದ್ದರು.
ಏಕದಿನ ತಂಡಕ್ಕೆ ಯೂನಿಸ್ ಖಾನ್‌ರನ್ನು ಸೇರಿಸಿಕೊಳ್ಳದಿರುವ ಬಗ್ಗೆ ಆಯ್ಕೆದಾರರು ನಿರ್ಧರಿಸಿದಾಗ ವ್ಯಾಟ್ ಮೋರ್ ಮಾತ್ರ ಯೂನಿಸ್ ಪರವಾಗಿ ಮಾತನಾಡಿದರು. ಈ ಸಂದರ್ಭ ಉಪ ನಾಯಕ ಮಹಮ್ಮದ್ ಹಫೀಜ್ ಇಡೀ ಸಭೆಯುದ್ದಕ್ಕೂ ಮೌನವಾಗಿದ್ದರು ಎಂದೂ ಮೂಲಗಳು ತಿಳಿಸಿವೆ.
‘ಆದರೆ, ಏಕದಿನ ಕ್ರಿಕೆಟ್‌ನಲ್ಲಿ ಯೂನಿಸ್‌ರ ಇತ್ತೀಚಿನ ಬ್ಯಾಟಿಂಗ್ ಫಾರ್ಮ್ ಬಗ್ಗೆ ಚರ್ಚಿಸಿದಾಗ ವ್ಯಾಟ್‌ಮೋರ್ ಕೂಡ ಮೌನತಾಳಿದರು’ ಎಂದೂ ಮೂಲಗಳು ಹೇಳಿವೆ.


Bengaluru, First Published 5, Apr 2019, 4:06 PM IST
Highlights
ಸೋಲಿನಿಂದ ಕಂಗೆಟ್ಟಿರುವ RCB ತಂಡ KKR ವಿರುದ್ಧದ ಪಂದ್ಯಕ್ಕೆ ಮಹತ್ತರ ಬದಲಾವಣೆ ಮಾಡಲು ಮುಂದಾಗಿದೆ. ಇಂದಿನ ಪಂದ್ಯಕ್ಕೆ ಕೊಹ್ಲಿ ಸೈನ್ಯದಲ್ಲಿ ಯಾರಿದ್ದಾರೆ? ಯಾರಿಲ್ಲ. ಇಲ್ಲಿದೆ ಸಂಭವನೀಯ ತಂಡ.
ಬೆಂಗಳೂರು(ಏ.05): 12ನೇ ಆವೃತ್ತಿ ಐಪಿಎಎಲ್ ಟೂರ್ನಿಯಲ್ಲಿ ಸತತ 4 ಸೋಲು ಅನುಭವಿಸಿರು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಇದೀಗ ಕೋಲ್ಕತ್ತಾ ನೈಟ್ ರೈಡರ್ಸ್ ವಿರುದ್ದದ ಅಗ್ನಿಪರೀಕ್ಷೆಗೆ ಮುಂದಾಗಿದೆ. ಕಳಪೆ ಫಾರ್ಮ್‌ನಲ್ಲಿರುವ RCB ಆಟಗಾರರು ಇಂದು(ಏ.05) ಗೆಲುವಿಗಾಗಿ ಕಠಿಣ ಹೋರಾಟ ಮಾಡಲಿದೆ. ಆದರೆ ಅಭಿಮಾನಿಗಳಲ್ಲಿ RCB ಗೆಲುವಿನ ವಿಶ್ವಾಸ ಕ್ಷೀಣಿಸಿದೆ.
ಇದನ್ನೂ ಓದಿ:  ಇಂದಿನ RCB ಪರಿಸ್ಥಿತಿಗೆ ಕೊಹ್ಲಿ ಕಾರಣಾನಾ..?
ಕಳೆದ ಪಂದ್ಯಕ್ಕೆ ಮಾರ್ಕಸ್ ಸ್ಟೊಯ್ನಿಸ್ ತಂಡ ಸೇರಿಕೊಂಡರು ಫಲಿತಾಂಶದಲ್ಲಿ ಯಾವುದೇ ಬದಲಾವಣೆಯಾಗಲಿಲ್ಲ. ಸೋಲಿನಿಂದಾಗಿ RCB ತಂಡದಲ್ಲಿ ಕೆಲ ಬದಲಾವಣೆಯಾಗಲಿದೆ. ಬ್ಯಾಟ್ಸ್‌ಮನ್‌ಗಳು ಒಂದಂಕಿಗೆ ಪೆವಿಲಿಯನ್ ಸೇರಿಕೊಳ್ಳುತ್ತಿದ್ದರೆ, ಬೌಲರ್‌ಗಳು ದುಬಾರಿಯಾಗುತ್ತಿದ್ದಾರೆ. ಇಂದಿನ ಪಂದ್ಯಕ್ಕೆ RCB ಸಂಭವನೀಯ ತಂಡ ಇಲ್ಲಿದೆ.
ಇದನ್ನೂ ಓದಿ:  RCB ಪಡೆಯನ್ನು ಮೂರು ಬಾರಿ ಸೋಲಿಸಿದ ಕನ್ನಡಿಗ.!
RCB ಸಂಭವನೀಯ ತಂಡ:
ವಿರಾಟ್ ಕೊಹ್ಲಿ(ನಾಯಕ) ಪಾರ್ಥೀವ್ ಪಟೇಲ್, ಮಾರ್ಕಸ್ ಸ್ಟೊಯ್ನಿಸ್, ವಿರಾಟ್ ಕೊಹ್ಲಿ, ಎಬಿ ಡಿವಿಲಿಯರ್ಸ್, ಮೊಯಿನ್ ಆಲಿ, ಆಕ್ಷದೀಪ್ ನಾಥ್, ವಾಶಿಂಗ್ಟನ್ ಸುಂದರ್, ನಥನ್ ಕೌಲ್ಟರ್ ನೈಲ್, ಯಜುವೇಂದ್ರ ಚೆಹಾಲ್, ಉಮೇಶ್ ಯಾದವ್, ಮೊಹಮ್ಮದ್ ಸಿರಾಜ್
KKR ಸಂಭವನೀಯ ತಂಡ:
ಕ್ರಿಸ್ ಲಿನ್, ಸುನಿಲ್ ನರೈನ್, ರಾಬಿನ್ ಉತ್ತಪ್ಪ, ನಿತೀಶ್ ರಾಣ, ಆ್ಯಂಡ್ರೆ ರಸೆಲ್, ದಿನೇಶ್ ಕಾರ್ತಿಕ್, ಶುಬ್‌ಮಾನ್ ಗಿಲ್, ಪಿಯೂಷ್ ಚಾವ್ಲಾ, ಕುಲ್ದೀಪ್ ಯಾದವ್, ಲೊಕಿ ಫರ್ಗ್ಯುಸನ್, ಪ್ರಸಿದ್ಧ ಕೃಷ್ಣ.
Last Updated 5, Apr 2019, 4:21 PM IST


|
Published: Monday, November  2, 2015, 13:35 [IST]
ಈ ಜಗತ್ತಿನಲ್ಲಿ ಶೇಖಡಾ ಐವತ್ತಕ್ಕಿಂತಲೂ ಹೆಚ್ಚಿನ ಜನರಿಗೆ ಕಾಡುವ ತೊಂದರೆ ಎಂದರೆ ಹೊಟ್ಟೆಯ ಬೊಜ್ಜು. ಇದು ನಿಮ್ಮ ಶರೀರದ ಸೌಂದರ್ಯವನ್ನು ಕುಂದಿಸುವುದು ಮಾತ್ರವಲ್ಲ ಆರೋಗ್ಯಕ್ಕೂ ಮಾರಕ! ಹೊಟ್ಟೆಯನ್ನು ಮುಂದೆ ದಬ್ಬಿರುವ ಈ ಕೊಬ್ಬು ಮಧುಮೇಹ, ಹೃದಯಸಂಬಂಧಿ ರೋಗಗಳು, ಪಾರ್ಶ್ವವಾಯು ಮತ್ತು ಮರೆಗುಳಿತನಕ್ಕೂ ಕಾರಣವಾಗಬಲ್ಲುದು. ಆದ್ದರಿಂದ ಹೊಟ್ಟೆಯ ಕೊಬ್ಬನ್ನು ಕರಗಿಸುವುದು ಆರೋಗ್ಯದ ದೃಷ್ಟಿಯಿಂದ ಅನಿವರ್ಯವೂ ಹೌದು. ಆದರೆ ಈ ಕೊಬ್ಬನ್ನು ನಿವಾರಿಸುವುದು ಅಷ್ಟು ಸುಲಭವಲ್ಲ. ಹೊಟ್ಟೆಯ ಬೊಜ್ಜಿನ ಸಮಸ್ಯೆ: ಪುರುಷರ ಸಂಖ್ಯೆಯೇ ಜಾಸ್ತಿ!
ಏಕೆಂದರೆ ನಮ್ಮ ದೇಹ ಕೊಬ್ಬು ಸಂಗ್ರಹಿಸಿಡುವಲ್ಲಿ ಸೊಂಟದ ಸುತ್ತಳತೆಯನ್ನು ಬಳಸುತ್ತದಾದರೂ ಬಳಕೆಯಲ್ಲಿ ಮಾತ್ರ ಕಟ್ಟ ಕಡೆಗೆ ಬಳಸುತ್ತದೆ. ಅಂದರೆ ನಮ್ಮ ಕೊಬ್ಬು ಕರಗಿಸುವ ಪ್ರಯತ್ನದಲ್ಲಿ ಮೊದಲು ಇತರ ಭಾಗದ ಕೊಬ್ಬುಗಳೆಲ್ಲಾ ಕರಗಿದ ಬಳಿಕವೇ ಸೊಂಟದ ಕೊಬ್ಬು ಕರಗಲು ಪ್ರಾರಂಭವಾಗುತ್ತದೆ. ನಡುವೆ ನಾಲಿಗೆ ಚಪಲ ತಾಳಲಾರದೇ ಏನಾದರೂ ತಿಂದಾಕ್ಷಣ ಕರಗಿದ್ದ ಕೊಬ್ಬನ್ನು ಮತ್ತೆ ದೇಹ ತುಂಬಿಸಿಬಿಡುತ್ತದೆ. ಇದೇ ಹೊಟ್ಟೆಯ ಕೊಬ್ಬು ಕರಗದಿರಲಿಕ್ಕೆ ಮುಖ್ಯ ಕಾರಣ. ಚಿಟಿಕೆ ಹೊಡೆದಷ್ಟು ಸುಲಭವಾಗಿ ಹೊಟ್ಟೆಯ ಬೊಜ್ಜನ್ನು ಕರಗಿಸಿಕೊಳ್ಳಿ!
ಆದರೆ ಪ್ರಯತ್ನವಿಲ್ಲದೇ ಯಾವ ಕೆಲಸವೂ ಸಾಧ್ಯವಿಲ್ಲ. ಅಂತೆಯೇ ದೇಹದ ಈ ಸೊಕ್ಕನ್ನು ಅಡಗಿಸಲು ಕೆಲವು ಆಹಾರಗಳನ್ನು ಸೇವಿಸುವ ಮೂಲಕ ಹೆಚ್ಚಿನ ಕೊಬ್ಬನ್ನು ಅನಿವಾರ್ಯವಾಗಿ ಕರಗಿಸುವಂತೆ ಮಾಡಬಹುದು. ಉದಾಹರಣೆಗೆ ಲಿಂಬೆರಸ. ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಸೇವಿಸುವ ಲಿಂಬೆರಸ ಆಮ್ಲೀಯವಾದುದರಿಂದ ಇದನ್ನು ಜೀರ್ಣಿಸಿಕೊಳ್ಳಲು ದೇಹ ಅನಿವಾರ್ಯವಾಗಿ ಹೆಚ್ಚಿನ ಕೊಬ್ಬನ್ನು ಬಳಸಲೇಬೇಕಾಗುತ್ತದೆ. ಇದೇ ತೂಕ ಇಳಿಕೆಗೆ ಜಾಣತದ ಮಾರ್ಗವಾಗಿದೆ. ಇದರಂತೆಯೇ ಇನ್ನೂ ಕೆಲವು ವಿಧಾನಗಳಿದ್ದು ನಿಮಗೆ ಸೂಕ್ತವೆನಿಸಿದ ವಿಧಾನವನ್ನು ಆರಿಸಿಕೊಳ್ಳಲು ಕೆಳಗಿನ ಸ್ಲೈಡ್ ಶೋ ನೆರವಾಗಲಿದೆ..
ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಲಿಂಬೆ ರಸವನ್ನು ಕುಡಿಯಿರಿ
ಕೊಬ್ಬು ಸಂಗ್ರಹವಾಗಲು ನಮ್ಮ ಯಕೃತ್ (liver) ಆಯಾಸಗೊಂಡಾಗ ಪೂರ್ಣಪ್ರಮಾಣದಲ್ಲಿ ಕೊಬ್ಬನ್ನು ಜೀರ್ಣಿಸಿಕೊಳ್ಳಲು ಅಸಮರ್ಥವಾಗಿ ಹೆಚ್ಚಿನ ಕೊಬ್ಬು ಸಂಗ್ರಹವಾಗುತ್ತಾ ಹೋಗುತ್ತದೆ. ಲಿಂಬೆರಸದ ಸೇವನೆಯಿಂದ ದೇಹದಲ್ಲಿ ಹಲವು ಎಂಜೈಮ್ ಅಥವಾ ಕಿಣ್ವಗಳ ಪ್ರಮಾಣವನ್ನು ಹೆಚ್ಚಿಸಿ ಯಕೃತ್ ನ ಕಾರ್ಯಕ್ಷಮತೆಯನ್ನು ಹೆಚ್ಚಿಸುತ್ತದೆ. ಇದರಿಂದಾಗಿ ಕೊಬ್ಬು ಜೀರ್ಣಗೊಂಡು ಸಂಗ್ರಹವಾಗಬಹುದಾಗಿದ್ದ ಕೊಬ್ಬನ್ನು ತಡೆದಂತಾಗುತ್ತದೆ. ಅತ್ತ ಇತರ ದೈಹಿಕ ಚಟುವಟಿಕೆಗಳ ಮೂಲಕ ಕೊಬ್ಬು ಕರಗತೊಡಗುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಬಳಕೆಯ ವಿಧಾನ
ಒಂದು ಲೋಟ ಉಗುರುಬೆಚ್ಚನೆಯ ನೀರಿಗೆ ಚಿಕ್ಕದಾದರೆ ಒಂದು, ದೊಡ್ಡದಾದರೆ ಅರ್ಧ ಲಿಂಬೆಯ ರಸವನ್ನು ಸೇರಿಸಿ. ಉಗುರು ಬೆಚ್ಚನೆಯ ನೀರು ಲಭ್ಯವಿಲ್ಲದಿದ್ದರೆ ಸಾಮಾನ್ಯ ತಾಪಮಾನದಲ್ಲಿರುವ ನೀರನ್ನು ಸಹಾ ಬಳಸಬಹುದು. ಆದರೆ ಐಸ್ ಸೇರಿಸಿದ ಅಥವಾ ಫ್ರಿಜ್ಜಿನ ನೀರು ಬೇಡ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಬಳಕೆಯ ವಿಧಾನ
ನಂತರ ನಿಮ್ಮ ದೈನಂದಿನ ವ್ಯಾಯಾಮಗಳನ್ನು ಮಾಡಿ. ಕನಿಷ್ಠ ಮುಕ್ಕಾಲು ಗಂಟೆಯವರೆಗೆ ಬೇರೇನನ್ನೂ ಸೇವಿಸಬೇಡಿ. ಅತ್ಯಂತ ಆಯಾಸ ಅನ್ನಿಸಿದರೆ ಮಾತ್ರ ಅರ್ಧಗಂಟೆಯ ಬಳಿಕ ಕೊಂಚ ನೀರು ಕುಡಿಯಬಹುದು. ಇದರೊಂದಿಗೆ ಕೊಂಚ ಜೇನನ್ನೂ ಸೇರಿಸಬಹುದು.
ಶುಂಠಿ ಸೇರಿಸಿದ ಟೀ ಕುಡಿಯಿರಿ
ಹಸಿಶುಂಠಿ ಜೀರ್ಣಶಕ್ತಿಯನ್ನು ಹೆಚ್ಚಿಸುವುದು ಸರಿ, ಆದರೆ ಇದು ದೇಹದ ಬಿಸಿಯನ್ನೂ ಹೆಚ್ಚಿಸುತ್ತದೆಂದು (thermogenic) ನಿಮಗೆ ಗೊತ್ತಿತ್ತೇ ? ದೇಹದ ಬಿಸಿಯನ್ನು ಏರಿಸುವ ಮೂಲಕ ದೇಹದಲ್ಲಿ ಸಂಗ್ರಹವಾಗಿದ್ದ ಕೊಬ್ಬು ಕರಗಲು ನೆರವಾಗುತ್ತದೆ. ಸೊಂಟದ ಸುತ್ತ ಈಗಾಗಲೇ ಸಂಗ್ರಹವಾಗಿರುವ ಕೊಬ್ಬು ಎಷ್ಟೋ ವರ್ಷಗಳ ಹಿಂದಿನಿಂದ ಸಂಗ್ರಹವಾಗುತ್ತಾ ಬಂದಿರಬಹುದಾಗಿದ್ದು ಶುಂಠಿಯ ನಿಯಮಿತ ಸೇವನೆಯಿಂದ ನಿಧಾನವಾಗಿ ಕರಗತೊಡಗುತ್ತದೆ.
ಶುಂಠಿ ಸೇರಿಸಿದ ಟೀ ಕುಡಿಯಿರಿ
ಜೊತೆಗೇ ಶುಂಠಿಯ ಸೇವನೆಯಿಂದ ದೇಹದಲ್ಲಿ ಒತ್ತಡದ ಕಾರಣ ಉತ್ಪತ್ತಿಯಾಗುವ ಕಾರ್ಟಿಸೋಲ್ (cortisol) ಎಂಬ ಹಾರ್ಮೋನು ಉತ್ಪತ್ತಿಯನ್ನು ತಡೆಯಬಹುದು. ಇದರಿಂದ ರಕ್ತದಲ್ಲಿ ಹೆಚ್ಚಬಹುದಾಗಿದ್ದ ಸಕ್ಕರೆಯ ಪ್ರಮಾಣವನ್ನು ಮಿತಿಗೊಳಿಸಿ ಸಂಗ್ರಹವಾಗಿದ್ದ ಕೊಬ್ಬು ಕರಗಲು ನೆರವಾಗುತ್ತದೆ.
ಬಳಕೆಯ ವಿಧಾನ
ಒಂದು ಲೋಟಕ್ಕಿಂತ ಕೊಂಚ ಹೆಚ್ಚು ನೀರನ್ನು ಕುದಿಸಿ.
ಈ ನೀರಿನಲ್ಲಿ ಒಂದು ಇಂಚು ಹಸಿಶುಂಠಿಯನ್ನು ಜಜ್ಜಿ ಸುಮಾರು ಹತ್ತು ನಿಮಿಷಗಳವೆರೆಗೆ ಚಿಕ್ಕ ಉರಿಯಲ್ಲಿ ಕುದಿಸಿ.
ಈಗ ಪಾತ್ರೆಯನ್ನು ಒಲೆಯಿಂದ ಕೆಳಗಿಳಿಸಿ ಒಂದು ಚಮಚ ಈಗತಾನೇ ಹಿಂಡಿದ ಲಿಂಬೆರಸ ಮತ್ತು ಒಂದು ಚಮಚ ಜೇನು ಸೇರಿಸಿ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಬಳಕೆಯ ವಿಧಾನ
ಇನ್ನು ಈ ಟೀ ಅನ್ನು ಸೋಸಿ ಬಿಸಿಬಿಸಿ ಇರುವಂತೆಯೇ ಸೇವಿಸಿ. ಒಂದು ದಿನಕ್ಕೆ ಕನಿಷ್ಟ ಎರಡು ಕಪ್ ಈ ಟೀ ಸೇವಿಸಿ ಕೊಬ್ಬಿನಿಂದ ಮುಕ್ತಿಪಡೆಯಿರಿ.
ಪ್ರತಿದಿನ ಎರಡು ಕಪ್ ಕುಡಿಯುವ ಮೂಲಕ ಜೀವರಾಸಾಯನಿಕ ಕ್ರಿಯೆಯಲ್ಲಿ ನಿಯಂತ್ರಣ, ಜೀರ್ಣಕ್ರಿಯೆಯಲ್ಲಿ ಪ್ರಚೋದನೆ, ಕಾರ್ಟಿಸೋಲ್ ಎಂಬ ರಸದೂತದ ಉತ್ಪತ್ತಿ ಪ್ರಮಾಣದಲ್ಲಿ ಇಳಿತ ಮೊದಲಾದ ಫಲಗಳನ್ನು ಕಾಣಬಹುದು.
ಬೆಳ್ಳುಳ್ಳಿಯನ್ನು ಹೆಚ್ಚು ಹೆಚ್ಚು ಬಳಸಿ
ಬೆಳ್ಳುಳ್ಳಿಯನ್ನು ನಿಮ್ಮ ಆಹಾರದ ಮೂಲಕ ಸೇವಿಸುವುದರಿಂದ ಜೀರ್ಣಾಂಗಗಳ ಕಾರ್ಯಕ್ಷಮತೆ ಹೆಚ್ಚುತ್ತದೆ. ವಿಶೇಷವಾಗಿ ಕರುಳಿನ ಹುಣ್ಣು, ಅಜೀರ್ಣತೆ, ಹೊಟ್ಟೆಯ ಉರಿ ಮೊದಲಾದವುಗಳನ್ನು ತಡೆಯುವ ಬೆಳ್ಳುಳ್ಳಿ ಅಧಿಕ ಮತ್ತು ಕಡಿಮೆ ರಕ್ತದೊತ್ತಡವನ್ನು ತಹಬಂದಿಗೆ ತರುವ ಗುಣವಿದೆ. ಬೆಳ್ಳುಳ್ಳಿಯ ನಿಯಮಿತ ಸೇವನೆಯಿಂದ ರಕ್ತದಲ್ಲಿ ಒಳ್ಳೆಯ ಕೊಲೆಸ್ಟ್ರಾಲ್ (HDL-High density Lipoprotein) ಹೆಚ್ಚುತ್ತದೆ ಹಾಗೂ ನರಗಳ ಗೋಡೆಗಳ ದಪ್ಪವನ್ನು ಕಡಿಮೆಗೊಳಿಸುವ atherosclerosis, ಹೃದಯ ಸ್ತಂಭನಕ್ಕೆ ಕಾರಣವಾಗುವ ಟ್ರೈಗ್ಲಿಸರೈಡ್ ಎಂಬ ಕಣಗಳನ್ನು ನಿಯಂತ್ರಿಸಲೂ ನೆರವಾಗುತ್ತದೆ.
ಬೆಳ್ಳುಳ್ಳಿಯನ್ನು ಹೆಚ್ಚು ಹೆಚ್ಚು ಬಳಸಿ
ಈ ಪುಟ್ಟ ಬೆಳ್ಳುಳ್ಳಿಗೆ ಸ್ಥೂಲಕಾಯವನ್ನು ನಿಯಂತ್ರಿಸುವ ಶಕ್ತಿಯೂ ಇದೆ. ಪಚನಕ್ರಿಯೆಯನ್ನು ಶೀಘ್ರಗೊಳಿಸಲು ಕರಗಿದ್ದ ಕೊಬ್ಬನ್ನು ಬಳಸುವುದರಿಂದ ಸೊಂಟದ ಸುತ್ತಳತೆ ಶೀಘ್ರವೇ ಕಡಿಮೆಯಾಗುತ್ತಾ ಹೋಗುತ್ತದೆ.
ಬಳಕೆಯ ವಿಧಾನ
*ಒಂದು ಕಪ್ ತಣ್ಣನೆಯ ಅಥವಾ ಉಗುರುಬೆಚ್ಚನೆಯ ನೀರಿಗೆ ಒಂದು ಲಿಂಬೆಹಣ್ಣಿನ ರಸವನ್ನು ಹಿಂಡಿರಿ
*ಮೂರು ಎಸಳು ಬೆಳ್ಳುಳ್ಳಿಯನ್ನು ಸಿಪ್ಪೆ ಸುಲಿದು ಹಸಿಯಾಗಿಯೇ ಅಗಿಯಿರಿ ಮತ್ತು ಲಿಂಬೆರಸ ಹಿಂಡಿದ ನೀರಿನ ಜೊತೆ ಅಗಿದ ಬೆಳ್ಳುಳ್ಳಿಯನ್ನು ನುಂಗಿ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಬಳಕೆಯ ವಿಧಾನ
ಈ ನೀರನ್ನು ಪ್ರತಿದಿನ ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಕುಡಿದ ಬಳಿಕ ಮುಕ್ಕಾಲು ಘಂಟೆ ಏನನ್ನೂ ಸೇವಿಸಬೇಡಿ. ಎರಡು ವಾರದಲ್ಲಿಯೇ ಸೊಂಟದ ಸುತ್ತಳತೆ ಕಡಿಮೆಯಾಗುವ ಲಕ್ಷಣಗಳು ಗೋಚರಿಸತೊಡಗುತ್ತವೆ.
ಹಸಿರು ಟೀ ಸೇವಿಸಿ
ಅಮೇರಿಕಾದ ಖ್ಯಾತ ವೈದ್ಯಸಾಹಿತ್ಯ ಪ್ರಕಾಶನ ಪ್ರಕಟಿಸುವ The American Journal of Clinical Nutrition ಪ್ರಕಾರ ದಿನಕ್ಕೆ ನಾಲ್ಕು ಕಪ್ ಹಸಿರು ಟೀ ಸೇವಿಸುವ ಮೂಲಕ ಎಂಟು ವಾರದಲ್ಲಿ ಸುಮಾರು ಆರು ಪೌಂಡ್ (ಸುಮಾರು ಎರಡೂ ಮುಕ್ಕಾಲು ಕೇಜಿ) ಕಡಿಮೆಯಾಗಿರುವುದು ಕಂಡುಬಂದಿದೆ. ಆರೋಗ್ಯಕ್ಕೆ ಹಲವು ವಿಧದಲ್ಲಿ ಉಪಯುಕ್ತವಾದ ಹಸಿರು ಟೀ ಕೊಬ್ಬು ಕರಗಿಸಲೂ ನೆರವಾಗುತ್ತದೆ.
ಇದನ್ನು ಈ ರೀತಿಯಾಗಿ ಬಳಸಿ
ಹಸಿರು ಟೀಪುಡಿ -ಒಂದರಿಂದ ಎರಡು ಚಿಕ್ಕ ಚಮಚ ಅಥವಾ ಹಸಿ ಟೀ ಬ್ಯಾಗ್ - ಒಂದು
ಕುದಿಯುವ ನೀರು-ಒಂದು ಕಪ್
ಪುದಿನಾ ಎಲೆಗಳು: ನಾಲ್ಕರಿಂದ ಐದು
ಲಿಂಬೆರಸ: ½ ದಿಂದ 1 ಚಿಕ್ಕ ಚಮಚ
ಜೇನು (ಅಗತ್ಯವೆನಿಸಿದರೆ, ಇಲ್ಲದಿದ್ದರೂ ಸರಿ) - ಒಂದರಿಂದ ಎರಡು ಚಿಕ್ಕ ಚಮಚ (ಸಿಹಿಯ ಆದ್ಯತೆಗೆ ತಕ್ಕಂತೆ) ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಇದನ್ನು ಈ ರೀತಿಯಾಗಿ ಬಳಸಿ
ಹಸಿರು ಟೀಪುಡಿಯನ್ನು ಕುದಿಯುವ ನೀರಿನಲ್ಲಿ ಕನಿಷ್ಠ ಒಂದು ನಿಮಿಷದವರೆಗೆ ಇರಿಸಿ. ಉತ್ತಮ ಪರಿಣಾಮಕ್ಕಾಗಿ ಮೂರು ನಿಮಿಷಗಳವರೆಗೆ ಇರಿಸುವುದು ಉತ್ತಮ. ಬಳಿಕ ಉಳಿದ ಎಲ್ಲಾ ಸಾಮಾಗ್ರಿಗಳನ್ನು ಹಾಕಿ, ಪುದಿನಾ ಎಲೆಗಳನ್ನು ಕೊಂಚವೇ ಬೆರಳುಗಳಿಂದ ಹಿಸುಕಿ ಕಡೆಗೆ ಹಾಕಿ ಬಿಸಿಬಿಸಿಯಿರುವಂತೆಯೇ ಕುಡಿಯಿರಿ.
ದಾಲ್ಚಿನ್ನಿ ಅಥವಾ ಚೆಕ್ಕೆಯನ್ನು ಬಳಸಿ
ಕೊಂಚ ಖಾರವಾಗಿರುವ ದಾಲ್ಚಿನ್ನಿಯ ಚೆಕ್ಕೆ (cinnamon) ಅಡುಗೆಯ ರುಚಿಯನ್ನು ಹೆಚ್ಚಿಸುವುದರ ಜೊತೆಗೇ ದೇಹದ ಕೊಬ್ಬನ್ನು ಕರಗಿಸಲೂ ನೆರವಾಗುತ್ತದೆ. ಈ ಕೊಬ್ಬಿನಲ್ಲಿ ಸೊಂಟದ ಕೊಬ್ಬು ಸಹಾ ಒಂದು. ದಾಲ್ಚಿನ್ನಿಯ ಸೇವನೆಯಿಂದ ದೇಹದಲ್ಲಿ ಶಾಖ ಉತ್ಪತ್ತಿಯಾಗುವುದರಿಂದ ಹಲವು ರೀತಿಯಲ್ಲಿ ಇದು ಅರೋಗ್ಯಕ್ಕೆ ಪೂರಕವಾಗಿದೆ. ಮುಂದೆ ಓದಿ
ಬಳಕೆಯ ವಿಧಾನ
* ನಿಮ್ಮ ನಿತ್ಯದ ಪೇಯಗಳಾದ ಟೀ, ಕಾಫಿ ಅಥವಾ ಹಾಲಿನ ಮೇಲೆ ಒಂದು ಚಿಕ್ಕಚಮಚ ದಾಲ್ಚಿನ್ನಿ ಪುಡಿಯನ್ನು ಚಿಮುಕಿಸಿ ಕಲಕಿ ಕುಡಿಯಿರಿ.
* ನಿಮ್ಮ ನಿತ್ಯದ ಉಪಾಹಾರಗಳಾದ ಉಪ್ಪಿಟ್ಟು, ಬ್ರೆಡ್ ಟೋಸ್ಟ್ ಮೊದಲಾದವುಗಳ ಮೇಲೆ ಕೊಂಚವಾಗಿ ದಾಲ್ಚಿನ್ನಿ ಪುಡಿ ಸೇರಿಸಿ ತಿನ್ನಿರಿ
* ನಿತ್ಯದ ಸಲಾಡ್ (ಅಥವಾ ಪಲ್ಯ)ಗಳ ಮೇಲೆ ಚಿಮುಕಿಸಿ ಸೇವಿಸಿ.
ಕೆಲವೇ ದಿನಗಳಲ್ಲಿ ಕೊಬ್ಬು ಕರಗತೊಡಗಿರುವುದು ಗಮನಕ್ಕೆ ಬರುತ್ತದೆ.


Do you have a headache…? If so, use these tips.
September 26, 2019
Facebook Twitter Google+ LinkedIn Pinterest WhatsApp
ತಲೆನೋವು ಎಂಬುದು ಯಾವಾಗ ಬರುತ್ತದೆ ಎಂಬುದು ತಿಳಿದಿರುವುದಿಲ್ಲ. ಯಾವಾಗ ಬೇಕಾದರೂ, ಎಲ್ಲಿ ಬೇಕಾದರೂ ಆಕಸ್ಮಿಕವಾಗಿ ಬರುವ ತಲೆನೋವು ನಮ್ಮ ಅತ್ಯಮೂಲ್ಯ ಕ್ಷಣಗಳನ್ನು ಹಾಳುಮಾಡುತ್ತದೆ. ಆದ ಕಾರಣ ನಾವಿಂದು ನಿಮಗೆ ತಲೆನೋವು ಬಂದಾಕ್ಷಣ ಮಾತ್ರೆಗಳ ಬದಲು ಯಾವ ಮನೆಮದ್ದುಗಳನ್ನು ಬಳಸಬೇಕೆಂದು ತಿಳಿಸಿಕೊಡುತ್ತಿದ್ದೇವೆ.
1. ತಲೆನೋವು ಬಂದಾಗ ಪುದೀನ ಜ್ಯೂಸ್ ನನ್ನು ಸೇವಿಸಿ.
2. ತಲೆನೋವು ಇರುವವರು ಶುಂಠಿ ಟೀ ಕುಡಿಯುವುದು ಉತ್ತಮ.
3. ಪುದೀನ ಎಣ್ಣೆಯಿಂದ ತಲೆನೋವು ಜಾಗದಲ್ಲಿ ಚೆನ್ನಾಗಿ ಮಸಾಜ್ ಮಾಡಿರಿ.
4. ತಲೆನೋವಿನಿಂದ ಬಳಲುತ್ತಿರುವವರು ತುಳಸಿ ಟೀಯನ್ನು ಮಾಡಿಸಿಕೊಂಡು ಕುಡಿಯಿರಿ.
5. ಲ್ಯಾವೆಂಡರ್ ಎಣ್ಣೆಯಿಂದ ಮಸಾಜ್ ಮಾಡಿರಿ.
6. ತಲೆ ನೋವಿಗೆ ಐಸ್ ಪ್ಯಾಕ್ ನನ್ನು ಉಪಯೋಗಿಸಬಹುದು.
7. ತಲೆನೋವು ಇರುವವರು ಲವಂಗವನ್ನು ಕೆಲವು ನಿಮಿಷಗಳ ಕಾಲ ಅದನ್ನು ವಾಸನೆ ತೆಗೆದುಕೊಳ್ಳುವುದು ಉತ್ತಮ. ಹಾಗೂ ಲವಂಗ ಎಣ್ಣೆಯಿಂದಲೂ ಮಸಾಜ್ ಮಾಡಬಹುದು.


ಯುವರಾಜ್ ಮದುವೆ ಬಗ್ಗೆ ತಂದೆ ಯೋಗರಾಜ್ ಹೇಳಿದ್ದೇನು?
  01-03-2016 9:03PM IST    /     No Comments    /     Posted In: Featured News , Sports
ಸಿಕ್ಸರ್ ಕಿಂಗ್ ಯುವರಾಜ್ ಸಿಂಗ್ ಅಭಿಮಾನಿಗಳಿಗೊಂದು ಖುಷಿ ಸುದ್ದಿ. ಯುವಿ ಕನಸು ಕಾಣ್ತಾ ನಿದ್ದೆಗೆ ಜಾರುತ್ತಿದ್ದ ಹುಡುಗಿಯರಿಗೆ ಬ್ಯಾಡ್ ನ್ಯೂಸ್. ಯಸ್, ಯುವರಾಜ್ ಸಿಂಗ್ ಸದ್ಯದಲ್ಲಿಯೇ ಮದುವೆಯಾಗ್ತಿದ್ದಾರೆ.
ಏಷ್ಯಾ ಕಪ್ ಹಾಗೂ ಟಿ 20 ವಿಶ್ವ ಕಪ್ ನಂತ್ರ ಯುವರಾಜ್ ಬಾಲಿವುಡ್ ನಟಿ ಹ್ಯಾಝೆಲ್ ಜೊತೆ ಮದುವೆಯಾಗಲಿದ್ದಾರೆ. ಇದನ್ನು ಹೇಳಿರೋದು ಯುವರಾಜ್ ತಂದೆ ಯೋಗರಾಜ್ ಸಿಂಗ್. ಕಾರ್ಯಕ್ರಮವೊಂದರಲ್ಲಿ ಪಾಲ್ಗೊಂಡಿದ್ದ ಯುವರಾಜ್ ತಂದೆಗೆ, ಯುವರಾಜ್ ಮದುವೆ ಯಾವಾಗ ಎಂದು ಕೇಳಲಾಗಿದೆ. ಅದಕ್ಕೆ ಉತ್ತರಿಸಿದ ಯೋಗರಾಜ್, ಟಿ-20 ವಿಶ್ವಕಪ್ ಮುಗಿದ ನಂತರ ಅದ್ಧೂರಿಯಾಗಿ ಮದುವೆ ಮಾಡುವುದಾಗಿ ಹೇಳಿದ್ದಾರೆ.
ತಮ್ಮ ಮಗನ ಮದುವೆಯಲ್ಲಿ ಮನಸ್ಫೂರ್ತಿ ನೃತ್ಯ ಮಾಡುವ ಆಸೆ ವ್ಯಕ್ತಪಡಿಸಿರುವ ಯೋಗರಾಜ್, ಕ್ಯಾನ್ಸರ್ ನಂತ ಭಯಾನಕ ರೋಗವನ್ನು ಗೆದ್ದು ಬಂದಿದ್ದು, ಶ್ಲಾಘನೀಯ ಎಂದಿದ್ದಾರೆ. ಏಷ್ಯಾ ಕಪ್ ನಲ್ಲಿ ಯುವರಾಜ್ ಆಟವನ್ನು ಹೊಗಳಿದ ಯೋಗರಾಜ್, ಮುಂದಿನ ಐದು ವರ್ಷಗಳಲ್ಲಿ ಯುವರಾಜ್ ಏನು ಎಂಬುದನ್ನು ತೋರಿಸಲಿದ್ದಾರೆ ಎಂದಿದ್ದಾರೆ.
ದೀಪಾವಳಿ ವೇಳೆ ಯುವರಾಜ್ ಹ್ಯಾಝೆಲ್ ಜೊತೆ ಇಂಡೋನೇಷ್ಯಾದಲ್ಲಿ ನಿಶ್ಚಿತಾರ್ಥ ಮಾಡಿಕೊಂಡಿದ್ದರು. ನಂತರ ಇಬ್ಬರೂ ಒಂದಾಗಿ ಕಾಣಿಸಿಕೊಂಡಿದ್ದರು.


Bengaluru, First Published 30, Aug 2019, 4:31 PM IST
Highlights
ಏಕಕಾಲಕ್ಕೆ ಪಂಚಭಾಷೆಗಳಲ್ಲಿ ತೆರೆ ಕಂಡ ಡಾರ್ಲಿಂಗ್ ’ಸಾಹೋ’ ಸಿನಿಮಾ ಅಭಿಮಾನಿಗಳ ಮನಸ್ಸು ಕದ್ದಿರುವುದಂತೂ ಗ್ಯಾರಂಟಿ. 2019 ಮೋಸ್ಟ್ ಟಾಕ್ ಆಫ್ ದಿ ಸಿನಿಮಾ ಆಗಿದ್ದು ಮೊದಲ ಪ್ರದರ್ಶನ ಯಶಸ್ಸಿಯಾಗಿದೆ.
ಶ್ರದ್ಧಾ ಕಪೂರ್, ಪ್ರಭಾಸ್ ಅಭಿನಯದ ಸಾಹೋ ದೇಶದಾದ್ಯಂತ ಪಂಚ ಭಾಷೆಗಳಲ್ಲಿ ರಿಲೀಸ್ ಆಗಿದ್ದು ಭರ್ಜರಿ ಪ್ರದರ್ಶನ ಕಾಣುತ್ತಿದೆ.
ಟೀಸರ್ ರಿಲೀಸ್ ಆದಾಗಿನಿಂದಲೂ ಸಾಹೋ ಟಾಕ್ ಆಫ್ ದಿ ಟೌನ್ ಆಗಿತ್ತು. ಟೀಸರ್ ನಲ್ಲಿರುವ ಆ್ಯಕ್ಷನ್ ಸೀನ್ ಸಕತ್ ಥ್ರಿಲ್ ಮೂಡಿಸಿತ್ತು. ಇಂದು ಚಿತ್ರ ರಿಲೀಸ್ ಆಗಿದ್ದು ಅಭಿಮಾನಿಗಳಿಂದ ಪಾಸಿಟೀವ್, ನೆಗೆಟೀವ್ ಪ್ರತಿಕ್ರಿಯೆಗಳು ವ್ಯಕ್ತವಾಗಿವೆ.
ಚಿತ್ರ ವಿಮರ್ಶೆ: 'ಸಾಹೋ'ಗೆ ಸಾಥ್ ಕೊಟ್ರಾ ಕನ್ನಡಿಗರು?
ಇದೀಗ ಸಾಹೋಗೆ ಹೊಸ ವಿವಾದವೊಂದು ಸುತ್ತಿಕೊಂಡಿದೆ. ಬೆಂಗಳೂರು ಮೂಲದ ಆರ್ಟಿಸ್ಟ್ ಶಿಲೋ ಶಿವ್ ಸುಲೇಮಾನ್ ತಾವು ಬಿಡಿಸಿರುವ ಆರ್ಟ್ ವೊಂದನ್ನು ಚಿತ್ರತಂಡ ಕದ್ದಿದೆ ಎಂದು ಆರೋಪಿಸಿದ್ದಾರೆ.
ಸಾಹೋದಲ್ಲಿ ಬರುವ ಬೇಬಿ ವೊಂಟ್ ಯು ಟೆಲ್ ಮೀ ಹಾಡಿನಲ್ಲಿ ಈ ಆರ್ಟನ್ನು ಬಳಸಿಕೊಳ್ಳಲಾಗಿದೆ. ಇದಕ್ಕೆ ನನ್ನ ಅನುಮತಿ ಪಡೆದಿಲ್ಲ ಎಂದು ಶಿಲೋ ಶಿವ್ ಸುಲೇಮಾನ್ ಆರೋಪಿಸಿದ್ದಾರೆ.


ಡಿ ಬಾಸ್ ಹೆಸರಿನ ಬೆಳ್ಳಿ ಕಡಗ
Team Udayavani,  Jan 14, 2019, 6:17 AM IST
ಅ
ಅ
ಅ
ದರ್ಶನ್ ಹುಟ್ಟುಹಬ್ಬ ಆಚರಿಸಿಕೊಳ್ಳುವುದಿಲ್ಲ ಎಂದು ಹೇಳಿಕೆ ನೀಡಿದ್ದು ಎಲ್ಲರಿಗೂ ಗೊತ್ತಿದೆ. ಆದರೆ, ಅಭಿಮಾನಿಗಳು ಮಾತ್ರ ಅಭಿಮಾನ ಮೆರೆಯುತ್ತಿದ್ದಾರೆ. ಅಂಬರೀಶ್ ಅವರ ಅಗಲಿಕೆ ಹಿನ್ನೆಲೆಯಲ್ಲಿ ಈ ಬಾರಿ ಬರ್ತ್‌ಡೇ ಸಂಭ್ರಮ ಇರುವುದಿಲ್ಲ ಎಂದು ದರ್ಶನ್ ಸ್ಪಷ್ಟನೆ ಕೊಟ್ಟರೂ, ಅಭಿಮಾನಿಗಳು ಇದೀಗ “ಡಿ ಬಾಸ್’ ಎಂದು ಬರೆದಿರುವ ಬೆಳ್ಳಿ ಕಡಗ ತೊಡೋಕೆ ಮುಂದಾಗಿದ್ದಾರೆ. ಪ್ರತಿ ಫೆಬ್ರವರಿ 16 ರ ದರ್ಶನ್ ಹುಟ್ಟುಹಬ್ಬದ ದಿನದಂದು ಅದೆಷ್ಟೋ ಅಭಿಮಾನಿಗಳು ಕೈ ಮೇಲೆ ದರ್ಶನ್ ಹೆಸರನ್ನು ಹಚ್ಚೆ ಹಾಕಿಸಿಕೊಂಡಿದ್ದುಂಟು,
ಅವರ ಭಾವಚಿತ್ರವನ್ನು ಎದೆಯ ಮೇಲೂ ಹಚ್ಚೆ ಹಾಕಿಸಿಕೊಂಡವರಿದ್ದಾರೆ. ಹೇರ್‌ಸ್ಟೈಲ್‌ನಲ್ಲೂ ದರ್ಶನ್ ಹೆಸರನ್ನು ಹಾಕಿಸಿಕೊಂಡ ಉದಾಹರಣೆಗಳಿಗೆ ಕಮ್ಮಿ ಇಲ್ಲ. ಈಗ ಹೊಸ ಟ್ರೆಂಡ್ ಅಂದರೆ, “ಡಿ ಬಾಸ್’ ಹೆಸರಿನ ಬೆಳ್ಳಿ ಕಡಗ ತೊಡುವ ಮೂಲಕ ಮತ್ತಷ್ಟು ಪ್ರೀತಿ ತೋರುತ್ತಿದ್ದಾರೆ. ಈಗಾಗಲೇ ಕೆಲ ಜ್ಯುವೆಲರಿ ಅಂಗಡಿಗಳಲ್ಲಿ “ಡಿ ಬಾಸ್’ ಹೆಸರಿನ ಬೆಳ್ಳಿ ಕಡಗ ಸಿಗುತ್ತಿದ್ದು, ಅಭಿಮಾನಿಗಳು ಖರೀದಿಸಿ, ಅದನ್ನು ತೊಡುವ ಮೂಲಕ ಅಭಿಮಾನ ಮೆರೆಯುತ್ತಿದ್ದಾರೆ.
ಇನ್ನು, ದರ್ಶನ್ ಈ ಹಿಂದೆ “ಉದಯವಾಣಿ’ ಜೊತೆ ಮಾತನಾಡಿ, “ನಾನು ಈ ಸಲ ಹುಟ್ಟುಹಬ್ಬ ಆಚರಿಸಿಕೊಳ್ಳಲ್ಲ. ನನ್ನ ಅಭಿಮಾನಿಗಳಿಗೂ ಅದನ್ನು ಹೇಳಿದ್ದೇನೆ. ಎಂದಿನ ಹುಟ್ಟುಹಬ್ಬದ ಸಂಭ್ರಮ ಈ ಸಲ ಇರುವುದಿಲ್ಲ. ಅಭಿಮಾನಿಗಳು ಈ ಬಾರಿ ನನ್ನ ಬರ್ತ್‌ಡೇ ಆಚರಿಸುವುದು ಬೇಡ. ಯಾರೇ ಕೇಕ್ ತಂದರೂ ಕಟ್ ಮಾಡುವುದಿಲ್ಲ. ಇದೊಂದು ವರ್ಷ ಆಚರಣೆ ಬೇಡ. ಮುಂದಿನ ವರ್ಷ ಎಂದಿನಂತೆಯೇ ಅಭಿಮಾನಿಗಳ ಜೊತೆ ಆಚರಣೆ ಮಾಡಿಕೊಳ್ತೀನಿ’ ಎಂದು ಹೇಳಿದ್ದರು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ನಡಿಗೆ, ಯೋಗವೇ ಫಿಟ್‌ನೆಸ್ ಗುಟ್ಟು
ಸ್ಟಾರ್ ಡಯೆಟ್
ನಡಿಗೆ, ಯೋಗವೇ ಫಿಟ್‌ನೆಸ್ ಗುಟ್ಟು
ಪ್ರಜಾವಾಣಿ ವಾರ್ತೆ
Published:
07 ಆಗಸ್ಟ್ 2018, 01:00  IST
Updated:
07 ಆಗಸ್ಟ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಸಿನಿಕ್ಷೇತ್ರಕ್ಕೆ ಪಾದಾರ್ಪಣೆ ಮಾಡಿದ ಮೊದಲ ಚಿತ್ರದಲ್ಲೇ ಜನಪ್ರಿಯತೆ ಗಳಿಸಿದವರಲ್ಲಿ ನಟಿ ಯಾಮಿ ಗೌತಮ್ ಕೂಡ ಒಬ್ಬರು. ಕನ್ನಡದ ‘ಉಲ್ಲಾಸ ಉತ್ಸಾಹ’ ಚಿತ್ರದಲ್ಲಿ ಗೋಲ್ಡನ್ ಸ್ಟಾರ್ ಗಣೇಶ್ ಜೊತೆ ನಾಯಕಿಯಾಗಿ ನಟಿಸಿರುವ ಯಾಮಿ ಹಿಂದಿ, ತಮಿಳು, ತೆಲುಗು, ಮಲಯಾಳಂ ಮತ್ತು ಪಂಜಾಬಿ ಚಿತ್ರಗಳಲ್ಲಿ ನಟಿಸಿದ್ದಾರೆ. ಬಾಲಿವುಡ್‌ನ ‘ಕಾಬಿಲ್’ ಚಿತ್ರದಲ್ಲಿ ಹೃತಿಕ್ ರೋಷನ್‌ಗೆ ನಾಯಕಿಯಾಗಿ ನಟಿಸಿರುವ ಇವರು, ತಮ್ಮ ಅಂದ ಕಾಪಾಡಿಕೊಳ್ಳಲು ಸಾಕಷ್ಟು ವರ್ಕೌಟ್ ಮಾಡುತ್ತಾರೆ.
ಯಾಮಿ ಪ್ರತಿದಿನ ಜಾಗಿಂಗ್ ಮಾಡುತ್ತಾರೆ. ಇದರಿಂದ ತಾಜಾ ಗಾಳಿ ಸಿಗುತ್ತದೆ, ಹಾಗೇ ದಿನಾಪೂರ್ತಿ ಚೈತನ್ಯದಿಂದಿರಲು, ಮನಸ್ಸು ಹಾಗೂ ದೇಹವನ್ನು ಒತ್ತಡದಿಂದ ಮುಕ್ತಗೊಳಿಸಿ ಶಾಂತವಾಗಿಟ್ಟುಕೊಳ್ಳಲು ಬೆಳಗ್ಗಿನ ನಡಿಗೆ ಸಹಾಯಕ. ಹಾಗೇ ಬೆಳಗ್ಗಿನ ಆಲಸ್ಯ ದೂರವಾಗಿ, ಸಕಾರಾತ್ಮಕವಾಗಿ ದಿನ ಆರಂಭಿಸಬಹುದು ಎನ್ನುತ್ತಾರೆ ಇವರು.
ಯಾಮಿ ಯೋಗಪ್ರಿಯೆ. ಪ್ರತಿನಿತ್ಯ ಕಠಿಣ ಯೋಗಾಸನಗಳನ್ನು ಮಾಡುತ್ತಾರೆ. ಇದರಿಂದ ದೇಹ ಹೆಚ್ಚಿನ ಟಾಕ್ಸಿನ್ ಹಾಗೂ ಕೊಬ್ಬನ್ನು ಹೊರಹಾಕುತ್ತದೆ. ಯೋಗ ಕಲಿಯುವುದು ಫಿಟ್‌ನೆಸ್ ಹಾಗೂ ಆರೋಗ್ಯ ಕಾಯ್ದುಕೊಳ್ಳಲು ಇರುವ ಉತ್ತಮ ಮಾರ್ಗ. ವ್ಯಾಯಾಮ, ಜಿಮ್‌ಗೆ ಹೋಗಲು ಇಷ್ಟಪಡದವರು ಯೋಗಾಭ್ಯಾಸ ಮಾಡಿದರೆ ಉತ್ತಮ ಎನ್ನುವುದು ಅವರ ಸಲಹೆ. ಇದಲ್ಲದೇ ವಾರಕ್ಕೆ ನಾಲ್ಕು ದಿನ ಜಿಮ್‌ನಲ್ಲೂ ಯಾಮಿ ಬೆವರಿಳಿಸುತ್ತಾರಂತೆ.
ವರ್ಕೌಟ್, ಯೋಗ, ನಡಿಗೆಯಿಂದ ಫಿಟ್‌ನೆಸ್ ಕಾಯ್ದುಕೊಳ್ಳಲು ಆಗಲ್ಲ, ಇದಕ್ಕೆ ಸರಿಯಾದ ಆಹಾರಕ್ರಮವೂ ಮುಖ್ಯ ಎಂಬುದು ಯಾಮಿ ಮಾತು. ಇವರ ದಿನದ ಆಹಾರದಲ್ಲಿ ದಾಳಿಂಬೆ ಹಾಗೂ ಬಾಳೆಹಣ್ಣು ಜ್ಯೂಸ್ ಇದ್ದೇ ಇರುತ್ತದೆ. ದಾಳಿಂಬೆ ಜ್ಯೂಸ್ ಕುಡಿಯುವುದರಿಂದ ದೇಹದ ರೋಗ ನಿರೋಧಕ ಶಕ್ತಿ ಹೆಚ್ಚುತ್ತದೆ.ಇದು ರಕ್ತದೊತ್ತಡವನ್ನು ಕಡಿಮೆ ಮಾಡುವುದಲ್ಲದೇ ಹೃದಯದ ಆರೋಗ್ಯಕ್ಕೂ ಉತ್ತಮ. ಬಾಳೆಹಣ್ಣು ದೇಹದ ಶಕ್ತಿ ಹೆಚ್ಚಿಸಿ, ಚರ್ಮಕ್ಕೆ ಹೊಳಪು ನೀಡುತ್ತದೆ ಎನ್ನುತ್ತಾರೆ ಅವರು.
ಪ್ರೊಟೀನ್‌ಯುಕ್ತ ಆಹಾರ ಸೇವನೆಗೆ ಹೆಚ್ಚು ಪ್ರಾಶಸ್ತ್ಯ ನೀಡುವ ಅವರು ಮೊಟ್ಟೆ, ಮೀನು, ಕೋಳಿ ಖಾದ್ಯಗಳನ್ನು ಸೇವಿಸುತ್ತಾರೆ. ದಿನದ ಒಂದು ಹೊತ್ತಾದರೂ ಮೊಟ್ಟೆಯ ಬಿಳಿ ಭಾಗ ಅಥವಾ ಮಾಂಸ ಖಾದ್ಯ ಸೇವಿಸುತ್ತಾರಂತೆ. ಇವರಿಗೆ ಬಾದಾಮಿ ಸೇವಿಸುವುದು ಅಂದ್ರೆ ತುಂಬ ಇಷ್ಟ. ಇದರಿಂದ ದೇಹದ ಶಕ್ತಿ ಹೆಚ್ಚುತ್ತದೆ. ಹಾಗೇ ಕೂದಲು ಹಾಗೂ ಚರ್ಮದ ಕಾಳಜಿಗೂ ಉತ್ತಮ. ಬೆಳಿಗ್ಗೆ ಖಾಲಿ ಹೊಟ್ಟೆಗೆ ನೆನೆಸಿಟ್ಟು, ಸಿಪ್ಪೆ ತೆಗೆದ ಬಾದಾಮಿ ತಿಂದರೆ ಉತ್ತಮ. ಹಸಿವಾದಾಗ ಬಾದಾಮಿ ತಿಂದರೆ ಹೆಚ್ಚು ಹಸಿವಾಗುವುದಿಲ್ಲ. ತಿನ್ನುವ ಆಹಾರದ ಪ್ರಮಾಣ ಕಡಿಮೆಯಾಗಿ ತೂಕವೂ ಕಡಿಮೆಯಾಗುತ್ತದೆ ಎನ್ನುವುದು ಯಾಮಿ ಅನುಭವದ ಮಾತು.
ಚಿತ್ರೀಕರಣ, ಕಾರ್ಯಕ್ರಮಕ್ಕಾಗಿ ಹೊರಗಡೆ ಹೋಗಿದ್ದಾಗ ಯಾಮಿ ಜಂಕ್‌ಫುಡ್ ಅಥವಾ ಹೊರಗಿನ ತಿಂಡಿಗಳನ್ನು ತಿನ್ನುವುದಿಲ್ಲ. ಯಾವಾಗಲೂ ತಾಜಾ ಹಣ್ಣುಗಳನ್ನು ತಿನ್ನುತ್ತಾರೆ. ಚಿತ್ರೀಕರಣವಿದ್ದಾಗ ಮನೆಯಲ್ಲಿ ಸಲಾಡ್ ಮಾಡಿಕೊಂಡು ಹೋಗುತ್ತಾರೆ. ತಾಜಾ ಹಣ್ಣು ಹಾಗೂ ತರಕಾರಿಗಳು ಆರೋಗ್ಯವನ್ನು ಕಾಪಾಡುತ್ತದೆ ಎನ್ನುತ್ತಾರೆ.
ಹುಟ್ಟುಹಬ್ಬ:  28 ನವೆಂಬರ್ 1988
ಎತ್ತರ: 5 ಅಡಿ 3 ಇಂಚು
ತೂಕ: 50 ಕೆ.ಜಿ
ಸುತ್ತಳತೆ: 33–25–33
0 Post Comments (+)


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಫಾರ್ಮುಲಾ ಒನ್ ತಂಡದ ನಾಯಕಿ ಮೊನಿಶಾ ಆಯ್ಕೆ
ಭಾರತದ ಸಂಜಾತೆ ಮೊನಿಶಾ ಕಾಲ್ಟನ್‌ಬಾರ್ನ್ ಸೌಬರ್ ಎಫ್‌ಒನ್ ತಂಡದ  ನಾಯಕಿಯಾಗಿರುವುದರೊಂದಿಗೆ ಫಾರ್ಮುಲಾ ಒನ್ ತಂಡದ ಮೊದಲ ಮಹಿಳಾ ಮುಂದಾಳು ಎಂಬ  ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ.
ಏಜೆನ್ಸೀಸ್ | Updated:
Oct 12, 2012, 04:37AM IST
ಯೆವೊನ್‌ಗಾಮ್: ಭಾರತದ ಸಂಜಾತೆ ಮೊನಿಶಾ ಕಾಲ್ಟನ್‌ಬಾರ್ನ್ ಸೌಬರ್ ಎಫ್‌ಒನ್ ತಂಡದ ನಾಯಕಿಯಾಗಿರುವುದರೊಂದಿಗೆ ಫಾರ್ಮುಲಾ ಒನ್ ತಂಡದ ಮೊದಲ ಮಹಿಳಾ ಮುಂದಾಳು ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ.
ಡೆಹ್ರಾಡೂನ್‌ನಲ್ಲಿ ಜನಿಸಿದ ಮೊನಿಶಾ ಕುಟುಂಬ ಆಸ್ಟ್ರಿಯಾಕ್ಕೆ ವಲಸೆ ಹೋದ ಕಾರಣ ಅಲ್ಲಿಯ ನಾಗರಿಕತ್ವವನ್ನು ಪಡೆದಿದೆ.
ಅತ್ಯಂತ ಹಳೆಯ ಫಾರ್ಮುಲಾ ಒನ್ ತಂಡಗಳಲ್ಲಿ ಒಂದಾಗಿರುವ ಸೌಬರ್ ತಂಡದ ಮುಂದಾಳತ್ವವನ್ನು ಮೊನಿಶಾ ವಹಿಸಲಿದ್ದಾರೆ. ತಂಡವನ್ನು 1991ರಲ್ಲಿ ಹುಟ್ಟುಹಾಕಿದ ಪೀಟರ್ ಸೌಬರ್ ಪ್ರಿನ್ಸಿಪಾಲ್ ಹುದ್ದೆಯಿಂದ ಹಿಂದೆ ಸರಿದ ಕಾರಣ ಮೊನಿಶಾಗೆ ಈ ಅವಕಾಶ ಕಲ್ಪಿಸಲಾಗಿದೆ.
ಮುಂದಿನ ವರ್ಷ 70ನೇ ಸಂವತ್ಸರಕ್ಕೆ ಕಾಲಿಡುತ್ತಿರುವ ಸೌಬರ್ ತಂಡವನ್ನು ನಡೆಸಲು ಅಸಾಧ್ಯವೆಂಬುದನ್ನು ಈಗಾಗಲೇ ಸ್ಪಷ್ಟಪಡಿಸಿದ್ದಾರೆ. ಸೌಬರ್ ಸಮೂಹ ಸಂಸ್ಥೆಗಳ ಅಧ್ಯಕ್ಷರಾಗಿ ಅವರು ಮುಂದುವರಿಯಲಿದ್ದಾರೆ.
1991ರಲ್ಲಿ ಪ್ರಾರಂಭಗೊಂಡ ಸೌಬರ್ ಫಾರ್ಮುಲಾ ಒನ್ ತಂಡಕ್ಕೆ ಜೆಜೆ ಲೆಹ್‌ಟೊ ಮತ್ತು ಕಾರ್ಲ್ ವೆಂಡ್ಲಿಂಗರ್ ಚಾಲಕರಾಗಿ ಸೇರಿಕೊಂಡರು. ಈ ತಂಡದ ಕಾರುಗಳನ್ನು ಇಮೊರ್ ಎಂಬ ಸಂಸ್ಥೆ ತಯಾರಿಸುತ್ತಿದ್ದರೂ ನಂತರ ಸೌಬರ್ ಎಂದು ಹೆಸರು ಬದಲಾಯಿಸಲಾಯಿತು.
ಆರಂಭದಲ್ಲಿ ಕನೂನು ವಿಭಾಗದ ಮುಖ್ಯಸ್ಥರಾಗಿ ಸೇರಿಕೊಂಡ ಮೊನಿಶಾ, ಶೇ. 33.3 ಪಾಲನ್ನೂ ಹೊಂದಿದ್ದರೂ. ನಂತರ ಸೌಬರ್ ಫಾರ್ಮುಲಾ ಒನ್ ಕಂಪೆನಿಯ ಪಾಲಿನಲ್ಲಿ ಹೆಚ್ಚಿನ ಭಾಗವನ್ನು ತಮ್ಮದಾಗಿಸಿಕೊಂಡರು. ಈಗ ಕನ್‌ಸ್ಟ್ರಕ್ಟರ್ ಚಾಂಪಿಯನ್‌ಷಿಪ್‌ನಲ್ಲಿ ಸೌರಬ್ ತಂಡ 6ನೇ ಸ್ಥಾನ ಪಡೆದಿದ್ದರು, ಮರ್ಸಿಡಸ್ ಬೆಂಜ್‌ಗಿಂತ 20 ಅಂಕ ಹಿಂದೆ ಬಿದ್ದಿದೆ. ಇನ್ನೂ ಐದು ರೇಸ್ ಬಾಕಿ ಇರುವುದರಿಂದ ಬೆಂಜ್ ತಂಡವನ್ನು ಹಿಂದಿಕ್ಕುವ ಆತ್ಮವಿಶ್ವಾಸವನ್ನು ಸೌಬರ್ ತಂಡ ಹೊಂದಿದೆ.


jwala movie: illustrated bother problem
ಜ್ವಲಂತ ಸಮಸ್ಯೆಯನ್ನು ಹೇಳುವ ಜ್ವಾಲಾ
ಕನ್ನಡ ಚಿತ್ರರಂಗದಲ್ಲಿ ಈಗ ಯುವಕರದ್ದೇ ದಾಂಗುಡಿ. ಉತ್ಸಾಹಿ ಯುವ ನಿರ್ದೇಶಕರು ವಿಭಿನ್ನ ಕತೆಗಳನ್ನು ಸಿನಿಮಾ ಮಾಡುವ ಪ್ರಯತ್ನಕ್ಕೆ ಕೈ ಹಾಕಿದ್ದಾರೆ. ಅಂಥದ್ದೇ ಒಂದ ಚಿತ್ರವನ್ನು ಯುವ ನಿರ್ದೇಶಕ ಅಂಬರೀಶ ಮಾಡಿದ್ದಾರೆ.
| Updated:
Sep 4, 2015, 04:00AM IST
ಕನ್ನಡ ಚಿತ್ರರಂಗದಲ್ಲಿ ಈಗ ಯುವಕರದ್ದೇ ದಾಂಗುಡಿ. ಉತ್ಸಾಹಿ ಯುವ ನಿರ್ದೇಶಕರು ವಿಭಿನ್ನ ಕತೆಗಳನ್ನು ಸಿನಿಮಾ ಮಾಡುವ ಪ್ರಯತ್ನಕ್ಕೆ ಕೈ ಹಾಕಿದ್ದಾರೆ. ಅಂಥದ್ದೇ ಒಂದ ಚಿತ್ರವನ್ನು ಯುವ ನಿರ್ದೇಶಕ ಅಂಬರೀಶ ಮಾಡಿದ್ದಾರೆ. ಸಾಮಾಜಿಕ ಮತ್ತು ರಾಜಕೀಯ ಜಂಜಾಟಗಳ ಜ್ವಲಂತ ಸಮಸ್ಯೆಗಳನ್ನು ಕತೆಯಾಗಿಸಿ, ನಿರ್ದೇಶನ ಮಾಡಿದ್ದಾರೆ.
ಈಗಾಗಲೇ ಚಿತ್ರೀಕರಣ ಮುಗಿಸಿರುವ ಚಿತ್ರದ ಟ್ರೇಲರ್‌ಗಳು ಜನರ ಗಮನ ಸೆಳೆದಿವೆ. ಚಿತ್ರದ ಹೆಸರನ್ನೇ ಹೋಲುವ ಹೆಸರಿನ ನಾಯಕ ಜ್ವಾಲಾರಿಗೆ ಇದು ಚೊಚ್ಚಲ ಚಿತ್ರ. ನಟನೆಯ ಆಸೆ ಹೊತ್ತು ಚಿತ್ರರಂಗಕ್ಕೆ ಬಂದಿರುವ ಅವರಿಗೆ ಪ್ರಾಚ್ಯವಸ್ತು ಸಂಶೋದಕನ ಪಾತ್ರ ಸಿಕ್ಕಿದೆ. ನಾಯಕಿ ದೀಪ್ತಿ ಗೌಡರದು ಪತ್ರಕರ್ತೆಯ ಪಾತ್ರ. ಇವರಿಬ್ಬರೂ ಸಿನಿಮಾದಲ್ಲಿ ಸಂಶೋಧನಾ ವಿಭಾಗದಲ್ಲೇ ಕೆಲಸ ಮಾಡುತ್ತಿದ್ದರೂ ಪರಸ್ಪರ ಅರಿವಿಲ್ಲದೆ ಸ್ನೇಹಿತರಾಗುತ್ತಾರೆ. ಚಿತ್ರದಲ್ಲಿ ಇಬ್ಬರು ನಾಯಕಿಯರಿದ್ದು, ದೀಪಾ ಕೂಡಾ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಮುಗ್ಧ, ಸಂಪ್ರದಾಯಸ್ಥ ಹುಡುಗಿಯಾಗಿ ಅವರು ಕಾಣಿಸಿಕೊಂಡಿದ್ದಾರೆ.
ಚಿತ್ರದಲ್ಲಿ 5 ಹಾಡುಗಳಿವೆ. ನಿರ್ದೇಶಕ ಅಂಬರೀಶ್ ಬೆಂಗಳೂರಿನವರೇ. ಹೈದರಾಬಾದ್‌ನಲ್ಲಿ ಫಿಲ್ಮ್ ಇನ್ಸ್‌ಟಿಟ್ಯೂಟ್‌ನಲ್ಲಿ ತರಬೇತಿ ಪಡೆದು ಚಿತ್ರರಂಗದ ಒಳಹೊರಗನ್ನು ಅರಿತವರಾಗಿದ್ದಾರೆ.


Bengaluru, First Published 5, Oct 2018, 12:35 PM IST
Highlights
ಒಂದು ಸಿನಿಮಾ ಹೇಗಿದೆ ಎನ್ನುವುದಕ್ಕೆ ಒಂದು ಹಾಡು ಸಾಕು. ಇಲ್ಲಿ ಹಾಡೇ ಎಲ್ಲವನ್ನೂ ಹೇಳಿದೆ.
 - ನಿರ್ದೇಶಕ ನಾಗತಿಹಳ್ಳಿ ಚಂದ್ರಶೇಖರ್, ಆ ಚಿತ್ರದ ಬಗೆಗೆ ಹೀಗೊಂದು ಮುನ್ನೋಟ ಕೊಟ್ಟು ಕುತೂಹಲ ಕೆರಳಿಸಿದರು. ಅವರು ಹಾಗೆ ಹೇಳಿದ್ದು ‘ಅಮ್ಮಚ್ಚಿಯೆಂಬ ನೆನಪು’ ಚಿತ್ರದ ಕುರಿತು. ಇತ್ತೀಚೆಗಷ್ಟೇ ಚಿತ್ರದ ಆಡಿಯೋ ಸಿಡಿ ಬಿಡುಗಡೆ ಕಾರ್ಯಕ್ರಮ ನಡೆಯಿತು.
ಚಲನಚಿತ್ರ ಅಕಾಡೆಮಿ ಅಧ್ಯಕ್ಷ ನಾಗತಿಹಳ್ಳಿ ಚಂದ್ರಶೇಖರ್, ರಂಗಕರ್ಮಿ ಶ್ರೀನಿವಾಸ್ ಕಪ್ಪಣ್ಣ ಹಾಗೂ ಕಥೆಗಾರ್ತಿ ವೈದೇಹಿ ಅಂದಿನ ಆಕರ್ಷಣೆ. ವಿಶೇಷ ಅಂದ್ರೆ, ಇದು ವೈದೇಹಿ ಅವರ ಕಾದಂಬರಿ. ಅದನ್ನು ಚಿತ್ರಕ್ಕೆ ಅಳವಡಿಸಿದ್ದು ನಿರ್ದೇಶಕಿ ಚಂಪಾ ಪಿ.ಶೆಟ್ಟಿ. ಈ ಹಿಂದೆ ಅವರೇ ಇದನ್ನು ನಾಟಕ ರೂಪಕ್ಕೂ ತಂದು ಹಲವು ಪ್ರಯೋಗ ಮಾಡಿದ್ದರು. ಅದೀಗ ಸಿನಿಮಾ ರೂಪದೊಂದಿಗೆ ಸದ್ದು ಮಾಡುತ್ತಿದೆ. ಅಂದು ಚಿತ್ರದ ಆಡಿಯೋ ಲಾಂಚ್ ಮೂಲಕ ಚಿತ್ರ ತಂಡ ಮಾಧ್ಯಮದ ಮುಂದೆ ಬಂದಿತ್ತು. ಮೊದಲು ಹಾಡುಗಳನ್ನು ಪ್ರದರ್ಶಿಸಲಾಯಿತು.
ಹಾಡು ವೀಕ್ಷಿಸಿದ ವೈದೇಹಿ, ‘ನನ್ನ ಕಥೆ ದೃಶ್ಯರೂಪದಲ್ಲಿ ಅಷ್ಟೊಂದು ಚೆನ್ನಾಗಿ ಕಾಣುತ್ತಿರುವುದನ್ನು ನೋಡಿ ಖುಷಿಯಾಯ್ತು. ನಾನು ಹಿಂದೆ ‘ಅಕ್ಕು’ ನಾಟಕ ನೋಡಿ ಖುಷಿಪಟ್ಟಿದ್ದೆ. ಈ ಚಿತ್ರ ನನ್ನ ಕಥೆಯನ್ನೂ ದಾಟಿ ಹೋಗಿದೆ. ಕಥೆ ಬರೆಯುವಾಗ, ನಾನು ಕಂಡ ಜಗತ್ತು ಬೇರೆ ಯಾಗಿತ್ತು. ಚಿತ್ರ ನೋಡಿದಾಗ, ಇನ್ನೊಂದು ಮಜಲು ಎನಿಸಿದೆ. ಆಶಯವೆಲ್ಲ ಚೌಕಟ್ಟಿನೊಳಗೆ ಇಟ್ಟು ಸಿನಿಮಾ ಮಾಡಿದ್ದಾರೆ.ಇದೊಂದು ಹೊಸತನದ ನಿರೂಪಣೆಯ ಚಿತ್ರ. ಕಥೆ ಇಟ್ಟು ಚಿತ್ರ ಮಾಡಿದ್ದಕ್ಕೆ ಸಾರ್ಥಕವೆನಿಸಿದೆ’ ಎಂಬುದು ವೈದೇಹಿ ಅವರ ಮಾತು.
ಹಾಡು ವೀಕ್ಷಿಸಿದ ವೈದೇಹಿ, ‘ನನ್ನ ಕಥೆ ದೃಶ್ಯರೂಪದಲ್ಲಿ ಅಷ್ಟೊಂದು ಚೆನ್ನಾಗಿ ಕಾಣುತ್ತಿರುವುದನ್ನು ನೋಡಿ ಖುಷಿಯಾಯ್ತು. ನಾನು ಹಿಂದೆ ‘ಅಕ್ಕು’ ನಾಟಕ ನೋಡಿ ಖುಷಿಪಟ್ಟಿದ್ದೆ. ಈ ಚಿತ್ರ ನನ್ನ ಕಥೆಯನ್ನೂ ದಾಟಿ ಹೋಗಿದೆ. ಕಥೆ ಬರೆಯುವಾಗ, ನಾನು ಕಂಡ ಜಗತ್ತು ಬೇರೆ ಯಾಗಿತ್ತು. ಚಿತ್ರ ನೋಡಿದಾಗ, ಇನ್ನೊಂದು ಮಜಲು ಎನಿಸಿದೆ. ಆಶಯವೆಲ್ಲ ಚೌಕಟ್ಟಿನೊಳಗೆ ಇಟ್ಟು ಸಿನಿಮಾ ಮಾಡಿದ್ದಾರೆ. ಇದೊಂದು ಹೊಸತನದ ನಿರೂಪಣೆಯ ಚಿತ್ರ. ಕಥೆ ಇಟ್ಟು ಚಿತ್ರ ಮಾಡಿದ್ದಕ್ಕೆ ಸಾರ್ಥಕವೆನಿಸಿದೆ’ ಎಂಬುದು ವೈದೇಹಿ ಅವರ ಮಾತು.
ನಂತರ ಕಪ್ಪಣ್ಣ ಅವರ ಮಾತು. ಅವರ ಪ್ರಕಾರ, ಆಸಕ್ತಿ ಇರುವವರಿಗೆ ಮಾತ್ರ, ಕೃತಿ ಇಟ್ಟುಕೊಂಡು ಸಿನಿಮಾ ಕಟ್ಟಿಕೊಡಲು ಸಾಧ್ಯ. ಹಾಗಂತಲೇ ಮಾತು ಶುರು ಮಾಡಿದರು. ‘ಇಲ್ಲಿ ಶುದ್ಧ ಸಾಹಿತ್ಯ, ಶುದ್ಧ ಸಂಗೀತವಿದೆ. ಇಂತಹ ಚಿತ್ರಗಳು ಜನರನ್ನು ತಲುಪಬೇಕು. ಎಲ್ಲರ ಶ್ರಮ ಇಲ್ಲಿ ಎದ್ದು ಕಾಣುತ್ತಿದೆ. ರಂಗಾಸಕ್ತರೆಲ್ಲ ಸೇರಿ ಹಿಂದೆ ‘ಕಾಕನ ಕೋಟೆ’ ಚಿತ್ರ ಮಾಡಿದ್ದೆವು. ಆ ಚಿತ್ರ ಹಲವು ಪ್ರಶಸ್ತಿ ಪಡೆದಿತ್ತು. ಈ ಚಿತ್ರಕ್ಕೂ ರಂಗಾಸಕ್ತರ ಸ್ಪರ್ಶವಿದೆ. ಇದಕ್ಕೂ ಮೆಚ್ಚುಗೆ ಸಿಗಲಿ’ ಎಂದು ಶುಭಹಾರೈಸಿದರು ಶ್ರೀನಿವಾಸ್ ಕಪ್ಪಣ್ಣ. ಆಡಿಯೋ ಸಿಡಿ ಬಿಡುಗಡೆ ಮಾಡಿದ ನಾಗತಿಹಳ್ಳಿ ಚಂದ್ರಶೇಖರ್ ಅವರಿಗೆ, ನಿರ್ದೇಶಕಿ ಚಂಪಾ ಪಿ.ಶೆಟ್ಟಿ ಪ್ರಯತ್ನ ಸಾರ್ಥಕ ಎನಿಸಿದೆಯಂತೆ. ‘ಇಲ್ಲಿ ಹಾಡೇ ಎಲ್ಲವನ್ನೂ ಹೇಳಿದೆ. ಸಾಹಿತ್ಯದ ವ್ಯಾಕರಣ ಬೇರೆ, ಸಿನಿಮಾ ವ್ಯಾಕರಣವೇ ಬೇರೆ. ಎರಡನ್ನೂ ಬ್ಯಾಲೆನ್ಸ್ ಮಾಡಿ ಸಿನಿಮಾ ಮಾಡುವುದು ಸುಲಭವಲ್ಲ. ಚಿತ್ರಕ್ಕೆ ಗೆಲುವು ಸಿಗಲಿ’ ಎಂದರು ನಾಗತಿಹಳ್ಳಿ ಚಂದ್ರಶೇಖರ್. ನಿರ್ದೇಶಕಿ ಚಂಪಾ ಪಿ.ಶೆಟ್ಟಿ ಅಂದು ಹೆಚ್ಚು ಮಾತನಾಡಲಿಲ್ಲ. ಎಲ್ಲರ ಸಹಕಾರಕ್ಕೆ ಥ್ಯಾಂಕ್ಸ್ ಹೇಳಿದರು. ‘ಪ್ರಾಮಾಣಿಕ ಪ್ರಯತ್ನ ಮಾಡಿದ್ದೇವೆ. ಪ್ರೋತ್ಸಾಹ ಇರಲಿ’ ಎಂದಷ್ಟೇ ಹೇಳಿ ಸುಮ್ಮನಾದರು.
Last Updated 5, Oct 2018, 12:35 PM IST


'ಬೇರು ಮರಳಿ ಬಂದಾಗ' ಸ್ಯಾಂಡಲ್ ವುಡ್ ನ ಕೃಷಿ ಪ್ರಧಾನ ಚಿತ್ರ
ಬಣ್ಣ ಹಚ್ಚಿದ ನಿವೃತ್ತ ಪೊಲೀಸ್ ಅಧಿಕಾರಿ ಡಾ.ಅಜಯ್ ಕುಮಾರ್ ಸಿಂಗ್
'ಬೇರು ಮರಳಿ ಬಂದಾಗ' ಸ್ಯಾಂಡಲ್ ವುಡ್ ನ ಕೃಷಿ ಪ್ರಧಾನ ಚಿತ್ರ
ಪ್ರಜಾವಾಣಿ ವಾರ್ತೆ
Published:
13 ಸೆಪ್ಟೆಂಬರ್ 2019, 01:15  IST
Updated:
13 ಸೆಪ್ಟೆಂಬರ್ 2019, 01:15  IST
ಅಕ್ಷರ ಗಾತ್ರ :
ಆ
ಆ
ಬರುಡು ನೆಲದಲ್ಲಿ ಬಂಗಾರದ ಬೆಳೆ ತೆಗೆಯುವ ಪದವೀಧರನೊಬ್ಬ ಪ್ರಗತಿಪರ ಕೃಷಿಕನಾಗುವ ಸಾಧಾರಣ ಕಥೆ ಹೊಂದಿದ್ದ ‘ಬಂಗಾರದ ಮನುಷ್ಯ’ ಕನ್ನಡ ಚಿತ್ರರಂಗದಲ್ಲಿ ಮೈಲುಗಲ್ಲು ನಿರ್ಮಿಸಿದ ಸಿನಿಮಾ. ಕೃಷಿಗೆ ಸಂಬಂಧಿಸಿದಂತೆ ಕನ್ನಡದಲ್ಲಿ ಬಂದ ಸಿನಿಮಾಗಳಲ್ಲಿಯೇ ಇದು ಭಿನ್ನವಾಗಿ ನಿಲ್ಲುವ ಚಿತ್ರ. ಸಿದ್ದಲಿಂಗಯ್ಯನವರು ನಿರ್ದೇಶಿಸಿದ ಈ ಚಿತ್ರ ನೋಡಿ ಎಷ್ಟೋ ಪದವೀಧರರು ಹಳ್ಳಿಗೆ ಹಿಂದಿರುಗಿ ಕೃಷಿಯಲ್ಲಿ ತೊಡಗಿದ್ದು ಇತಿಹಾಸ. ಅಷ್ಟರ ಮಟ್ಟಿಗೆ ಈ ಸಿನಿಮಾ ಪ್ರಭಾವ ಬೀರಿತ್ತು. ಅದಾದ ನಂತರ ಕೃಷಿ ಪ್ರಧಾನ ಚಿತ್ರಗಳು ಬಂದಿದ್ದು, ಬಂದರೂ ಯಶಸ್ವಿಯಾಗಿದ್ದು ಕಡಿಮೆ.
ಎಷ್ಟೋ ವರ್ಷಗಳ ನಂತರ ಕೃಷಿ ಪ್ರಧಾನ ಚಿತ್ರ ‘ಬೇರು ಮರಳಿ ಬಂದಾಗ’ ಸ್ಯಾಂಡಲ್‌ವುಡ್‌ನಲ್ಲಿ ಸದ್ದಿಲ್ಲದೆ ಸೆಟ್ಟೇರಿದೆ. ಚಿತ್ರದ ಹೆಸರೇ ಹೇಳುವಂತೆ ಇದು ಸಾಂಪ್ರದಾಯಿಕ ಮತ್ತು ಹೊಸ ಕೃಷಿ ಪದ್ಧತಿ ಸುತ್ತ ಹೆಣೆದ ಕತೆ.
ಕವಿ, ಸಾಹಿತಿ ಮತ್ತು ಲೇಖಕರಾಗಿ ಗುರುತಿಸಿಕೊಂಡಿರುವ ನಿವೃತ್ತ ಡಿಜಿಪಿ ಅಜಯ್ ಕುಮಾರ್ ಸಿಂಗ್ ಈ ಚಿತ್ರಕ್ಕಾಗಿ ಮೊದಲ ಬಾರಿಗೆ ಮುಖಕ್ಕೆ ಬಣ್ಣ ಹಚ್ಚಿದ್ದಾರೆ. ಈ ಚಿತ್ರದಲ್ಲಿ ಅವರದೇ ಪ್ರಮುಖ ಪಾತ್ರ. ಅಜಯ್ ಕುಮಾರ್ ಸಿಂಗ್ ಮತ್ತು ನಟಿ ನಾಗಶ್ರೀ ರಾಮಮೂರ್ತಿ ಅವರು ತಂದೆ, ಮಗಳ ಪಾತ್ರದಲ್ಲಿ ನಟಿಸಿದ್ದಾರೆ.
ಬೆಂಗಳೂರಿನ ನಾಗಶ್ರೀ ಎಂಜಿನಿಯರಿಂಗ್ ಪದವೀಧರೆ. ಅಮೆಜಾನ್ ಸಂಸ್ಥೆಯ ಉದ್ಯೋಗಿ. ಅಭಿನಯ, ಮಾಡೆಲಿಂಗ್ ಅವರ ನೆಚ್ಚಿನ ಹವ್ಯಾಸ. ರಿಲಯನ್ಸ್ ಜುವೆಲ್ಸ್ ಮಿಸ್ ಸೌತ್ ಇಂಡಿಯಾ–2017 ಸ್ಪರ್ಧೆಯ ವಿಜೇತೆ. ಆಕಾಶವಾಣಿ ಸೇರಿದಂತೆ ಹಲವು ವಾಹಿನಿಗಳಲ್ಲಿ ಆ್ಯಂಕರಿಂಗ್ ಮಾಡುತ್ತಿದ್ದಾರೆ. ಅಲೆನ್ ಸೋಲಿ, ಟೈಟಾನ್, ಡೇನಿಯಲ್ ವೆಲ್ಲಿಂಗ್ಟನ್, ವೆರೊ ಮೊಡಾ ಬ್ರ್ಯಾಂಡ್‌ಗಳ ಜತೆ ಕೆಲಸ ಮಾಡಿದ್ದಾರೆ. ಬೆಂಗಳೂರು ಸೆಂಟ್ರಲ್ ಬ್ರ್ಯಾಂಡ್ ಅಂಬಾಸಿಡರ್ ಆಗಿದ್ದರು.
ಆಕೃತಿ ವರ್ಲ್ಡ್ಸ್ ಎಂಟರ್‌ಟೇನ್‌ಮೆಂಟ್ ಬ್ಯಾನರ್ ಅಡಿ ನಿರ್ಮಾಣವಾಗುತ್ತಿರುವ ಚಿತ್ರದ ಪಾತ್ರವರ್ಗ, ಚಿತ್ರಕತೆ, ನಿರ್ಮಾಣ, ನಿರ್ದೇಶನ ಸೇರಿದಂತೆ ಎಲ್ಲ ವಿಭಾಗಗಳಲ್ಲೂ ಹೊಸ ತಂಡವಿದೆ. ಅಶೋಕ್ ಕತೆಗೆ ದಯಾನಂದ ಸ್ವಾಮಿ ನಿರ್ದೇಶನವಿದೆ. ನಗರದ ಪಂಚಮುಖಿ ಗಣೇಶ ಮತ್ತು ಕೋಟೆ ಆಂಜನೇಯ ಸ್ವಾಮಿ ದೇವಸ್ಥಾನದಲ್ಲಿ ನಡೆದ ಚಿತ್ರದ ಮುಹೂರ್ತಕ್ಕೆ ಆಕೃತಿ ಅಗ್ರೊ ಟೆಕ್ ಸಿಇಒ ಕ್ಲಾಪ್ ಮಾಡಿದರು. ಮೊದಲ ಬಾರಿಗೆ ಅಜಯ್ ಕುಮಾರ್ ಸಿಂಗ್ ಮತ್ತು ನಾಗಶ್ರೀ ಕ್ಯಾಮೆರಾ ಎದುರಿಸಿದರು.
ಬೇಸಾಯದ ಕಷ್ಟ ಕಾರ್ಪಣ್ಯಗಳು, ಕೃಷಿಯಲ್ಲಾದ ಹೊಸ ತಾಂತ್ರಿಕ ಬೆಳವಣಿಗೆಗಳು, ಮಹಿಳೆಯರ ಪಾತ್ರ, ಕೃಷಿಯ ವಾಣಿಜ್ಯ ಮುಖಗಳನ್ನು ನಗರವಾಸಿಗಳಿಗೆ ಮತ್ತು ಕೃಷಿಕರಿಗೆ ತಿಳಿಸುವ ಉದ್ದೇಶ ಈ ಚಿತ್ರತಂಡಕ್ಕಿದೆ. ತುಮಕೂರು ಮತ್ತು ಬೆಂಗಳೂರು ಸುತ್ತಮುತ್ತ ಚಿತ್ರೀಕರಣ ನಡೆಯಲಿದೆ. ಚಿತ್ರೀಕರಣಕ್ಕಾಗಿ ತಂಡ ವಿದೇಶಕ್ಕೂ ಹಾರುವ ಯೋಚನೆಯಲ್ಲಿದೆ. ಎಲ್ಲವೂ ಚಿತ್ರತಂಡ ಅಂದುಕೊಂಡಂತೆ ನಡೆದರೆ ಮುಂದಿನ ಏಪ್ರಿಲ್ ವೇಳೆಗೆ ‘ಬೇರು ಮರಳಿ ಬಂದಾಗ’ ಬೆಳ್ಳಿ ತೆರೆಯಲ್ಲಿ ಮೂಡಲಿದೆ.


1 ವರ್ಷದಿಂದ 1 ರನ್ ಗಳಿಸದಿದ್ರೂ ಇಂಡಿಯಾ ಟೀಂನಲ್ಲಿದ್ದಾನೆ ಈ ಆಟಗಾರ
  02-02-2017 6:23AM IST    /     No Comments    /     Posted In: Featured News , Special
ಗುಜರಾತ್ ಮೂಲದ ಬಲಗೈ ವೇಗಿ ಜಸ್ ಪ್ರೀತ್ ಬೂಮ್ರಾ ಭಾರತದ ಭರವಸೆಯ ಬೌಲರ್. ಅಂತರಾಷ್ಟ್ರೀಯ ಟಿ-20 ಮಾದರಿಯಲ್ಲಿ ಒಂದೇ ವರ್ಷದಲ್ಲಿ ಅತಿ ಹೆಚ್ಚು ವಿಕೆಟ್ ಕಬಳಿಸಿದ ಆಟಗಾರ ಎಂಬ ಹೆಗ್ಗಳಿಕೆಗೆ ಪಾತ್ರರಾದವರು. ಬುಧವಾರ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ನಡೆದ ಪಂದ್ಯದಲ್ಲಿ 3 ವಿಕೆಟ್ ಗಳಿಸಿದ್ದಾರೆ ಬೂಮ್ರಾ. ಆದ್ರೆ ಇನ್ನೊಂದು ವಿಚಾರದಲ್ಲಿಯೂ ಬೂಮ್ರಾ ದಾಖಲೆ ಬರೆದಿದ್ದಾರೆ.
ಬೂಮ್ರಾ ಕಳೆದ ಒಂದು ವರ್ಷದಿಂದ ಏಕದಿನ ಹಾಗೂ ಟಿ-20 ಪಂದ್ಯದಲ್ಲಿ ಒಂದೇ ಒಂದು ರನ್ ಗಳಿಸಿಲ್ಲ. ಬೂಮ್ರಾ ಈವರೆಗೆ 11 ಏಕದಿನ ಹಾಗೂ 23 ಟ್ವೆಂಟಿ-20 ಪಂದ್ಯಗಳನ್ನಾಡಿದ್ದಾರೆ. ಎರಡೂ ಪಂದ್ಯ ಸೇರಿ ಈವರೆಗೆ 6 ಬಾರಿ ಬ್ಯಾಟ್ ಹಿಡಿಯುವ ಅವಕಾಶ ಬೂಮ್ರಾಗೆ ಸಿಕ್ಕಿದೆ. ಆದ್ರೆ ಒಂದು ರನ್ ಕೂಡ ಬೂಮ್ರಾ ಹೆಸರಲ್ಲಿ ಸೇರ್ಪಡೆಯಾಗಿಲ್ಲ. ಎರಡು ಬಾರಿ ಬೂಮ್ರಾ ಔಟ್ ಆಗಿದ್ದಾರೆ.
ಇದು ಕ್ರಿಕೆಟ್ ಅಭಿಮಾನಿಗಳಿಗೆ ಆಶ್ಚರ್ಯ ಹುಟ್ಟಿಸುವಂತಿದೆ. ಆದ್ರೆ ಬೂಮ್ರಾ ತಮ್ಮ ಆಟಕ್ಕೆ ನ್ಯಾಯ ಒದಗಿಸಿದ್ದಾರೆ. ಬೌಲಿಂಗ್ ನಲ್ಲಿ ಉತ್ತಮ ಪ್ರದರ್ಶನ ತೋರುತ್ತಿದ್ದಾರೆ. ಈವರೆಗೆ ಏಕದಿನ ಪಂದ್ಯದಲ್ಲಿ 22 ಹಾಗೂ 20-20 ಪಂದ್ಯದಲ್ಲಿ 33 ವಿಕೆಟ್ ಕಬಳಿಸಿ, ಅಭಿಮಾನಿಗಳ ಮನ ಗೆದ್ದಿದ್ದಾರೆ.


ಪ್ರಜಾವಾಣಿ ವಾರ್ತೆ
Published:
08 ಜನವರಿ 2019, 01:30  IST
Updated:
08 ಜನವರಿ 2019, 01:30  IST
ಅಕ್ಷರ ಗಾತ್ರ :
ಆ
ಆ
ದೊಡ್ಡ ಪ್ರಮಾಣದ ಬಂಡವಾಳದ ಚಿತ್ರಗಳೊಂದಿಗೆ ಸಣ್ಣ ಬಂಡವಾಳದ ಚಿತ್ರಗಳೂ ಗೆದ್ದಿರುವುದು 2018ರ ವಿಶೇಷ. ಸ್ತ್ರೀ, ಬಧಾಯಿ ಹೋ, ರಾಝಿ, ಮುಲ್ಕ್, ಅಂಧಾಧುನ್ ಚಿತ್ರಗಳನ್ನು ಈ ಪಟ್ಟಿಗೆ ಸೇರಿಸಬಹುದು. ಮೆಗಾ ಚಿತ್ರಗಳೆಂದೇ ಬಿಂಬಿತವಾಗಿದ್ದ ರೇಸ್ 3, ಥಗ್ಸ್ ಆಫ್ ಹಿಂದೊಸ್ತಾನ್, ಜೀರೊ ನಿರೀಕ್ಷಿತ ಯಶಸ್ಸು ಕಾಣಲಿಲ್ಲ. ಆದರೆ ವರ್ಷದುದ್ದಕ್ಕೂ ಪ್ರೀತಿ ಪ್ರೇಮ ಪ್ರಣಯದ ಮೂಲಕವೂ ಸುದ್ದಿಯಾದ ನಟ ರಣವೀರ್ ಸಿಂಗ್ ಅಭಿನಯದ ‘ಸಿಂಬಾ’ ವರ್ಷಾಂತ್ಯದಲ್ಲಿ ಪ್ರದರ್ಶನಗೊಂಡಿತು.
ಈ ವರ್ಷವೂ ಇದೇ ಉಮೇದು ಮುಂದುವರಿಯಲಿದೆ ಎಂಬುದಕ್ಕೆ ಇಲ್ಲಿದೆ ಸಾಕ್ಷಿ. ಮುಂದಿನ ಆರು ತಿಂಗಳಲ್ಲಿ ಬಿಡುಗಡೆಯಾಗಲಿರುವ ಬಹುನಿರೀಕ್ಷಿತ ಚಿತ್ರಗಳ ಮುನ್ನೋಟ ಇಲ್ಲಿದೆ.
ಮುಂದಿನ ವಾರ ಬರಲಿದೆ ‘ಉರಿ’
ಅತಿ ನಿರೀಕ್ಷಿತ ಮತ್ತು ಭಾರತೀಯ ಚಿತ್ರರಂಗದ ಮಟ್ಟಿಗೆ ಮಹತ್ವದ ಚಿತ್ರಗಳಲ್ಲೊಂದು ‘ಉರಿ’. ಭಾರತೀಯ ಸೇನೆಯ ಸರ್ಜಿಕಲ್ ಸ್ಟ್ರೈಕ್ ಘಟನೆಯನ್ನೇ ಜೀವಾಳವಾಗಿಸಿಕೊಂಡು ನಿರ್ಮಾಣಗೊಂಡಿರುವ ಚಿತ್ರ ಎಂಬುದು ಈ ಕಾತರಕ್ಕೆ ಕಾರಣ. ವಿಕಿ ಕೌಶಲ್ ನಟನೆಯ ‘ಉರಿ’, ಜಮ್ಮು ಕಾಶ್ಮೀರದ ಉರಿ ಸೇನಾ ನೆಲೆ, ನಮ್ಮ ಯೋಧರ ಬದುಕು, ಯುದ್ಧದ ಸನ್ನಿವೇಶಗಳನ್ನು ಈ ಚಿತ್ರದಲ್ಲಿ ಕಾಣಬಹುದು.
ದಿ ಆ್ಯಕ್ಸಿಡೆಂಟಲ್ ಪ್ರೈಮ್ ಮಿನಿಸ್ಟರ್
ಹಿಂದಿನ ಪ್ರಧಾನಿ ಮನಮೋಹನ್ ಸಿಂಗ್ ಅವರ ರಾಜಕೀಯ ಬದುಕು ಮತ್ತು ಪ್ರಧಾನಿಯಾಗಿ ಆಯ್ಕೆಯಾದ ಸಂದರ್ಭಗಳನ್ನು ಕಟ್ಟಿಕೊಡುವ ಚಿತ್ರ ‘ದಿ ಆ್ಯಕ್ಸಿಡೆಂಟಲ್ ಪ್ರೈಮ್ ಮಿನಿಸ್ಟರ್’. ಜನವರಿ 11ರಂದೇ ಈ ಚಿತ್ರವೂ ‘ಉರಿ’ ಜೊತೆಗೆ ತೆರೆಗೆ ಬರಲಿದೆ.
ಸಂಜಯ್ ಬರು ಅವರ ಕೃತಿಯನ್ನು ಆಧರಿಸಿ ಅದೇ ಹೆಸರಿನಲ್ಲಿ ವಿಜಯ್ ರತ್ನಾಕರ್ ಗುಟ್ಟೆ ನಿರ್ಮಿಸಿರುವ ಈ ಚಿತ್ರದಲ್ಲಿ ಹಿರಿಯ ನಟ ಅನುಪಮ್ ಖೇರ್ ಅವರು ಸಿಂಗ್ ಪಾತ್ರ ಮಾಡಿದ್ದಾರೆ. ಅಕ್ಷಯ್ ಖನ್ನಾ, ಬರು ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಇದೇ 25ಕ್ಕೆ ಬರಲಿದೆ ‘ಮಣಿಕರ್ಣಿಕಾ’
2018ರುದ್ದಕ್ಕೂ ಹಲವು ಕಾರಣಗಳಿಂದ ವಿವಾದ ಹುಟ್ಟಿಸುತ್ತಾ, ವಿವಾದದಾಚೆಗೂ ಸಿನಿಮಾ ಮತ್ತು ತಾರಾ ವರ್ಗದ ಕಾರಣಕ್ಕೆ ಸುದ್ದಿಯಾಗುತ್ತಲೇ ಇದ್ದ ಚಿತ್ರ ‘ಮಣಿಕರ್ಣಿಕಾ– ದಿ ಕ್ವೀನ್ ಆಫ್ ಝಾನ್ಸಿ’. ಜನವರಿ 25ರಂದು ತೆರೆಕಾಣುವುದು ಖಚಿತವಾಗಿದೆ.
ಕಂಗನಾ ರನೋಟ್, ಝಾನ್ಸಿ ರಾಣಿಯ ಪಾತ್ರದಲ್ಲಿ ನಟಿಸಿರುವುದು ಮತ್ತು ಮೇಕಿಂಗ್ ಸಂದರ್ಭದ ಚಿತ್ರಗಳು ಮತ್ತು ಸುದ್ದಿಗಳು ಕಳೆದ ವರ್ಷಪೂರ್ತಿ ಭಾರಿ ಚರ್ಚೆಗೆ ಒಳಗಾಗಿದ್ದವು. ಕಂಗನಾ, ನಿರ್ದೇಶಕಿಯ ಟೋಪಿ ಧರಿಸಬೇಕಾದ ಅನಿವಾರ್ಯವೂ ಒದಗಿಬಂದಿತ್ತು. ಆದರೆ ಸವಾಲುಗಳನ್ನು ಸಮರ್ಥವಾಗಿ ಸ್ವೀಕರಿಸಿ ಗೆದ್ದಿದ್ದಾರೆ ಕಂಗನಾ. ಇದೀಗ, 160 ವರ್ಷಗಳ ಹಿಂದಿನ ಝಾನ್ಸಿ ರಾಣಿಯ ಕತೆಯನ್ನು ತೆರೆಯಲ್ಲಿ ವೀಕ್ಷಿಸುವ ಸಮಯ ಕೂಡಿಬಂದಿದೆ.
‘ಚೀಟ್ ಇಂಡಿಯಾ’
ಭಾರತದ ಶಿಕ್ಷಣ ವ್ಯವಸ್ಥೆಯಲ್ಲಿನ ಭ್ರಷ್ಟಾಚಾರಕ್ಕೆ ಕನ್ನಡಿ ಹಿಡಿಯುವ ಪ್ರಯತ್ನ ಮಾಡಿರುವ ಚಿತ್ರ ’ಚೀಟ್ ಇಂಡಿಯಾ’. ಕಿಸ್ಸಿಂಗ್ ಹೀರೊ ಇಮ್ರಾನ್ ಹಶ್ಮಿ ನಾಯಕನ ಪಾತ್ರದಲ್ಲಿ ಉತ್ತಮವಾಗಿ ಅಭಿನಯಿಸಿದ್ದಾರೆ ಎಂದು ಈಗಾಗಲೇ ಟ್ರೇಲರ್ ಸಾಬೀತುಪಡಿಸಿದೆ. ಸೌಮಿಕ್ ಸೇನ್ ನಿರ್ದೇಶನದ ಈ ಚಿತ್ರದ ಮೊದಲ ಹಾಡಿನ ಚಿತ್ರೀಕರಣದ ವಿಡಿಯೊ ಸಾಮಾಜಿಕ ಜಾಲತಾಣಗಳಲ್ಲಿ ಸಾಕಷ್ಟು ಸುದ್ದಿ ಮಾಡಿತ್ತು. ಹಿಟ್ ಹಾಡುಗಳ ಸರದಾರ ಗುರು ರಾಂಧವ ಮತ್ತು ಇಮ್ರಾನ್ ಹಶ್ಮಿ ಜೊತೆಯಾಗಿ ‘ದಾರು ವಾರ್ಗಿ’ ಎಂಬ ಆ ಹಾಡನ್ನು ಹಾಡಿರುವುದು ಇದಕ್ಕೆ ಕಾರಣ.
ಬೇರೆ ವಿದ್ಯಾರ್ಥಿಗಳ ಹೆಸರಿನಲ್ಲಿ ಪರೀಕ್ಷೆ ಬರೆಯುವ ಭ್ರಷ್ಟ ಯುವಕರ ತಂಡದ ನಾಯಕನ ಪಾತ್ರ ಇಮ್ರಾನ್ ಹಶ್ಮಿ ಅವರದ್ದು. ಜನವರಿ 25ರಂದು ಈ ಚಿತ್ರ ತೆರೆಕಾಣಲಿದೆ.
ಠಾಕ್ರೆ ತೆರೆಗೆ
ಜೀವನಕತೆಯನ್ನಾಧರಿಸಿದ ಚಿತ್ರಗಳನ್ನು ಸಾಕಷ್ಟು ಕೊಟ್ಟಿದೆ ಬಾಲಿವುಡ್. ಹೊಸ ವರ್ಷವೂ ಈ ಸರಣಿ ಮುಂದುವರಿಯುವ ಲಕ್ಷಣ ಕಾಣುತ್ತಿದೆ. ಈಗಾಗಲೇ ಸಾಕಷ್ಟು ಸುದ್ದಿ ಮಾಡಿರುವ ‘ಠಾಕ್ರೆ’ ಸಿನಿಮಾ ಅವುಗಳಲ್ಲೊಂದು. ಹಿಂದಿ ಮತ್ತು ಮರಾಠಿಯಲ್ಲಿ ಜ.25ರಂದು ತೆರೆಗೆ ಬರಲಿದೆ. ಶಿವಸೇನಾ ಮುಖ್ಯಸ್ಥ ಭಾಳ್ ಠಾಕ್ರೆಯಾಗಿ ನವಾಜುದ್ದೀನ್ ಸಿದ್ದಿಕಿ ಕಾಣಿಸಿಕೊಂಡಿರುವ ಚಿತ್ರವಿದು. ಈ ಪಾತ್ರವನ್ನು ಒಪ್ಪಿಕೊಂಡ ಕಾರಣಕ್ಕೆ ಸಿದ್ದಿಕಿ ಕೆಲವರ ವಿರೋಧವನ್ನೂ ಕಟ್ಟಿಕೊಳ್ಳಬೇಕಾಗಿ ಬಂದಿತ್ತು. ಅಭಿಜಿತ್ ಪನ್ಸೆ ನಿರ್ದೇಶನದ ಈ ಚಿತ್ರದಲ್ಲಿ ಅಮೃತಾ ರಾವ್ ನಾಯಕಿಯಾಗಿ ಕಾಣಿಸಿಕೊಂಡಿದ್ದಾರೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಶೂಟಿಂಗ್ ಕಾಮಿಡಿ: ಬಾವಿಯೊಳಗೆ ಒಂದು ಗಂಟೆ...
ನಟ ಸುಂದರರಾಜ್ ಸಿನಿಮಾ ಬದುಕಿಗೀಗ ನಾಲ್ಕು ದಶಕಗಳೇ ಸಂದಿವೆ. ಸದ್ಯದಲ್ಲಿಯೇ ಅವರು 200 ಚಿತ್ರಗಳ ಗಡಿ ದಾಟಲಿದ್ದಾರೆ. ತಮ್ಮ ಸುದೀರ್ಘ ಸಿನಿಮಾ ಹಾದಿಯಲ್ಲಿನ ಎರಡು ಮರೆಯಲಾರದ ಹಾಸ್ಯ ಪ್ರಸಂಗಗಳನ್ನು ಅವರಿಲ್ಲಿ ನೆನಪು ಮಾಡಿಕೊಂಡಿದ್ದಾರೆ.
| Updated:
Oct 18, 2013, 04:25AM IST
* ಶಶಿಧರ ಆರ್.
ನಟ ಸುಂದರರಾಜ್ ಸಿನಿಮಾ ಬದುಕಿಗೀಗ ನಾಲ್ಕು ದಶಕಗಳೇ ಸಂದಿವೆ. ಸದ್ಯದಲ್ಲಿಯೇ ಅವರು 200 ಚಿತ್ರಗಳ ಗಡಿ ದಾಟಲಿದ್ದಾರೆ. ರಂಗಭೂಮಿ ಹಿನ್ನೆಲೆಯ ಸುಂದರ್ ಈ ಹೊತ್ತಿಗೂ ‘ಬೆನಕ’ ರಂಗತಂಡದ ಸಕ್ರಿಯ ಸದಸ್ಯ. ಅವರು ಖ್ಯಾತ ರಂಗಕರ್ಮಿ ಬಿ.ವಿ.ಕಾರಂತರ ಪಟ್ಟ ಶಿಷ್ಯನೆಂದೇ ಗುರುತಿಸಿಕೊಂಡಿದ್ದವರು. ತಮ್ಮ ಸುದೀರ್ಘ ಸಿನಿಮಾ ಹಾದಿಯಲ್ಲಿನ ಎರಡು ಮರೆಯಲಾರದ ಹಾಸ್ಯ ಪ್ರಸಂಗಗಳನ್ನು ಅವರಿಲ್ಲಿ ನೆನಪು ಮಾಡಿಕೊಂಡಿದ್ದಾರೆ.
**
ರವಿಚಂದ್ರನ್ ನಟಿಸಿ, ನಿರ್ದೇಶಿಸಿದ್ದ ‘ಕಿಂದರಜೋಗಿ’ (1989) ಘಟನೆ ಇಂದಿಗೂ ಕಾಡುತ್ತದೆ. ಬೆಂಗಳೂರು ಹೊರವಲಯದ ಸೋಮನಹಳ್ಳಿಯಲ್ಲಿ ಚಿತ್ರೀಕರಣ ನಡೆದಿತ್ತು. ಚಿತ್ರದಲ್ಲಿ ನನಗೆ ನಾಯಕಿ ಜ್ಯೂಹಿ ಚಾವ್ಲಾ ಅಣ್ಣನ ಪಾತ್ರ. ನನ್ನ ಅಸಿಸ್ಟೆಂಟ್ ಆಗಿ ನಟ ಮುಖ್ಯಮಂತ್ರಿ ಚಂದ್ರು ಬಂದೂಕು ಹಿಡಿದುಕೊಂಡು ನನ್ನ ಹಿಂದೆ ಸದಾ ಓಡಾಡುತ್ತಿರುತ್ತಾರೆ. ಜ್ಯೂಹಿಯನ್ನು ಪ್ರೀತಿಸುವ ರವಿಚಂದ್ರನ್ ಮೇಲೆ ನನಗೆ ವಿಪರೀತ ದ್ವೇಷ.
ಚಿತ್ರದಲ್ಲೊಂದು ಬಾವಿ ಸನ್ನಿವೇಶವಿದೆ. ಬಹುತೇಕ ಎಲ್ಲಾ ಪ್ರಮುಖ ಕಲಾವಿದರು ಅದರಲ್ಲಿ ಪಾಲ್ಗೊಂಡಿದ್ದರು.
ಮುಖ್ಯಮಂತ್ರಿ ಚಂದ್ರು ಬಂದೂಕಿನಿಂದ ಗುಂಡು ಸಿಡಿಸುತ್ತಿದ್ದಂತೆ ನಾನು ಬಾವಿಯೊಳಗೆ ಬಿದ್ದು ಹೋಗುವ ಸನ್ನಿವೇಶ ಚಿತ್ರಿಸುತ್ತಿದ್ದರು. ಇದಕ್ಕಾಗಿ ನನ್ನನ್ನು ಬಾವಿಯೊಳಗೆ ಇಳಿಸಿದ್ದರು. ಅದು ಸುಮಾರು ನಲವತ್ತು ಅಡಿಯಷ್ಟು ಆಳವಿದ್ದ ಬಾವಿ. ಇಪ್ಪತ್ತು ಅಡಿಗಳಷ್ಟು ನೀರಿತ್ತು. ಹಗ್ಗವೊಂದಕ್ಕೆ ತಾಮ್ರದ ಕೊಡ ಕಟ್ಟಿ ಬಾವಿಗೆ ಇಳಿಬಿಟ್ಟಿದ್ದರು. ಕೊಡದ ಮೇಲೆ ನನ್ನನ್ನು ಕೂರಿಸಿ ಬಾವಿಗೆ ಇಳಿಸಲಾಗಿತ್ತು. ನಾನು ಹದಿನೈದು ಅಡಿ ಆಳದಲ್ಲಿ ನೇತಾಡುತ್ತಿದ್ದೆ. ಮೇಲೆ ಹಗ್ಗವನ್ನು ಬಾವಿ ಕಟ್ಟೆಗೆ ಕಟ್ಟಿದ್ದರು. ಆಗ ಸುಮಾರು ಮಧ್ಯಾಹ್ನ 1.30 ಗಂಟೆ. ನಾನು ಬಾವಿಯಲ್ಲಿದ್ದಂತೆಯೇ ನಿರ್ದೇಶಕ ರವಿಚಂದ್ರನ್ ಲಂಚ್ ಬ್ರೇಕ್ ಘೋಷಿಸಿದ್ದಾರೆ! ನನಗದು ಕೇಳಿಸಿಲ್ಲ.
ಬಾವಿಯೊಳಗೆ ನೇತಾಡುತ್ತಿದ್ದ ನಾನು ಹತ್ತು ನಿಮಿಷಗಳ ನಂತರ ಕೂಗು ಹಾಕಿದೆ. ಯಾರೂ ಕಿವಿಗೊಡಲಿಲ್ಲ! ಮರೆತು ಬಿಟ್ಟರೇನೋ ಎಂದು ಆತಂಕವಾಯಿತು. ಅದೇ ಸ್ಥಿತಿಯಲ್ಲಿ ಅರ್ಧ ಗಂಟೆ ಕಳೆದೆ. ಅದೆಲ್ಲಿತ್ತೋ ನೀರು ಹಾವೊಂದು ಕಟ್ಟೆಯ ಮೇಲೆ ಪ್ರತ್ಯಕ್ಷವಾಯಿತು! ಕೊಡದ ಮೇಲೆ ಕುಳಿತ ನಾನು ಹೆಚ್ಚು ಅಲ್ಲಾಡುವಂತಿಲ್ಲ. ಹಗ್ಗ ಹರಿದುಹೋದೀತು ಎನ್ನುವ ಭಯ! ಒಂದೊಮ್ಮೆ ಕೆಳಗೆ ನೀರಿಗೆ ಹಾರಿದರೆ ನನಗೆ ಈಜು ಬಾರದು. ಸಹಾಯಕ್ಕಾಗಿ ಕೂಗಿ, ಕೂಗಿ ನಾನು ಸುಸ್ತಾಗಿ ಹೋಗಿದ್ದೆ. ಆ ವೇಳೆಗಾಗಲೇ ಈ ಸ್ಥಿತಿಯಲ್ಲಿ ಒಂದು ಗಂಟೆ ಕಳೆದಿದ್ದೆ. ಕೊನೆಗೂ ಪುಣ್ಯಾತ್ಮರಾರೋ ಹಗ್ಗವನ್ನು ಮೇಲಕ್ಕೆ ಎಳೆದುಕೊಂಡರು.
ಬದುಕಿದೆಯಾ ಬಡಜೀವವೇ ಎಂದು ಬಾವಿಯಿಂದ ಹೊರಗೆ ಹಾರಿಕೊಂಡೆ. ಎಲ್ಲಾ ಕಲಾವಿದರೂ ಅಲ್ಲಿ ಜಮಾಯಿಸಿ ನಗುತ್ತಾ ನಿಂತಿದ್ದರು! ಇದು ಮರೆತದ್ದಲ್ಲ, ಬೇಕೆಂದೇ ಮಾಡಿದ ತಮಾಷೆ ಎನ್ನುವುದು ಖಾತ್ರಿಯಾಯ್ತು! ಅವರ ನಗುವಿನೊಂದಿಗೆ ನಾನೂ ಕೂಡಿಕೊಂಡೆ.
**
ಟಿ.ಎಸ್.ನಾಗಾಭರಣ ನಿರ್ದೇಶನದ ‘ಅನ್ವೇಷಣೆ’ (1983) ಚಿತ್ರದ ಶೂಟಿಂಗ್‌ನ ಅಚಾತುರ್ಯ ಕಣ್ಣಿಗೆ ಕಟ್ಟಿದಂತಿದೆ. ಬೆಂಗಳೂರು ಗಾಂಧಿ ಬಜಾರ್‌ನ ಕರಣೀಕ ರಸ್ತೆಯ ವಠಾರವೊಂದರಲ್ಲಿ ಚಿತ್ರೀಕರಣ ನಡೆಯುತ್ತಿತ್ತು. ಅನಂತನಾಗ್, ಹಿಂದಿ ತಾರೆ ಸ್ಮಿತಾ ಪಾಟೀಲ್, ಗಿರೀಶ್ ಕಾರ್ನಾರ್ಡ್‌ರಂಥ ಮೇರು ಕಲಾವಿದರು ಅಭಿನಯಿಸುತ್ತಿದ್ದ ಚಿತ್ರವಿದು. ಚಿತ್ರದಲ್ಲಿ ನನಗೆ ನಿರುದ್ಯೋಗಿ ಉಡಾಫೆ ಯುವಕನ ಪಾತ್ರ. ಯಾರೂ ಇಲ್ಲದ ಹೊತ್ತಿನಲ್ಲಿ ಮನೆಗಳಿಗೆ ನುಗ್ಗಿ ಐಷಾರಾಮಿ ಬದುಕು ಅನುಭವಿಸುವಂತೆ ಈ ಪಾತ್ರವನು ಚಿತ್ರಿಸಲಾಗಿತ್ತು.
ಹಾಗೆ ಒಂದು ದಿನ ನಾನು ಅನಂತ್ -ಸ್ಮಿತಾ ಅವರ ವಠಾರದ ಮನೆಗೆ ನುಗ್ಗಿರುತ್ತೇನೆ. ಮತ್ತೊಂದೆಡೆ ಗಿರೀಶ್ ಕಾರ್ನಾಡ್ ಅವರದ್ದು ಚಿತ್ರದಲ್ಲಿ ಪೋಷಕ ಪಾತ್ರ. ನಾನು ಅವರ ಪುತ್ರಿಯನ್ನು ಚುಡಾಯಿಸುತ್ತಿರುತ್ತೇನೆ. ನಾನು ವಠಾರದಲ್ಲಿರುವ ವಿಚಾರ ತಿಳಿಸುತ್ತಿದ್ದಂತೆ ಕಾರ್ನಾಡ್ ಅಲ್ಲಿಗೆ ಬರುತ್ತಾರೆ. ಮಗಳ ವಿಚಾರಕ್ಕೆ ಇಬ್ಬರ ಮಧ್ಯೆ ಮಾತಿಗೆ ಮಾತು ಬೆಳೆಯುತ್ತದೆ. ಕಾರ್ನಾಡ್ ಲೋಹದ ವಿಗ್ರಹವೊಂದರಿಂದ ನನ್ನ ತಲೆಗೆ ಒಡೆದಾಗ ನಾನು ಅಸುನೀಗುತ್ತೇನೆ! ಅಲ್ಲಿಂದ ಮುಂದೆ ನಾನು ಹೆಣ. ಈ ಶವವನ್ನು ವಠಾರದಿಂದ ಹೇಗೆ ಹೊರತೆಗೆಯುತ್ತಾರೆ ಎನ್ನುವುದೇ ಕಥಾಹಂದರ.
ಹೆಣವಾದ ನನ್ನನ್ನು ಹೊರಗಡೆ ಸಾಗಿಸುವ ಜವಾಬ್ದಾರಿ ಅನಂತ್, ಸ್ಮಿತಾ ಮತ್ತು ಕಾರ್ನಾರ್ಡ್‌ರ ಹೆಗಲೇರುತ್ತದೆ. ಮೂವರೂ ಗೋಣಿಚೀಲದಲ್ಲಿ ನನ್ನನ್ನು (ಹೆಣ) ಹಾಕಿ ಕಟ್ಟುತ್ತಾರೆ. ನಿರ್ದೇಶಕರು ಆಕ್ಷನ್ ಹೇಳುತ್ತಿದ್ದಂತೆ ಚೀಲದೊಳಗಿನ ನಾನು ಉಸಿರು ಬಿಗಿಹಿಡಿಯಬೇಕು. ನಿರ್ದೇಶಕರು ಆಕ್ಷನ್ ಹೇಳಿದ ಏಳೆಂಟು ಸೆಕೆಂಡ್‌ಗಳಲ್ಲೇ ನನಗೆ ಮೈಯೆಲ್ಲಾ ಚುಚ್ಚಿದ ಅನುಭವ! ಕೂಗಿದರೆ ದೊಡ್ಡ ಕಲಾವಿದರ ಎದುರು ಅವಮಾನವಾಗುತ್ತದೆ ಎನ್ನುವ ಅಳುಕು. ಅಂತೂ ಉಸಿರು ಬಿಗಿಹಿಡಿದು ಎರಡು ನಿಮಿಷಗಳ ಶಾಟ್ ಮುಗಿಸಿದೆ.
ನಿರ್ದೇಶಕ ನಾಗಾಭರಣರು ಕಟ್ ಹೇಳುತ್ತಿದ್ದಂತೆ ಯಾರೋ ಚೀಲ ಬಿಚ್ಚಿದರು. ಎದ್ದೆನೋ, ಬಿದ್ದೆನೋ ಎಂದು ಹೊರಗೆ ಕಾಲಿಟ್ಟರೆ ನನ್ನ ಮೈತುಂಬಾ ಕೆಂಪು ಇರುವೆಗಳು! ಯಾರೋ ಪುಣ್ಯಾತ್ಮರು ಸಕ್ಕರೆ ಹಾಕಿದ್ದ ಗೋಣಿಚೀಲ ತಂದುಬಿಟ್ಟಿದ್ದರು! ಕೊನೆಗೆ ರೂಂಗೆ ಓಡಿ ಹೋಗಿ ಬಟ್ಟೆ ಬಿಚ್ಚಿ ಸುಧಾರಿಸಿಕೊಳ್ಳುವ ಹೊತ್ತಿಗೆ ಸಾಕುಬೇಕಾಯಿತು. ನನಗೀಗಲೂ ನೆನಪಿದೆ, ಈ ಪಾತ್ರಾಭಿಯನಕ್ಕೆ ನನಗೊಂದು ಅದ್ಭುತ ಮೆಚ್ಚುಗೆ ವ್ಯಕ್ತವಾಗಿತ್ತು - ಹೆಣದ ಪಾತ್ರದಲ್ಲಿ ಜೀವಂತ ಅಭಿನಯ!


ರೋಲರ್ ಸ್ಕೇಟಿಂಗ್: ರಿಯಾ ಮಿಂಚು
ರೋಲರ್ ಸ್ಕೇಟಿಂಗ್: ರಿಯಾ ಮಿಂಚು
ಮಹಮ್ಮದ್ ನೂಮಾನ್
07 ಆಗಸ್ಟ್ 2018, 01:00  IST
Updated:
07 ಆಗಸ್ಟ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ರಿಯಾ ಎಲಿಜಬೆತ್ ಅಚ್ಚಯ್ಯ... ರೋಲರ್ ಸ್ಕೇಟಿಂಗ್‌ನಲ್ಲಿ ಸುದ್ದಿಮಾಡುತ್ತಿರುವ ಮೈಸೂರಿನ ಪ್ರತಿಭೆಯ ಹೆಸರಿದು. ರಾಜ್ಯ ಹಾಗೂ ರಾಷ್ಟ್ರಮಟ್ಟದಲ್ಲಿ ಹಲವಾರು ಪದಕಗಳನ್ನು ಬಾಚಿಕೊಂಡಿರುವ 17 ವಯಸ್ಸಿನ ಈ ಹುಡುಗಿ ಅಂತರರಾಷ್ಟ್ರೀಯಮಟ್ಟದಲ್ಲಿ ದೇಶದ ಕೀರ್ತಿಪತಾಕೆ ಹಾರಿಸಲು ಸಜ್ಜಾಗುತ್ತಿದ್ದಾರೆ.
18ನೇ ಏಷ್ಯನ್ ರೋಲರ್ ಸ್ಕೇಟಿಂಗ್ ಚಾಂಪಿಯನ್‌ಷಿಪ್‌ನಲ್ಲಿ ಭಾರತವನ್ನು ಪ್ರತಿನಿಧಿಸುವ ಅವಕಾಶ ದೊರೆತಿದೆ. ಅಂತರರಾಷ್ಟ್ರೀಯ ಸ್ಪರ್ಧೆಯಲ್ಲಿ ಅವರು ನಾಲ್ಕನೇ ಬಾರಿ ದೇಶವನ್ನು ಪ್ರತಿನಿಧಿಸಲಿದ್ದಾರೆ. ಏಷ್ಯನ್ ಚಾಂಪಿಯನ್‌ಷಿಪ್ ಸೆಪ್ಟೆಂಬರ್ 8 ರಿಂದ 15ರ ವರೆಗೆ ದಕ್ಷಿಣ ಕೊರಿಯಾದಲ್ಲಿ ನಡೆಯಲಿದೆ.
ಈ ವರ್ಷದ ಆರಂಭದಲ್ಲಿ ನೆದರ್‌ಲೆಂಡ್‌ನಲ್ಲಿ ನಡೆದಿದ್ದ ವಿಶ್ವ ರೋಲರ್ ಸ್ಕೇಟಿಂಗ್ ಚಾಂಪಿಯನ್‌ಷಿಪ್‌ನಲ್ಲಿ ಪಾಲ್ಗೊಂಡಿದ್ದ ಅವರು ಜೂನಿಯರ್ ಬಾಲಕಿಯರ ವಿಭಾಗದ 42 ಕಿ.ಮೀ. ಮ್ಯಾರಥಾನ್ ಸ್ಪರ್ಧೆಯಲ್ಲಿ ಆರನೇ ಸ್ಥಾನ ಪಡೆದುಕೊಂಡಿದ್ದರು.
ವಿಜಯನಗರದಲ್ಲಿ ನೆಲೆಸಿರುವ ಕೆ.ಎನ್.ಅಚ್ಚಯ್ಯ ಮತ್ತು ಪ್ರಿಯಾ ಅಚ್ಚಯ್ಯ ದಂಪತಿ ಪುತ್ರಿ ರಿಯಾ ಅವರು ಎಸ್‌ಬಿಆರ್‌ಆರ್ ಮಹಾಜನ ಪಿಯು ಕಾಲೇಜಿನಲ್ಲಿ ಕಲಿಯುತ್ತಿದ್ದಾರೆ.
ರಿಯಾ ನಾಲ್ಕರ ಹರೆಯದಲ್ಲಿ ಸ್ಕೇಟಿಂಗ್ ಅಭ್ಯಾಸ ಆರಂಭಿಸಿದ್ದರು. ಸಂಜೆ ಹೊತ್ತು ಸಮಯ ಕಳೆಯಲು ಮತ್ತು ದೈಹಿಕ ಫಿಟ್‌ನೆಸ್ ಕಾಪಾಡಲು ಈ ಕ್ರೀಡೆ ಆಯ್ಕೆಮಾಡಿಕೊಂಡಿದ್ದ ಅವರು ಕ್ರಮೇಣ ಸ್ಪರ್ಧೆಗಳಲ್ಲಿ ಪಾಲ್ಗೊಳ್ಳತೊಡಗಿದರು. ಒಂದೆರಡು ಸ್ಪರ್ಧೆಗಳಲ್ಲಿ ದೊರೆತ ಯಶಸ್ಸಿನಿಂದ ಈ ಕ್ರೀಡೆಯನ್ನು ಗಂಭೀರವಾಗಿ ಪರಿಗಣಿಸಿಕೊಂಡರು.
ಪದಕಗಳ ಬೇಟೆ: ರಿಯಾ ಅವರು ಜಿಲ್ಲೆ, ರಾಜ್ಯ ಮತ್ತು ರಾಷ್ಟ್ರಮಟ್ಟದ ಚಾಂಪಿಯನ್‌ಷಿಪ್‌ಗಳಲ್ಲಿ 21 ಸಲ ವೈಯಕ್ತಿಕ ಪ್ರಶಸ್ತಿ ತಮ್ಮದಾಗಿಸಿಕೊಂಡಿದ್ದಾರೆ. ಇದುವರೆಗೆ ಒಟ್ಟಾರೆ 110 ಚಿನ್ನ, 13 ಬೆಳ್ಳಿ ಹಾಗೂ 6 ಕಂಚಿನ ಪದಕಗಳು ಅವರ ಕೊರಳಿಗೇರಿವೆ.
ಏಳರ ಹರೆಯದಲ್ಲಿ ಮೊದಲ ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ನಲ್ಲಿ ಕರ್ನಾಟಕವನ್ನು ಪ್ರತಿನಿಧಿಸುವ ಅವಕಾಶ ಪಡೆದಿದ್ದ ಅವರು ಚೊಚ್ಚಲ ಪ್ರಯತ್ನದಲ್ಲೇ ಕಂಚು ಗೆದ್ದಿದ್ದರು. ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ನಲ್ಲಿ ಏಳು ಸಲ ಸ್ಪರ್ಧಿಸಿರುವ ಅವರು 15 ಚಿನ್ನ, 5 ಬೆಳ್ಳಿ ಮತ್ತು 4 ಕಂಚು ಜಯಿಸಿದ್ದಾರೆ.
ಐಸ್ ಸ್ಕೇಟಿಂಗ್: ರಿಯಾ ಅವರು ರೋಲರ್ ಸ್ಕೇಟಿಂಗ್ ಜತೆ ಐಸ್ ಸ್ಕೇಟಿಂಗ್‌ನಲ್ಲಿ ಪಾಲ್ಗೊಂಡು ತಮ್ಮ ಸಾಮರ್ಥ್ಯ ತೋರಿದ್ದಾರೆ. 2013–14 (ಶಿಮ್ಲಾ), 2015–16 (ಗುಲ್ಮಾರ್ಗ್, ಕಾಶ್ಮೀರ) ಮತ್ತು 2016–17 ರಲ್ಲಿ ನಡೆದಿದ್ದ ರಾಷ್ಟ್ರೀಯ ಐಸ್ ಸ್ಕೇಟಿಂಗ್ ಚಾಂಪಿಯನ್‌ಷಿಪ್‌ನಲ್ಲಿ ಪಾಲ್ಗೊಂಡು ಪದಕಗಳನ್ನು ಜಯಿಸಿದ್ದಾರೆ. 2015 ರ ಫೆಬ್ರುವರಿಯಲ್ಲಿ ದಕ್ಷಿಣ ಕೊರಿಯಾ ಸರ್ಕಾರ ಐಸ್ ಸ್ಕೇಟಿಂಗ್ ಶಿಬಿರಕ್ಕೆ ಆಹ್ವಾನಿಸಿದ್ದ ಭಾರತದ ಮೂವರು ಸ್ಕೇಟರ್‌ಗಳಲ್ಲಿ ರಿಯಾ ಒಬ್ಬರಾಗಿದ್ದರು.
ರಿಯಾ ಪ್ರಸ್ತುತ ಪುಣೆಯಲ್ಲಿ ಭಾರತ ರೋಲರ್ ಸ್ಕೇಟಿಂಗ್ ತಂಡದ ಕೋಚ್ ಶ್ರೀಕಾಂತ್ ರಾವ್ ಅವರ ಮಾರ್ಗದರ್ಶನದಲ್ಲಿ ತರಬೇತಿ ನಡೆಸುತ್ತಿದ್ದಾರೆ. ‘ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ಪದಕ ಗೆಲ್ಲುವುದು ಗುರಿ ಹೊಂದಿದ್ದು, ಆ ನಿಟ್ಟಿನಲ್ಲಿ ಕಠಿಣ ಪ್ರಯತ್ನ ನಡೆಸುತ್ತಿದ್ದೇನೆ’ ಎಂಬುದು ಅವರ ಭರವಸೆಯ ನುಡಿ.


ಮೃದು ಚರ್ಮಕ್ಕಾಗಿ ಶಿಶುಗಳ ಮಸಾಜ್ ಹೀಗಿರಲಿ
  02-11-2018 2:54PM IST    /     No Comments    /     Posted In: Latest News , Health
ಚಿಕ್ಕ ಮಕ್ಕಳ ಸ್ನಾಯುಗಳನ್ನು ಬಲಪಡಿಸಲು ಮಸಾಜ್ ಅಗತ್ಯ. ದೇಹದಲ್ಲಿರುವ ತೈಲದ ಅಂಶ ಶರೀರವನ್ನು ಬ್ಯಾಕ್ಟೀರಿಯಾಗಳಿಂದ ದೂರವಿಡುತ್ತದೆ.  ಇದಲ್ಲದೆ ಮಸಾಜ್ ಮಾಡುವುದರಿಂದ ಮಗುವಿನ ಚರ್ಮದಲ್ಲಿ ತೇವಾಂಶ ಹೆಚ್ಚಾಗುತ್ತದೆ.
ಮಗುವಿನ ಜನನದ ಸಮಯದಲ್ಲಿ ದೇಹದ ಮೇಲೆ ಕೆಲವು ಕೂದಲು ಇರುತ್ತದೆ. ಮಗು ಬೆಳವಣಿಗೆ ಹೊಂದುತ್ತಿದ್ದಂತೆ ಕೂದಲು ದಟ್ಟವಾಗಲು ಪ್ರಾರಂಭವಾಗುತ್ತದೆ. ಮಗುವಿನ ಚರ್ಮ ಮೃದುವಾಗಿ, ತೇವಾಂಶದಿಂದ ಕೂಡಿರಬೇಕೆಂದ್ರೆ ಕಡಲೆ ಹಿಟ್ಟು, ಅರಿಶಿನ, ಬಾದಾಮಿ ತೈಲ ಮತ್ತು ಸ್ವಲ್ಪ ನೀರನ್ನು ಹಾಕಿ ಚಿಕ್ಕ ಉಂಡೆಗಳನ್ನು  ತಯಾರಿಸಿ. ಅದನ್ನು ಮಗುವಿನ ದೇಹದ ಮೇಲೆ ರಬ್ ಮಾಡಿ, ಇದು ಚರ್ಮದ ಹೊಳಪನ್ನು ಹೆಚ್ಚಿಸುತ್ತದೆ.
ಕಡಲೆ ಹಿಟ್ಟಿಗೆ ಹಾಲಿನ ಕೆನೆ, ಜೇನುತುಪ್ಪ ಮಿಕ್ಸ್ ಮಾಡಿ ಪೇಸ್ಟ್ ತಯಾರಿಸಿ ಮಗುವಿನ ದೇಹದ ಮೇಲೆ ನಿಧಾನವಾಗಿ ಹಚ್ಚಿ. ನಂತರ ಬೆಚ್ಚಗಿನ ನೀರಿನಿಂದ ಶಿಶುವಿನ ದೇಹವನ್ನು ಒರೆಸಿ.
ಮಗುವಿನ ದೇಹವನ್ನು ನೈಸರ್ಗಿಕ ರೀತಿಯಲ್ಲಿ ಆರೋಗ್ಯವಾಗಿಡಲು ಇದು ಅತ್ಯುತ್ತಮ ಉಪಾಯ. ಎರಡು ಚಮಚ ಗೋಧಿ ಹಿಟ್ಟಿಗೆ ಅರಿಶಿನ ಮತ್ತು 4-5 ಚಮಚ ತುಪ್ಪ ಬೆರೆಸಿ ಶಿಶುವಿನ ಮೈಗೆ ಹಚ್ಚಿ  ನಂತರ ಬೆಚ್ಚಗಿನ ನೀರಿನಿಂದ ತೊಳೆಯಿರಿ.
ಮಗುವಿನ ಆರೈಕೆ ಹೀಗಿರಲಿ :
ಯಾವಾಗಲೂ ನಿಧಾನವಾಗಿ ಮಸಾಜ್ ಮಾಡಿ.
ಶಿಶುವಿಗೆ ಅಲರ್ಜಿ ಇಲ್ಲದಿರುವ ವಸ್ತುಗಳನ್ನು ಮಾತ್ರ ಬಳಸಿ
ಮೊದಲು ಶಿಶುವಿನ ಕೈ-ಕಾಲುಗಳಿಗೆ ನಂತರ ದೇಹದ ಉಳಿದ ಭಾಗಗಳಿಗೆ ಮಸಾಜ್ ಮಾಡಿ
ಚಳಿಗಾಲದಲ್ಲಿ ಮಗುವಿಗೆ ಮಸಾಜ್ ಎಚ್ಚರಿಕೆಯಿಂದ ಮಾಡಿ. ಶೀತ  ಆಗದಂತೆ ನೋಡಿಕೊಳ್ಳಿ.


ಅಮೇಜಾನ್ ಪ್ರೈಮ್‌ಗೆ ನೊಗ್‌ರಾಜ್
Team Udayavani,  Feb 10, 2018, 6:10 PM IST
ಅ
ಅ
ಅ
ನಿರ್ಮಾಪಕ ಪುಷ್ಕರ್ ಖುಷಿಯಾಗಿದ್ದಾರೆ. ಅದಕ್ಕೆ ಕಾರಣ “ಹಂಬಲ್ ಪೊಲಿಟಿಷಿಯನ್ ನೊಗ್‌ರಾಜ್’. ದಾನಿಶ್ ಸೇಠ್ ನಟಿಸಿರುವ “ಹಂಬಲ್ ಪೊಲಿಟಿಷಿಯನ್ ನೋಗ್‌ರಾಜ್’ ಬಿಡುಗಡೆಯಾದ ಕೆಲವೇ ದಿನಗಳಲ್ಲಿ ನಿರ್ಮಾಪಕರ ಮೊಗದಲ್ಲಿ ನಗು ತಂದಿರುವ ವಿಚಾರ ನಿಮಗೆ ಗೊತ್ತೇ ಇದೆ. ಈಗ ಮತ್ತೂಮ್ಮೆ ನಗು.
ಹೌದು, ಅಮೇಜಾನ್ ಪ್ರೈಮ್ ವೀಡಿಯೋಗೆ “ಹಂಬಲ್ ಪೊಲಿಟಿಷಿಯನ್ ನೋಗ್‌ರಾಜ್’ ಮಾರಾಟವಾಗಿದೆ. ಇದನ್ನು ನೀವು ಡಿಜಿಟಲ್ ರೈಟ್ಸ್ ಎಂದು ಕರೆಯಬಹುದು. ಅಮೇಜಾನ್ ಅವರು ಖರೀದಿಸಿರುವ ಕನ್ನಡದ ಮೊದಲ ಕಮರ್ಷಿಯಲ್ ಸಿನಿಮಾ ಎಂಬುದು ಚಿತ್ರತಂಡದ ಮತ್ತೂಂದು ಖುಷಿ. ಒಳ್ಳೆಯ ಮೊತ್ತಕ್ಕೆ “ನೋಗ್‌ರಾಜ್’ ಮಾರಾಟವಾಗಿದ್ದು, ಶುಕ್ರವಾರದಿಂದಲೇ ಅಮೇಜಾನ್ ಪ್ರೈಮ್ ವೀಡಿಯೋದಲ್ಲಿ ಲಭ್ಯವಿದೆ.
“ನೋಗ್‌ರಾಜ್ ಸಿನಿಮಾ ಒಳ್ಳೆಯ ಲಾಭ ತಂದುಕೊಟ್ಟಿದೆ. ನಾವು ಹಾಕಿದ ಬಂಡವಾಳದ ಜೊತೆಗೆ ಅಷ್ಟೇ ಲಾಭ ತಂದುಕೊಟ್ಟಿದೆ. ಈಗ ಅಮೇಜಾನ್ ಪ್ರೈಮ್ ಕೂಡಾ ಒಳ್ಳೆಯ ಬೆಲೆ ಕೊಟ್ಟಿದೆ’ ಎನ್ನುವುದು ಪುಷ್ಕರ್ ಮಾತು. ಇದಲ್ಲದೇ ಸ್ಯಾಟ್‌ಲೆçಟ್ ರೈಟ್ಸ್ ಕೂಡಾ ಪುಷ್ಕರ್ ಅವರ ಕೈಯಲ್ಲಿದೆ. ಸದ್ಯದಲ್ಲೇ ವಾಹಿನಿಯೊಂದಕ್ಕೆ ಅದೂ ಮಾರಾಟವಾಗಲಿದೆ.
ಇದು “ನೋಗ್‌ರಾಜ್’ ವಿಷಯವಾದರೆ ಪುಷ್ಕರ್ ಹಾಗೂ ರಕ್ಷಿತ್ ಸೇರಿಕೊಂಡು ನಿರ್ಮಿಸುತ್ತಿರುವ ಸಿನಿಮಾಗಳ ಕೆಲಸ ಕೂಡಾ ಜೋರಾಗಿ ನಡೆಯುತ್ತಿದೆ. ರಕ್ಷಿತ್ ಅವರ “ಅವನೇ ಶ್ರೀಮನ್ನಾರಾಯಣ’ ಚಿತ್ರೀಕರಣ ಮಾರ್ಚ್ ಮೊದಲ ವಾರದಿಂದ ಆರಂಭವಾಗಲಿದೆ. ಚಿತ್ರದ ಒಂದು ಹಂತದ ಚಿತ್ರೀಕರಣ ಗುಜರಾತ್ ಅಥವಾ ಆಂಧ್ರದಲ್ಲಿ ನಡೆಯಲಿದೆ. ಆ ನಂತರ ಉತ್ತರ ಕರ್ನಾಟಕ. ಅದು ಮುಗಿಸಿಕೊಂಡು ಬೆಂಗಳೂರಿನ ಸ್ಟುಡಿಯೋಗಳಲ್ಲಿ ಒಳಾಂಗಣ ಚಿತ್ರೀಕರಣ ನಡೆಯಲಿದೆ.
ಮತ್ತೂಂದು ಚಿತ್ರ “ಭೀಮಸೇನ ನಳಮಹಾರಾಜ’ ಕೊನೆಯ ಹಂತದ ಚಿತ್ರೀಕರಣ ಬಾಕಿ ಉಳಿಸಿಕೊಂಡಿದೆ. ಇದಲ್ಲದೇ ದಿಗಂತ್ ನಾಯಕರಾಗಿರುವ “ಕಥೆಯೊಂದು ಶುರುವಾಗಿದೆ’ ಚಿತ್ರೀಕರಣ ಮುಗಿದಿದ್ದು, ಎಲ್ಲವೂ ಅಂದುಕೊಂಡಂತೆ ಆದರೆ ಚಿತ್ರ ಏಪ್ರಿಲ್‌ನಲ್ಲಿ ತೆರೆಕಾಣಬಹುದು. ಇದರ ಹೊರತಾಗಿ ಇನ್ನೂ ಎರಡ್ಮೂರು ಹೊಸ ಸಿನಿಮಾಗಳ ಮಾತುಕತೆ ಕೂಡಾ ನಡೆಯುತ್ತಿದ್ದು, ಪುಷ್ಕರ್ ನಿರ್ಮಾಣದಲ್ಲಿ ತಯಾರಾಗಲಿವೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


IPL ವೇಳಾಪಟ್ಟಿಯಲ್ಲಿ ಬದಲಾವಣೆ; ನಿಗದಿಗಿಂತ ಮೊದಲೇ ನಡೆಯುತ್ತೆ ಈ ಪಂದ್ಯಗಳು..!
Highlights
ಕಿಂಗ್ಸ್ XI ಪಂಜಾಬ್ ತಂಡವು ಮುಂಬೈ ಇಂಡಿಯನ್ಸ್ ವಿರುದ್ಧ (ಮೇ.4), ರಾಜಸ್ತಾನ ರಾಯಲ್ಸ್(ಮೇ.6), ಕೊಲ್ಕತಾ ನೈಟ್'ರೈಡರ್ಸ್(ಮೇ.12) ಹಾಗೂ ರಾಯಲ್ಸ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಎದುರು ಮೇ.14 ರಂದು ಇಂದೋರ್'ನಲ್ಲಿ ಸೆಣಸಲಿದೆ.
ಮುಂಬೈ(ಮಾ.21): ಐಪಿಎಲ್ 11ನೇ ಆವೃತ್ತಿಯ ಎಲಿಮಿನೇಟರ್ ಹಾಗೂ 2ನೇ ಕ್ವಾಲಿಫೈಯರ್ ಪಂದ್ಯಗಳಿಗೆ ಪುಣೆ ಆತಿಥ್ಯ ವಹಿಸಲಿದೆ.
ಐಪಿಎಲ್ ಆಡಳಿತ ಸಮಿತಿ ಸಭೆಯಲ್ಲಿ ಈ ನಿರ್ಧಾರ ಕೈಗೊಳ್ಳಲಾಯಿತು ಎಂದು ಬಿಸಿಸಿಐ ತಿಳಿಸಿದೆ. ಇದೇ ವೇಳೆ ಕಿಂಗ್ಸ್ ಇಲೆವೆನ್ ತಂಡ ತನ್ನ ಮೊದಲ ಮೂರು ತವರಿನ ಪಂದ್ಯಗಳನ್ನು ಮೊಹಾಲಿಯಲ್ಲಿ ಆಡಲಿದ್ದು, ನಂತರದ ನಾಲ್ಕು ಪಂದ್ಯಗಳನ್ನು ಇಂದೋರ್'ನಲ್ಲಿ ಆಡಲಿದೆ.
ಕಿಂಗ್ಸ್ XI ಪಂಜಾಬ್ ತಂಡವು ಮುಂಬೈ ಇಂಡಿಯನ್ಸ್ ವಿರುದ್ಧ (ಮೇ.4), ರಾಜಸ್ತಾನ ರಾಯಲ್ಸ್(ಮೇ.6), ಕೊಲ್ಕತಾ ನೈಟ್'ರೈಡರ್ಸ್(ಮೇ.12) ಹಾಗೂ ರಾಯಲ್ಸ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಎದುರು ಮೇ.14 ರಂದು ಇಂದೋರ್'ನಲ್ಲಿ ಸೆಣಸಲಿದೆ.
ಮೇ ತಿಂಗಳಲ್ಲಿ ಚಂಡೀಗಢ ವಿಮಾನ ನಿಲ್ದಾಣದ ದುರಸ್ಥಿ ಕಾರ್ಯ ನಡೆಯಲಿರುವುದರಿಂದ ವೇಳಾಪಟ್ಟಿ ಬದಲಿಸಲು ಕಿಂಗ್ಸ್ ತಂಡ ಮನವಿ ಮಾಡಿತ್ತು.
Last Updated 11, Apr 2018, 12:40 PM IST


ದುಬೈನಲ್ಲಿ ಧೋನಿ ಕ್ರಿಕೆಟ್ ಅಕಾಡೆಮಿ
Highlights
ಭಾರತದ ಕೋಚ್'ಗಳು ಅಲ್ಲಿ ತೆರಳಿ ತರಬೇತಿ ನೀಡಲಿದ್ದಾರೆ. ಮುಂಬೈ ತಂಡದ ಮಾಜಿ ಬೌಲರ್ ವಿಶಾಲ್ ಮಹದಿಕ್, ಕೋಚ್‌ಗಳ ಉಸ್ತುವಾರಿ ನೋಡಿಕೊಳ್ಳಲಿದ್ದಾರೆ.
ದುಬೈ(ನ.12): ಭಾರತ ಕ್ರಿಕೆಟ್ ತಂಡದ ವಿಕೆಟ್ ಕೀಪರ್ ಮಹೇಂದ್ರ ಸಿಂಗ್ ಧೋನಿ ತಮ್ಮ ಹೆಸರಿನಲ್ಲಿ ಸಿದ್ಧಗೊಂಡಿರುವ ಮೊದಲ ಗ್ಲೋಬಲ್ ಕ್ರಿಕೆಟ್ ಅಕಾಡೆಮಿಗೆ ಶನಿವಾರ ಚಾಲನೆ ನೀಡಿದರು.
ದುಬೈ ಮೂಲದ ಪೆಸಿಫಿಕ್ ಸ್ಪೋರ್ಟ್ಸ್ ಕ್ಲಬ್ ಮತ್ತು ಅರ್ಕ ಸ್ಪೋರ್ಟ್ ಕ್ಲಬ್ ಜತೆಗೂಡಿ ಎಂಎಸ್ ಧೋನಿ ಕ್ರಿಕೆಟ್ ಅಕಾಡೆಮಿ (ಎಂಎಸ್ ಡಿಸಿಎ)ಯನ್ನು ಸ್ಥಾಪಿಸಿದ್ದು, ಭಾರತದ ಕೋಚ್'ಗಳು ಅಲ್ಲಿ ತೆರಳಿ ತರಬೇತಿ ನೀಡಲಿದ್ದಾರೆ. ಮುಂಬೈ ತಂಡದ ಮಾಜಿ ಬೌಲರ್ ವಿಶಾಲ್ ಮಹದಿಕ್, ಕೋಚ್‌ಗಳ ಉಸ್ತುವಾರಿ ನೋಡಿಕೊಳ್ಳಲಿದ್ದಾರೆ. 4 ಟರ್ಫ್, 3 ಸಿಮೆಂಟ್ ಮತ್ತು 3 ಮ್ಯಾಟ್ ಪಿಚ್‌ಗಳು, ಸ್ಪಿನ್ ಮತ್ತು ಸ್ವಿಂಗ್ ಬೌಲಿಂಗ್ ಯಂತ್ರಗಳು, ಹಗಲು ರಾತ್ರಿ ಪಂದ್ಯಗಳನ್ನಾಡಲು ಅನುಕೂಲವಾಗಲು ಲೈಟ್ಸ್ ವ್ಯವಸ್ಥೆ ಸೇರಿದಂತೆ ಅನೇಕ ಸೌಲಭ್ಯಗಳನ್ನು ಈ ಅಕಾಡೆಮಿ ಹೊಂದಿದೆ. ಇದರ ಜತೆಗೆ ಅಕಾಡೆಮಿ ನಿರಂತರವಾಗಿ ಪಂದ್ಯಗಳ ಹಾಗೂ ಪಂದ್ಯಾವಳಿಗಳ ಆಯೋಜನೆ ಮೂಲಕ ಆಟಗಾರರಿಗೆ ಸೂಕ್ತ ತರಬೇತಿ ನೀಡುವುದು. ಅವರಲ್ಲಿನ ಪ್ರತಿಭೆಯನ್ನು ಬೆಳಕಿಗೆ ತರಲು ಶ್ರಮಿಸಲಾಗುವುದು ಎಂದು ಅಕಾಡೆಮಿ ತಿಳಿಸಿದೆ.
ಈ ಸಂದರ್ಭದಲ್ಲಿ ಮಾತನಾಡಿದ ಧೋನಿ, ‘ಈ ಯೋಜನೆಯ ಭಾಗವಾಗಿರುವುದು ಅತ್ಯಂತ ಸಂತಸವನ್ನುಂಟು ಮಾಡಿದೆ. ಕ್ರಿಕೆಟ್‌ಗೆ ಎಷ್ಟು ಸಾಧ್ಯವೋ ಅಷ್ಟು ಕೊಡುಗೆ ನೀಡುವುದು ನನ್ನ ಕನಸಾಗಿದೆ. ಈ ನಿಟ್ಟಿನಲ್ಲಿ ಇದು ಮೊದಲ ಹೆಜ್ಜೆ’ ಎಂದರು.
Last Updated 11, Apr 2018, 12:46 PM IST


|
Published: Thursday, October 11, 2018, 20:31 [IST]
ಒಂದೆರಡು ದಶಕದ ಮೊದಲು ಮಾಂಸಾಹಾರ ಸೇವನೆ ಎಷ್ಟು ಸುರಕ್ಷಿತವಾಗಿತ್ತೋ, ಅದು ಇಂದಿನ ದಿನಗಳಲ್ಲಿ ಅಷ್ಟು ಸುರಕ್ಷಿತವಾಗಿಲ್ಲ. ಯಾಕೆಂದರೆ ಬೇಡಿಕೆಗೆ ಅನುಗುಣವಾಗಿ ಮಾಂಸಾಹಾರ ಪೂರೈಕೆ ಮಾಡಲು ಸಾವಯವ ಕ್ರಮವನ್ನು ಬಿಟ್ಟು ಬೇರೆ ವಿಧಾನಗಳು ಬಳಸುವ ಕಾರಣದಿಂದಾಗಿ ಅದು ಜೀವಕ್ಕೆ ಹಾನಿಯುಂಟು ಮಾಡುತ್ತಿದೆ. ಇಂದಿನ ದಿನಗಳಲ್ಲಿ ಹೆಚ್ಚಿನ ಜನರು ಸಸ್ಯಾಹಾರಕ್ಕೆ ಮೊರೆ ಹೋಗುತ್ತಿದ್ದರೆ. ಮಾಂಸಾಹಾರಕ್ಕಿಂತ ಸಸ್ಯಾಹಾರವು ತುಂಬಾ ಆರೋಗ್ಯಕಾರಿ ಎಂದು ಹೇಳಲಾಗುತ್ತದೆ.
ಇದರಲ್ಲೂ ದೇಹಕ್ಕೆ ಬೇಕಾಗಿರುವಂತಹ ಶಕ್ತಿ ಸಿಗುವುದು. ದೇಹಕ್ಕೆ ಬೇಕಾಗಿರುವ ಪ್ರೋಟೀನ್ ನ್ನು ಸಸ್ಯಾಹಾರದಿಂದ ಪಡೆಯುವುದು ಹೇಗೆ ಎಂದು ಕೆಲವು ಜನರ ಪ್ರಶ್ನೆಯಾಗಿದೆ. ಕೊಬ್ಬನ್ನು ಹೊಂದಿರುವಂತಹ ಮಾಂಸಾಹಾರದಲ್ಲಿ ವಿಟಮಿನ್ ಗಳು, ಖನಿಜಾಂಶಗಳು, ಪ್ರೋಟೀನ್ ಗಳು ಇವೆ ಮತ್ತು ಇದು ಬೆಳೆಯುತ್ತಿರುವ ಮಕ್ಕಳಿಗೆ ಬೇಕಾಗಿರುವ ಪೋಷಕಾಂಶಗಳನ್ನು ಒದಗಿಸುವುದು. ಇಲ್ಲಿ ನೀಡಿರುವಂತಹ ಕೆಲವೊಂದು ಆಹಾರಗಳನ್ನು ನಾವು ನಿಮಗೆ ಹೇಳಿಕೊಡಲಿದ್ದೇವೆ. ಇದು ಮಾಂಸಾಹಾರದಷ್ಟೇ ಪೋಷಕಾಂಶಗಳನ್ನು ದೇಹಕ್ಕೆ ನೀಡುವುದು.
ಬಾದಾಮಿ
ಹೆಚ್ಚಿನ ಪ್ರೋಟೀನ್ ಹೊಂದಿರುವಂತಹ ಇದು ಸಸ್ಯಾಹಾರಿಗಳಿಗೆ ಅದ್ಭುತ ಆಹಾರವಾಗಿದೆ. 3.7ಮಿ.ಗ್ರಾಂ. ಕಬ್ಬಿಣ, 12 ಮಿ.ಗ್ರಾಂ. ನಾರಿನಾಂಶ ಮತ್ತು 264 ಮಿ.ಗ್ರಾಂ. ಕ್ಯಾಲ್ಸಿಯಂ ಒಂದು ಪಿಂಗಾಣಿ ಬಾದಾಮಿಯಲ್ಲಿದೆ. ಇದು ಕೋಳಿ ಅಥವಾ ಮಾಂಸಕ್ಕಿಂತ ತುಂಬಾ ಒಳ್ಳೆಯದು. ಅಧಿಕ ಪ್ರೋಟೀನ್ ಇರುವ ಕಾರಣದಿಂದಾಗಿ ಇದು ಸಸ್ಯಾಹಾರಿಗಳಿಗೆ ಅದ್ಭುತವಾ ಆಹಾರವಾಗಿದೆ. ಇನ್ನು ಬಾದಾಮಿಯಲ್ಲಿ ಒಮೆಗಾ9, ಒಮೆಗಾ 6 ಮತ್ತು ಒಮೆಗಾ 3 ಕೊಬ್ಬಿನಾಮ್ಲಗಳು ಇವೆ. ಇದು ತುಂಬಾ ಆರೋಗ್ಯಕಾರಿ ಕೊಬ್ಬಿನಾಮ್ಲಗಳು ಮತ್ತು ದೇಹಕ್ಕೆ ತುಂಬಾ ಪರಿಣಾಮಕಾರಿ. ಜಂಕ್ ಫುಡ್ ಮತ್ತು ಸಂಸ್ಕರಿತ ಆಹಾರದಲ್ಲಿ ಕಂಡು ಬರುವಂತಹ ಪರಿಷ್ಕರಿಸಿದ ಕೊಬ್ಬು ಮತ್ತು ಟ್ರಾನ್ಸ್ ಕೊಬ್ಬುಗಳು ಹೃದಯಕ್ಕೆ ಸಂಬಂಧಿಸಿದ ಹಲವಾರು ಕಾಯಿಲೆಗಳಿಗೆ ಕಾರಣವಾಗುವುದು. ಆದರೆ ಬಾದಾಮಿ ಅಪರಿಷ್ಕರಿಸಿದ ಕೊಬ್ಬು ಇದೆ. ಈ ಕೊಬ್ಬು ಹೃದಯಕ್ಕೆ ಸಂಬಂಧಿಸಿದ ಹಲವಾರು ಕಾಯಿಲೆಗಳು ಬರದಂತೆ ತಡೆಯುವುದು. ರಕ್ತದಲ್ಲಿನ ಸಕ್ಕರೆ ಮಟ್ಟ ಕಾಪಾಡುವುದು. ಬಾದಾಮಿಯ ಸಿಪ್ಪೆಯಲ್ಲಿ ಉನ್ನತ ಮಟ್ಟದ ಆಹಾರದ ನಾರಿನಾಂಶವಿದೆ. ಇದರಿಂದ ಆಹಾರವು ಸರಿಯಾಗಿ ಜೀರ್ಣವಾಗುವುದು ಮತ್ತು ಕರುಳಿನ ಕ್ರಿಯೆ ಸರಾಗವಾಗುವುದು.
Most Read: ಭಾರತದ ಈ ಎಂಟು ದೇವಸ್ಥಾನಕ್ಕೆ ಪುರುಷರಿಗೆ ಪ್ರವೇಶ ನಿಷೇಧ ಮಾಡಲಾಗಿದೆಯಂತೆ!
ಸೋಯಾಬೀನ್
ಒಂದು ಕಪ್ ಹಸಿ ಕೋಳಿಯಲ್ಲಿ 43.43 ಗ್ರಾಂ. ಪ್ರೋಟಿನ್ ಇದೆ. ಅದೇ ಒಂದು ಕಪ್ ಸೋಯಾಬೀನ್ ನಲ್ಲಿ 68 ಗ್ರಾಂ ಪ್ರೋಟೀನ್ ಇದೆ. ಇದನ್ನು ಹೊರತುಪಡಿಸಿ, ಸೋಯಾಬೀನ್ ನಲ್ಲಿ ಚಿಕನ್ ಗೆ ಹೋಲಿಸಿದರೆ ಹೆಚ್ಚಿನ ಪೋಷಕಾಂಶಗಳು ಇವೆ.
ಕುಂಬಳಕಾಯಿ ಬೀಜಗಳು
ಯಾವುದೇ ರೀತಿಯ ಆಹಾರ ನಾರಿನಾಂಶವನ್ನು ಹೊಂದಿರದ ಕೋಳಿಮಾಂಸವು ಕುಂಬಳಕಾಯಿ ಬೀಜಕ್ಕೆ ಯಾವುತ್ತೂ ಸರಿಸಮನವಾಗದು. ಒಂದು ಕಪ್ ಕುಂಬಳಕಾಯಿ ಬೀಜದಲ್ಲಿ 18 ಗ್ರಾಂ ನಾರಿನಾಂಶವಿದೆ. ಇದು ಆರೋಗ್ಯಕರವಾಗಿರುವುದು. ಇನ್ನು ಕುಂಬಳಕಾಯಿ ಬೀಜದಲ್ಲಿರುವ ಸತು ಸಂಪೂರ್ಣ ವೀರ್ಯದ ಗುಣಮಟ್ಟ ಮತ್ತು ಪುರುಷರ ಫಲವತ್ತತೆ ಹೆಚ್ಚಿಸುವುದು. ಆರೋಗ್ಯಕರ ಟೆಸ್ಟೊಸ್ಟೆರಾನ್ ಮಟ್ಟವನ್ನು ಕಾಪಾಡುವಲ್ಲಿ ಇದು ಪ್ರಮುಖ ಪಾತ್ರ ವಹಿಸುವುದು. ಕುಂಬಳಕಾಯಿ ಬೀಜದಲ್ಲಿ ಉನ್ನತ ಮಟ್ಟದ ಪ್ರೋಟೀನ್, ಮೆಗ್ನಿಶಿಯಂ, ಮ್ಯಾಂಗನೀಸ್, ಫೋಸ್ಪರಸ್, ಕಬ್ಬಿಣ, ಸತು ಮತ್ತು ಪೊಟಾಶಿಯಂ ಇದ್ದು, ಇದು ಪುರುಷರಲ್ಲಿ ಲೈಂಗಿಕ ಆರೋಗ್ಯವನ್ನು ಸುಧಾರಿಸುವುದು. ಅಲ್ಲದೆ ಪುರುಷರು ಕುಂಬಳಕಾಯಿ ಬೀಜಗಳ ಸೇವನೆ ಮಾಡುವುದರಿಂದ ಜನನೇಂದ್ರಿಯ ಆರೋಗ್ಯದ ಮೇಲೆ ಪರಿಣಾಮ ಬೀರುವುದು ಎಂದು ಇಂಡಿಯನ್ ಜರ್ನಲ್ ಆಫ್ ಯುರೋಲಾಜಿಯಲ್ಲಿ ಪ್ರಕಟಗೊಂಡಿರುವ ಅಧ್ಯಯನ ವರದಿಯು ಹೇಳಿದೆ. ಕುಂಬಳಕಾಯಿ ಬೀಜಗಳ ಸೇವನೆ ಮಾಡುವುದರಿಂದ ಜನನೇಂದ್ರಿಯ ಗ್ರಂಥಿಗಳು ಬಲಗೊಂಡು, ಪುರುಷರಲ್ಲಿ ಆರೋಗ್ಯಕರ ಹಾರ್ಮೋನು ಕಾರ್ಯನಿರ್ವಹಿಸಲು ನೆರವಾಗುವುದು. ಜನನೇಂದ್ರಿಯ ಗ್ರಂಥಿಗಳು ಹಿಗ್ಗಿಕೊಂಡು ಮೂತ್ರವಿಸರ್ಜನೆ ವೇಳೆ ಆಗುವಂತಹ ಸಮಸ್ಯೆಯಾದ ಪ್ರಾಸ್ಟಟಿಕ್ ಹೈಪರ್ಪ್ಲಾಸಿಯಾ (ಬಿಪಿಎಚ್)ವನ್ನು ಕುಂಬಳಕಾಯಿ ಬೀಜವು ನಿವಾರಿಸುವುದು. ನಿಯಮಿತವಾಗಿ ಇದರ ಸೇವನೆ ಮಾಡಿದರೆ ಬಿಪಿಎಚ್ ಸಮಸ್ಯೆ ಕಡಿಮೆಯಾಗುವುದು.
Most Read: ಮೊಬೈಲ್ ನಂಬರ್‌ನ್ನು 'ಸಂಖ್ಯಾಶಾಸ್ತ್ರದ ಪ್ರಕಾರ' ಆಯ್ಕೆ ಮಾಡಿ-ಅದೃಷ್ಟವಂತರಾಗಿ!
ಗಸಗಸೆ
ಒಂದು ಕಪ್ ಗಸಗಸೆ ಬೀಜದಲ್ಲಿ 19.5 ಗ್ರಾಂ ಆಹಾರದ ನಾರಿನಾಂಶವಿದ್ದು, ಮಾಂಸದಲ್ಲಿ ಯಾವುದೇ ರೀತಿಯ ನಾರಿನಾಂಶವಿಲ್ಲ. ನೀವು ಮಾಂಸಾಹಾರಿಗಳಾಗಿದ್ದರೆ ಆಗ ನಾರಿನಾಂಶವನ್ನು ದೇಹಕ್ಕೆ ಸೇರಿಸಿಕೊಳ್ಳಬೇಕು. ಇದರಿಂದ ಗಸಗಸೆ ಬೀಜವನ್ನು ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಿ.
ಅಗಸೆ ಬೀಜಗಳು
ನೀವು ಸಸ್ಯಾಹಾರಿಗಳಾಗಿದ್ದು, ನಿಮಗೆ ಕಬ್ಬಿನಾಂಶದ ಕೊರತೆ ಕಾಣಿಸುತ್ತಲಿದ್ದರೆ ಆಗ ನೀವು ಅಗಸೆ ಬೀಜಗಳನ್ನು ಸೇವನೆ ಮಾಡಿ. ಪೋಷಕಾಂಶ ತಜ್ಞರ ಪ್ರಕಾರ, ಒಂದು ಕಪ್ ಅಗಸೆ ಬೀಜದಲ್ಲಿ 9.6 ಮಿ.ಗ್ರಾಂ. ಕಬ್ಬಿನಾಂಶವಿದೆ. ಅದೇ ಒಂದು ಕಪ್ ಮಾಂಸದಲ್ಲಿ ಕೇವಲ 1.6 ಮಿ.ಗ್ರಾಂ ಕಬ್ಬಿನಾಂಶ ಮಾತ್ರವಿದೆ. ಇನ್ನು ಈ ಬೀಜಗಳಲ್ಲಿ ಪೋಷಕಾಂಶಗಳು ಅಧಿಕ ಪ್ರಮಾಣದಲ್ಲಿದ್ದು, ವೈದ್ಯಕೀಯ ಲಾಭಗಳು ಕೂಡ ಸಾಕಷ್ಟಿವೆ.ಇಂದಿಗೂ ಸಹ ಕೊಲೆಸ್ಟ್ರಾಲ್ ಕಡಿಮೆ ಮಾಡುವ ಅದ್ಭುತ ಬೀಜಗಳು ಎಂದು ಇವು ಹೆಸರಾಗಿವೆ. ಇವು ಮಾನವನ ದೇಹವನ್ನು ಬೆಚ್ಚಗೆ ಮಾಡುತ್ತವೆ. ಇದರ ಮತ್ತೊಂದು ವಿಶೇಷತೆ ಏನೆಂದರೆ ಇದನ್ನು ಪುಡಿ ಮಾಡಿ ಸೇವಿಸಬಹುದು. ಇದನ್ನು ಹಾಗೆಯೇ ಸೇವಿಸಿದರೆ ಜೀರ್ಣ ಮಾಡಿಕೊಳ್ಳಲು ಕಷ್ಟಪಡಬೇಕಾಗುತ್ತದೆ. ಪುಡಿ ಮಾಡಿದ ಅಗಸೆ ಬೀಜಗಳನ್ನು ನೀರಿನ ಜೊತೆ ಪ್ರತಿದಿನವೂ ಸೇವಿಸಬಹುದು. ಇದು ನಿಮ್ಮ ದೇಹಕ್ಕೆ ಅಗತ್ಯವಾದ ನಾರಿನಂಶವನ್ನು ಒದಗಿಸುತ್ತದೆ. ಇವುಗಳನ್ನು ಸೇವಿಸಿದ ಸಂದರ್ಭದಲ್ಲಿ ತಪ್ಪದೆ ನೀರನ್ನು ಹೆಚ್ಚು ಸೇವಿಸುತ್ತಾ ಇರಿ. ನಿಮಗೆ ಬೇಕಾದಲ್ಲಿ ಇದನ್ನು ಕರಿದುಕೊಂಡು ಸಹ ಸೇವಿಸಬಹುದು.


ಕ್ರಿಕೆಟ್
ಕೊಹ್ಲಿ ಬಳಗದ ಅದೇ ರಾಗ, ಅದೇ ಹಾಡು
ಎರಡನೇ ಟೆಸ್ಟ್ ಕ್ರಿಕೆಟ್: ಆ್ಯಂಡರ್ಸನ್, ಬ್ರಾಡ್ ದಾಳಿಗೆ ಕಡಿಮೆ ಮೊತ್ತಕ್ಕೆ ಕುಸಿದ ಭಾರತ ತಂಡ
ಕೊಹ್ಲಿ ಬಳಗದ ಅದೇ ರಾಗ, ಅದೇ ಹಾಡು
ಪ್ರಜಾವಾಣಿ ವಾರ್ತೆ
Published:
12 ಆಗಸ್ಟ್ 2018, 22:35  IST
Updated:
13 ಆಗಸ್ಟ್ 2018, 01:33  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಇಂಗ್ಲೆಂಡ್ ನೆಲದಲ್ಲಿ ಭಾರತದ ಕ್ರಿಕೆಟಿಗರಿಗೆ ಉತ್ತಮವಾಗಿ ಆಡಲು ಬರುವುದಿಲ್ಲ ಎಂಬುದು ಮತ್ತೊಮ್ಮೆ ಸಾಬೀತಾಯಿತು. ಭಾನು ವಾರ ಲಾರ್ಡ್ಸ್‌ನಲ್ಲಿ ಮುಕ್ತಾಯ ವಾದ ಎರಡನೇ ಟೆಸ್ಟ್ ಪಂದ್ಯದಲ್ಲಿ ಹೋರಾಟವನ್ನೇ ತೋರದ ಭಾರತ ತಂಡವು ಇಂಗ್ಲೆಂಡ್‌ಗೆ ಶರಣಾಯಿತು.
ಇಂಗ್ಲೆಂಡ್ ತಂಡದ ವೇಗಿಗಳಾದ ಜೇಮ್ಸ್ ಆ್ಯಂಡರ್ಸನ್ (23ಕ್ಕೆ4) ಮತ್ತು ಸ್ಟುವರ್ಟ್ ಬ್ರಾಡ್ (44ಕ್ಕೆ4) ಅವರ ದಾಳಿಯ ಮುಂದೆ ವಿರಾಟ್ ಕೊಹ್ಲಿ ನಾಯಕತ್ವದ ಬಳಗವು ಒಂದು ಇನಿಂಗ್ಸ್ ಮತ್ತು 156 ರನ್‌ಗಳ ಅಂತರದಿಂದ ಹೀನಾಯವಾಗಿ ಸೋತಿತು.
ಭಾರತವು ಮೊದಲ ಇನಿಂಗ್ಸ್‌ನಲ್ಲಿ 107 ರನ್‌ಗೆ ಆಲೌಟ್ ಆಗಿತ್ತು. ಅದಕ್ಕುತ್ತರವಾಗಿ ಇಂಗ್ಲೆಂಡ್ ತಂಡವು ಏಳು ವಿಕೆಟ್‌ಗಳ ನಷ್ಟಕ್ಕೆ 396 ರನ್ ಗಳಿಸಿತು.
ಪಂದ್ಯದ ನಾಲ್ಕನೇ ದಿನವಾದ ಭಾನುವಾರ ಡಿಕ್ಲೇರ್ ಮಾಡಿಕೊಂಡಿತು. ಆದರೆ, ಭಾರತದ ಬ್ಯಾಟ್ಸ್‌ಮನ್‌ಗಳಿಂದ ಆತ್ಮವಿಶ್ವಾಸದ ಆಟ ಮೂಡಿಬರಲಿಲ್ಲ. ಜೇಮ್ಸ್ ಮತ್ತು ಬ್ರಾಡ್ ಎಸೆತಗಳಿಗೆ ದಿಟ್ಟ ಉತ್ತರ ನೀಡುವಲ್ಲಿ ಯಶಸ್ವಿಯಾಗ ಲಿಲ್ಲ.  ಇದರಿಂದಾಗಿ ತಂಡವು 47 ಓವರ್‌ಗಳಲ್ಲಿ 130 ರನ್ ಗಳಿಸಿ ಆಲೌಟ್ ಆಯಿತು.
ಇನಿಂಗ್ಸ್‌ನ ಮೂರನೇ ಓವರ್ ಬೌಲಿಂಗ್ ಮಾಡಿದ ಜೇಮ್ಸ್ ಆ್ಯಂಡರ್ಸನ್ ಎಸೆತವನ್ನು ಆಡಲು ಯತ್ನಿಸಿದ ಮುರಳಿ ವಿಜಯ್ ಅವರು ವಿಕೆಟ್‌ಕೀಪರ್ ಜಾನಿ ಬೆಸ್ಟೊಗೆ ಕ್ಯಾಚಿತ್ತರು. ಇದರೊಂದಿಗೆ ಲಾರ್ಡ್ಸ್ ಅಂಗಳದಲ್ಲಿ ನೂರು ವಿಕೆಟ್ ಪಡೆದ ಮೊಟ್ಟಮೊದಲ ವೇಗದ ಬೌಲರ್ ಎಂಬ ಸಾಧನೆಯನ್ನು ಆ್ಯಂಡರ್ಸನ್ ಮಾಡಿದರು. ಏಳನೇ ಓವರ್‌ನಲ್ಲಿಯೂ ಜೇಮ್ಸ್ ಮತ್ತೊಂದು ಆಘಾತ ನೀಡಿದರು. ಕೆ.ಎಲ್. ರಾಹುಲ್ (10: 16ಎಸೆತ, 2ಬೌಂಡರಿ) ಅವರನ್ನು ಎಲ್‌ಬಿಡಬ್ಲ್ಯು ಬಲೆಗೆ ಕೆಡವಿದರು.
ಇನ್ನೊಂದು ಕಡೆಯಿಂದ ಸ್ಟುವರ್ಟ್ ಬ್ರಾಡ್ ಕೂಡ ಬಿರುಗಾಳಿ ಎಬ್ಬಿಸಿದರು. ಎಚ್ಚರಿಕೆಯ ಆಟಕ್ಕೆ ಮೊರೆಹೋಗಿದ್ದ ಆಜಿಂಕ್ಯ ರಹಾನೆ (13; 33ಎ, 2ಬೌಂ)ಅವರನ್ನು 19ನೇ ಓವರ್‌ನಲ್ಲಿ ಬ್ರಾಡ್ ಪೆವಿಲಿಯನ್‌ಗೆ ಕಳಿಸಿದರು.
ಆದರೆ 87 ಎಸೆತಗಳನ್ನು ಎದುರಿಸಿ 17 ರನ್ ಮಾತ್ರ ಹೊಡೆದಿದ್ದ ಪೂಜಾರ ಅವರು ಆಟಕ್ಕೆ ಕುದುರಿಕೊಳ್ಳುವ ಪ್ರಯತ್ನದಲ್ಲಿ ವಿಫಲರಾದರು.
ಅವರನ್ನೂ ಬ್ರಾಡ್ ಕ್ಲೀನ್ ಬೌಲ್ಡ್ ಮಾಡಿದರು. 31ನೇ ಓವರ್‌ನ ಮೂರನೇ ಎಸೆತದಲ್ಲಿ ವಿರಾಟ್ ಕೊಹ್ಲಿ (17 ರನ್) ಮತ್ತು ನಾಲ್ಕನೇ ಎಸೆತದಲ್ಲಿ ದಿನೇಶ್ ಕಾರ್ತಿಕ್ ಅವರ ವಿಕೆಟ್ ಕಬಳಿಸಿದ ಬ್ರಾಡ್ ಕುಣಿದಾಡಿದರು.
ನಂತರ ಜೊತೆಗೂಡಿದ ಹಾರ್ದಿಕ್ ಪಾಂಡ್ಯ (26; 43ಎ, 5ಬೌಂ) ಮತ್ತು ಆರ್. ಅಶ್ವಿನ್ (ಔಟಾಗದೆ 33; 48ಎ, 5ಬೌಂ) ಸ್ವಲ್ಪ ಜಿಗುಟುತನ ತೋರಿದರು. ಏಳನೇ ವಿಕೆಟ್ ಜೊತೆಯಾಟದಲ್ಲಿ 55ರನ್‌ಗಳನ್ನು ಸೇರಿಸಿದರು.
ಈ ಜೊತೆ ಯಾಟವನ್ನು ಕ್ರಿಸ್ ವೋಕ್ಸ್ ಮುರಿದರು. ಅವರ ಎಸೆತದಲ್ಲಿ ಹಾರ್ದಿಕ್ ಎಲ್‌ಬಿಡಬ್ಲ್ಯೂ ಆದರು.
ನಂತರ ಮತ್ತೆ ದಾಳಿಗಿಳಿದ ಜೇಮ್ಸ್, ಕುಲದೀಪ್ ಯಾದವ್ ಮತ್ತು ಮೊಹಮ್ಮದ್ ಶಮಿ ಅವರ ವಿಕೆಟ್‌ಗಳನ್ನು ತಮ್ಮ ಬುಟ್ಟಿಗೆ ಹಾಕಿ ಕೊಂಡರು. ಕೊನೆಯ ಬ್ಯಾಟ್ಸ್‌ಮನ್ ಇಶಾಂತ್ ಶರ್ಮಾ ಅವರು ವೋಕ್ಸ್ ಎಸೆತದಲ್ಲಿ ಒಲೀ ಪೋಪ್‌ಗೆ ಕ್ಯಾಚಿತ್ತರು. ಇದರೊಂದಿಗೆ ಐದು ಪಂದ್ಯಗಳ ಸರಣಿಯಲ್ಲಿ  ಇಂಗ್ಲೆಂಡ್ ತಂಡವು 2–0 ಮುನ್ನಡೆ ಸಾಧಿಸಿತು.
ಸಂಕ್ಷಿಪ್ತ ಸ್ಕೋರು: ಮೊದಲ ಇನಿಂಗ್ಸ್: ಭಾರತ: 107, ಇಂಗ್ಲೆಂಡ್:88.1 ಓವರ್‌ಗಳಲ್ಲಿ 7 ವಿಕೆಟ್‌ಗಳಿಗೆ 396 ಡಿಕ್ಲೇರ್ಡ್, ಎರಡನೇ ಇನಿಂಗ್ಸ್: ಭಾರತ: 47 ಓವರ್‌ಗಳಲ್ಲಿ 130 (ಕೆ.ಎಲ್. ರಾಹುಲ್ 10, ಚೇತೇಶ್ವರ್ ಪೂಜಾರ 17, ಅಜಿಂಕ್ಯ ರಹಾನೆ 13, ವಿರಾಟ್ ಕೊಹ್ಲಿ 17, ಹಾರ್ದಿಕ್ ಪಾಂಡ್ಯ 26,  ಆರ್. ಅಶ್ವಿನ್ ಔಟಾಗದೆ 33, ಜೇಮ್ಸ್ ಆ್ಯಂಡರ್ಸನ್ 23ಕ್ಕೆ4, ಸ್ಟುವರ್ಟ್ ಬ್ರಾಡ್ 44ಕ್ಕೆ4, ಕ್ರಿಸ್ ವೋಕ್ಸ್ 24ಕ್ಕೆ2) ಫಲಿತಾಂಶ: ಇಂಗ್ಲೆಂಡ್ ತಂಡಕ್ಕೆ ಇನಿಂಗ್ಸ್ ಮತ್ತು 159 ರನ್‌ಗಳ ಜಯ.


| news18-kannada Updated:September 24, 2019, 11:42 AM IST
Jobs
zahir
| news18-kannada Updated: September 24, 2019, 11:42 AM IST
ಕರ್ನಾಟಕ ರಾಜ್ಯ ಪೊಲೀಸ್ ಇಲಾಖೆಯಲ್ಲಿ ಖಾಲಿ ಇರುವ ಹುದ್ದೆಗಳ ನೇಮಕಾತಿ ಪ್ರಕಟಣೆ ಹೊರಡಿಸಿದೆ. ಈ ವಿಭಾಗದಲ್ಲಿ ಸಶಸ್ತ್ರ ಪೊಲೀಸ್ ಕಾನ್ಸ್‌ಟೇಬಲ್ (CAR / DAR ) ಮತ್ತು ಪೊಲೀಸ್ ಕಾನ್ಸ್‌ಟೇಬಲ್ (ನಾಗರಿಕ) ಹುದ್ದೆಗಳ ನೇರ ನೇಮಕಾತಿ ನಡೆಯಲಿದ್ದು, ಆಸಕ್ತರು ಆನ್ಲೈನ್ ಮೂಲಕ ಅರ್ಜಿ ಸಲ್ಲಿಸಬಹುದಾಗಿದೆ. ಈ ಹುದ್ದೆಗಳ ಸಂಪೂರ್ಣ ಮಾಹಿತಿ ಈ ಕೆಳಗಿನಂತಿವೆ.
ಹುದ್ದೆಗಳ ವಿವರ:
ಒಟ್ಟು ಹುದ್ದೆಗಳು- 3026ಸಶಸ್ತ್ರ ಪೊಲೀಸ್ ಕಾನ್ಸ್‌ಟೇಬಲ್ (CAR /DAR) ಪುರುಷ : 1013
ಪೊಲೀಸ್ ಕಾನ್ಸ್‌ಟೇಬಲ್ (ನಾಗರಿಕ) ಪುರುಷ ಮತ್ತು ಮಹಿಳಾ: 2013
ಅರ್ಜಿ ಶುಲ್ಕ:
ಸಾಮಾನ್ಯ ವರ್ಗ, ಪ್ರವರ್ಗ2(ಎ), 2(ಬಿ), 3(ಎ), 3(ಬಿ) ಅಭ್ಯರ್ಥಿಗಳಿಗೆ- 250 ರೂ.
Loading...
ಪರಿಶಿಷ್ಟ ಜಾತಿ, ಪರಿಶಿಷ್ಟ ಪಂಗಡ, ಪ್ರವರ್ಗ-1 ಅಭ್ಯರ್ಥಿಗಳಿಗೆ- 100 ರೂ.
ವಯೋಮಿತಿ:
ಸಶಸ್ತ್ರ ಪೊಲೀಸ್ ಕಾನ್ಸ್‌ಟೇಬಲ್ (CAR / DAR) ಹುದ್ದೆಗಳಿಗೆ 18 ವರ್ಷಗಳಿಂದ 25 ವರ್ಷದೊಳಗಿನವರು ಅರ್ಜಿ ಸಲ್ಲಸಬಹುದು. ಎಸ್ಟಿ/ಎಸ್ಸಿ ಹಾಗೂ ಇತರೆ ಹಿಂದುಳಿದ ವರ್ಗಗಳ ಅಭ್ಯರ್ಥಿಗಳಿಗೆ 27 ವರ್ಷಗಳವರೆಗೆ ವಯೋಮಿತಿ ಸಡಿಲಿಕೆ ಇದೆ. ಅದೇ ರೀತಿ 30 ವರ್ಷದೊಳಗಿನ ಬುಡಕಟ್ಟು ಜನಾಂಗ ಅಭ್ಯರ್ಥಿಗಳು ಅರ್ಜಿ ಸಲ್ಲಿಸುವ ಅವಕಾಶ ನೀಡಲಾಗಿದೆ.
ಪೊಲೀಸ್ ಕಾನ್ಸ್‌ಟೇಬಲ್ (ನಾಗರಿಕ) ಹುದ್ದೆಗಳಿಗೆ 19 ವರ್ಷದಿಂದ 25 ವರ್ಷದೊಳಗಿನವರು ಅರ್ಜಿ ಸಲ್ಲಿಸಬಹುದು. ಇನ್ನು ಎಸ್ಟಿ/ಎಸ್ಸಿ ಹಾಗೂ ಇತರೆ ಹಿಂದುಳಿದ ವರ್ಗಗಳ ಅಭ್ಯರ್ಥಿಗಳಿಗೆ 27 ವರ್ಷಗಳವರೆಗೆ ಮತ್ತು ಬುಡಕಟ್ಟು ಜನಾಂಗ ಅಭ್ಯರ್ಥಿಗಳಿಗೆ 30 ವರ್ಷದವರೆಗೆ ವಯೋಮಿತಿ ಸಡಿಲಿಕೆ ನೀಡಲಾಗಿದೆ.
ವಿದ್ಯಾರ್ಹತೆ:
ಸಶಸ್ತ್ರ ಪೊಲೀಸ್ ಕಾನ್ಸ್‌ಟೇಬಲ್ ಹುದ್ದೆಗಳಿಗೆ ಅರ್ಜಿ ಸಲ್ಲಿಸಲು ಎಸ್ಎಸ್ಎಲ್ಸಿ ಅಥವಾ ತತ್ಸಮಾನ ವಿದ್ಯಾರ್ಹತೆಯ ಪ್ರಮಾಣ ಪತ್ರ ಪಡೆದಿರಬೇಕು.
ಪೊಲೀಸ್ ಕಾನ್ಸ್‌ಟೇಬಲ್ (ನಾಗರಿಕ) ಹುದ್ದೆಗಳಿಗೆ ಅರ್ಜಿ ಸಲ್ಲಿಸಲು ಪಿಯುಸಿ ಅಥವಾ ತತ್ಸಮಾನ ವಿದ್ಯಾರ್ಹತೆಯ ಪ್ರಮಾಣ ಪತ್ರ ಹೊಂದಿರಬೇಕು.
ಆಯ್ಕೆ ಪ್ರಕ್ರಿಯೆ:
ಲಿಖಿತ ಪರೀಕ್ಷೆ, ಸಹಿಷ್ಣುತೆ ಪರೀಕ್ಷೆ, ದೈಹಿಕ ಸಾಮರ್ಥ್ಯ ಪರೀಕ್ಷೆ ಹಾಗೂ ದೇಹದಾರ್ಡ್ಯತೆ ಪರೀಕ್ಷೆ ನಡೆಸಲಾಗುತ್ತದೆ. ಇದಾದ ಬಳಿಕ ದಾಖಲೆಗಳ ಪರಿಶೀಲನೆಯೊಂದಿಗೆ ನೇಮಕಾತಿ ನಡೆಯಲಿದೆ.


ದುರಂತ ಅಂತ್ಯವಾಯ್ತು ತೆಲಂಗಾಣ ಲವ್ ಸ್ಟೋರಿ
  18-05-2017 8:52PM IST    /     No Comments    /     Posted In: Latest News , Special
ಹೈದರಾಬಾದ್: ಅವರಿಬ್ಬರು ಒಂದೇ ಕಾಲೇಜಿನಲ್ಲಿ ಓದುತ್ತಿದ್ದರು. ಇಬ್ಬರ ನಡುವೆ ಗೆಳೆತನವಾಗಿ ಅದು ಪ್ರೀತಿಗೆ ತಿರುಗಿತ್ತು. ಇಬ್ಬರೂ ಹೊಸ ಬದುಕು ಕಟ್ಟಿಕೊಳ್ಳಲು ನಿರ್ಧರಿಸಿದರೂ, ಜಾತಿ ಅದಕ್ಕೆ ಅಡ್ಡಿಯಾಗಿದೆ. ಅವರ ಬದುಕೇ ಇಲ್ಲವಾಗಿದೆ.
ಮೇಲ್ಜಾತಿಗೆ ಸೇರಿದ್ದ ಸ್ವಾತಿ, ಹಿಂದುಳಿದ ವರ್ಗದ ಯುವಕ ನರೇಶ್ ತಮ್ಮ ಪ್ರೀತಿಯನ್ನು ಉಳಿಸಿಕೊಳ್ಳಲು ಮನೆ ಬಿಟ್ಟು ಮುಂಬೈ ಸೇರಿದ್ದಾರೆ. ಅಲ್ಲೇ ಮದುವೆಯಾಗಿ ಹೊಸ ಜೀವನ ಆರಂಭಿಸಿದ್ದಾರೆ.
ಆದರೆ, ಇವರ ಮದುವೆಗೆ ಮೊದಲೇ ವಿರೋಧಿಸಿದ್ದ ಸ್ವಾತಿಯ ತಂದೆ ಶ್ರೀನಿವಾಸ ರೆಡ್ಡಿ ಪ್ಲಾನ್ ಮಾಡಿ ದಂಪತಿಯನ್ನು ಊರಿಗೆ ಕರೆಸಿಕೊಂಡಿದ್ದಾರೆ.
ಭೋಂಗಿರ್ ಗೆ ಸ್ವಾತಿ ಹಾಗೂ ನರೇಶ್ ಬಂದಿದ್ದು, ಅಂದಿನಿಂದಲೂ ನರೇಶ್ ನಾಪತ್ತೆಯಾಗಿದ್ದಾನೆ. ನರೇಶನ ತಂದೆ ತಮ್ಮ ಪುತ್ರನನ್ನು ಹುಡುಕಿಕೊಡಿ ಎಂದು ಕೋರ್ಟ್ ಮೊರೆ ಹೋಗಿದ್ದಾರೆ.
ಕೋರ್ಟ್ ಸ್ವಾತಿಯನ್ನು ಕರೆತರಲು ಸೂಚಿಸಿದರೆ, ಆಕೆ ವಿಷ ಸೇವಿಸಿ ಆಸ್ಪತ್ರೆಗೆ ದಾಖಲಾಗಿದ್ದಾಳೆ ಎಂದು ಆಕೆಯ ಮನೆಯವರು ಹೇಳಿದ್ದಾರೆ.
ನಂತರದಲ್ಲಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದುಕೊಂಡ ಸ್ವಾತಿ ಮನೆಗೆ ತೆರಳಿ ನೇಣು ಬಿಗಿದುಕೊಂಡು ಆತ್ಮಹತ್ಯೆ ಮಾಡಿಕೊಂಡಿದ್ದಾಳೆ ಎಂದು ಆಕೆಯ ಕುಟುಂಬದವರು ತಿಳಿಸಿದ್ದಾರೆ.
ನರೇಶನ ತಂದೆ, ಸ್ವಾತಿಯ ಸಾವಿನ ತನಿಖೆ ನಡೆಸಬೇಕು ಮತ್ತು ಪುತ್ರನನ್ನು ಹುಡುಕಿಕೊಡಬೇಕೆಂದು ಕೋರ್ಟ್ ಗೆ ಮನವಿ ಮಾಡಿದ್ದಾರೆ.
ನರೇಶ ಸ್ವಾತಿಗೆ ವರದಕ್ಷಿಣೆ ಕಿರುಕುಳ ನೀಡುತ್ತಿದ್ದ ಎಂದು ಸ್ವಾತಿಯ ಕುಟುಂಬದವರು ಆರೋಪಿಸಿದ್ದಾರೆ. ಇದೆಲ್ಲದರ ನಡುವೆ ಹೊಸ ಜೀವನ ಆರಂಭಿಸುವ ಕನಸು ಕಂಡಿದ್ದ ಸ್ವಾತಿ ಮತ್ತು ನರೇಶ್ ಲವ್ ಸ್ಟೋರಿ ದುರಂತ ಅಂತ್ಯವಾಗಿದೆ.


Bangalore, First Published 18, Jun 2019, 10:28 AM IST
Highlights
ಸತೀಶ್ ನೀನಾಸಂ ಅವರಿಗೆ ಮತ್ತೊಂದು ಸಿನಿಮಾ ಸಿಕ್ಕಿದೆ. ಚಂದ್ರಮೋಹನ್ ನಿರ್ದೇಶನದ ‘ಬ್ರಹ್ಮಚಾರಿ’ ಸಿನಿಮಾ ಮುಗಿಸಿರುವ ಸತೀಶ್, ತಮ್ಮ ಹುಟ್ಟುಹಬ್ಬಕ್ಕೆ ಹೊಸ ಸಿನಿಮಾ ಪ್ರಕಟಿಸುತ್ತಿದ್ದಾರೆ. ಈ ಹಿಂದೆ ‘ಕಿನಾರೆ’ ಎನ್ನುವ ಚಿತ್ರವನ್ನು ನಿರ್ದೇಶಿಸಿದ್ದ ದೇವರಾಜ್ ಪೂಜಾರಿ ನಿರ್ದೇಶನದ ಎರಡನೇ ಚಿತ್ರವೇ ಇದು.
ಜೂನ್ 20ರಂದು ಸತೀಶ್ ಹುಟ್ಟುಹಬ್ಬ. ಅಂದು ಚಿತ್ರಕ್ಕೆ ಪೂಜೆ ಮಾಡುವ ಮೂಲಕ ಚಾಲನೆ ಕೊಡುವ ತಯಾರಿ ಮಾಡಿಕೊಳ್ಳುತ್ತಿದ್ದಾರೆ ನಿರ್ದೇಶಕರು. ‘ಇದು ರೆಟ್ರೋ ಸ್ಟೈಲಿನಲ್ಲಿ ಸಾಗುವ ಕ್ರೈಮ್ ಜಾನರ್ ಸಿನಿಮಾ. ಪಕ್ಕಾ ಮಾಸ್ ಕತೆ. ವಿಲನಿಸಂ ಹೆಜ್ಜಾಗಿ ಇರುವ ಚಿತ್ರವಿದು. ಮೊದಲ ಬಾರಿಗೆ ಸತೀಶ್ ರೆಟ್ರೋ ನೆರಳಿನ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ‘ಬೆಲ್ ಬಾಟಂ’ ರೀತಿಯಲ್ಲಿ ಈ ಸಿನಿಮಾ ಇದೆ’ ಎನ್ನುತ್ತಾರೆ ನಿರ್ದೇಶಕ ದೇವರಾಜ್ ಪೂಜಾರಿ.
ಚಿತ್ರ ವಿಮರ್ಶೆ: ಯೋಗ್ಯರಿಗೆ ಮನೋರಂಜನಾ ಭಾಗ್ಯ
ಅರ್ಜುನ್ ಜನ್ಯ ಸಂಗೀತ, ಮಫ್ತಿ ನವೀನ್ ಕುಮಾರ್ ಕ್ಯಾಮೆರಾ ಹಿಡಿಯುತ್ತಿದ್ದಾರೆ. ಟಗರು ಮಾಸ್ತಿ ಅವರು ಚಿತ್ರಕ್ಕೆ ಸಂಭಾಷಣೆ ಬರೆಯುತ್ತಿದ್ದಾರೆ. ಪರಂಪರ ಸ್ಟುಡಿಯೋ ಮೂಲಕ ಈ ಚಿತ್ರವನ್ನು ನಿರ್ಮಾಣ ಮಾಡಲಾಗುತ್ತಿದೆ.
Last Updated 18, Jun 2019, 10:28 AM IST


ಭಾರತದಲ್ಲೇ 2019ರ ಐಪಿಎಲ್?
Highlights
ಐಪಿಎಲ್ 2019 ನೇ ಆವೃತ್ತಿ ಲೋಕಸಭೆ ಚುನಾವಣೆಯಿಂದಾಗಿ ಭಾರತದಿಂದ ಸ್ಥಳಾಂತರಗೊಳ್ಳಲಿದೆ ಎನ್ನುವ ಸುದ್ದಿ ಈ ಮೊದಲು ಹಬ್ಬಿತ್ತು. ಆದರೆ ಟೂರ್ನಿಯನ್ನು ಚುನಾವಣೆಗೆ ಮೊದಲೇ ಭಾರತದಲ್ಲೇ ಆಯೋಜಿಸಲು ನಿರ್ಧರಿಸಲಾಗಿದೆ ಎನ್ನಲಾಗಿದೆ.
ಮುಂಬೈ(ಜೂ.2): ಐಪಿಎಲ್ 2019 ನೇ ಆವೃತ್ತಿ ಲೋಕಸಭೆ ಚುನಾವಣೆಯಿಂದಾಗಿ ಭಾರತದಿಂದ ಸ್ಥಳಾಂತರಗೊಳ್ಳಲಿದೆ ಎನ್ನುವ ಸುದ್ದಿ ಈ ಮೊದಲು ಹಬ್ಬಿತ್ತು. ಆದರೆ ಟೂರ್ನಿಯನ್ನು ಚುನಾವಣೆಗೆ ಮೊದಲೇ ಭಾರತದಲ್ಲೇ ಆಯೋಜಿಸಲು ನಿರ್ಧರಿಸಲಾಗಿದೆ ಎನ್ನಲಾಗಿದೆ.
ಮುಂದಿನ ವರ್ಷ ಮಾ.29ರಿಂದ ಮೇ 19ರ ವರೆಗೂ ಐಪಿಎಲ್ ನಡೆಸಲು ಬಿಸಿಸಿಐ ತೀರ್ಮಾನಿಸಿದ್ದು, ಮೇ 30ರಿಂದ ಇಂಗ್ಲೆಂಡ್‌ನಲ್ಲಿ ಐಸಿಸಿ ಏಕದಿನ ವಿಶ್ವಕಪ್ ಸಹ ನಡೆಯಲಿದೆ. ಆರ್ಥಿಕ ನಷ್ಟ ಎದುರಾಗುವ ದೃಷ್ಟಿಯಿಂದ ಟೂರ್ನಿ ಸ್ಥಳಾಂತರಗೊಳಿಸದಿರಲುನಿರ್ಧರಿಸಲಾಗಿದೆ ಎನ್ನಲಾಗಿದೆ.
ಭಾರತದಲ್ಲಿ ಟೂರ್ನಿ ಆಯೋಜಿಸುವುದರಿಂದ ಪ್ರೇಕ್ಷಕರ ಕೊರತೆ ಎದುರಾಗಲು ಸಾಧ್ಯವೇ ಇಲ್ಲ. ಕ್ರಿಕೆಟ್ ಅಭಿಮಾನಿಗಳು ತಮ್ಮ ನೆಚ್ಚಿನ ತಂಡವನ್ನು ಬೆಂಬಲಿಸಲು ಕ್ರೀಡಾಂಗಣಕ್ಕೆ ಸಾಗರೋಪಾದಿಯಲ್ಲಿ ಬರುತ್ತಾರೆ. ಆದರೆ ವಿದೇಶದಲ್ಲಿ ಇದೇ ರೀತಿಯ ಪ್ರತಿಕ್ರಿಯೆ ಸಿಗುವ ಭರವಸೆ ಇಲ್ಲ ಎಂಬುದು ಬಿಸಿಸಿಐ ವಾದ.
Last Updated 2, Jun 2018, 10:24 AM IST


ಡಾಲಿ ಟಗರು ಆದ, ಇನ್ನಾಗ್ತಾನೆ ಅವನು ಭೈರವ…
ಬೆಂಗಳೂರು, ನ-3: ಇಂದು ಬೆಂಗಳೂರಿನಲ್ಲಿ ಭೈರವ ಗೀತಾ ಅಫಿಷಿಯಲ್ ಟ್ರೇಲರ್ ಲಾಂಚ್ ಕಾರ್ಯಕ್ರಮ ಏರ್ಪಡಿಸಲಾಗಿತ್ತು. ಡಾಲಿ ಅಂತಾನೇ ಫೇಮಸ್ ಆದ ನಟ ಧನಂಜಯ್. ಟಗರು ಸಿನಿಮಾ ಮೂಲಕವೇ ಫೇಮಸ್ ಆದ ನಟ. ಈ ಸಿನಿಮಾದ ನಂತರ ರಾಮ್ ಗೋಪಾಲ್ ವರ್ಮಾ ಅವರ ದೊಡ್ಡ ಪ್ರಾಜೆಕ್ಟ್ ನಲ್ಲಿ ಅವಕಾಶ ಗಿಟ್ಟಿಸಿಕೊಂಡ ನಟ ಸದ್ಯ ಭೈರವ ಗೀತಾ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ಇಂದು ಭೈರವ ಗೀತಾ ಸಿನಿಮಾದ ಅಫಿಷಿಯಲ್ ಟ್ರೇಲರ್ ಲಾಂಚ್ ಕಾರ್ಯಕ್ರಮ ನಡೀತು. ಕಾರ್ಯಕ್ರಮ ದಲ್ಲಿ ನಿರ್ಮಾಪಕ ರಾಮ್ ಗೋಪಾಲ್ ವರ್ಮಾ ಭಾಸ್ಕರ್ ರಾಶಿ, ನಿರ್ದೇಶಕ ಸಿದ್ದಾರ್ಥ, ನಟ ಧನಂಜಯ್, ವಾಣಿಜ್ಯ ಮಂಡಳಿಯ ಕಾರ್ಯದರ್ಶಿ ಬಾ.ಮಾ .ಹರೀಶ್ ಭಾಗಿಯಾಗಿದ್ದರು.
ಅಧೀಕೃತವಾಗಿ ಟ್ರೇಲರ್ ರಿಲೀಸ್
ಇಂದು ಅಧೀಕೃತವಾಗಿ ಟ್ರೇಲರ್ ಕೂಡ ರಿಲೀಸ್ ಮಾಡಲಾಯ್ತು. ಈ ಹಿಂದೆ ಕೂಡ ಈ ಟೀಸರ್ ರಿಲೀಸ್ ಆಗಿತ್ತು . ಅಷ್ಟೆ ಅಲ್ಲ, ಸಾಕಷ್ಟು ಮೆಚ್ಚುಗೆಯನ್ನು ಪಡೆದುಕೊಂಡಿತ್ತು. ಇದೀಗ ಅಧೀಕೃತವಾಗಿ  ಟ್ರೇಲರ್ ರಿಲೀಸ್ ಆಗಿದೆ. ಈಗಾಗಲೇ ಈ ಟ್ರೇಲರ್ ನಲ್ಲಿ ಧನಂಜಯ್ ಹಾಗೂ ಇರಾ ಅದ್ಬುತವಾಗಿ ನಟಿಸಿದ್ದಾರೆ. ವಿರೋಧಗಳ ನಡುವಿನ ಪ್ರೀತಿ ಉಕ್ಕಿ, ಆ ಪ್ರೀತಿ ಉಳಿಸಿಕೊಳ್ಳಲು ಪರದಾಡುವ ಪರಿಸ್ಥಿತಿಗಳು, ಸಂದರ್ಭಗಳು ನಿಜಕ್ಕೂ ಮೈ ನವಿರೇಳಿಸುವಂತಿದೆ.
ಬಿಡುಗಡೆ ಸನ್ನಿಹಿತದಲ್ಲಿ’ ಭೈರವ ಗೀತಾ’

ಇನ್ನು ಇಂದು ಬಿಡುಗಡೆಯಾಗಿದ್ದ ಟ್ರೇಲರ್ ೨ ನಿಮಿಷ ೧೪  ಸೆಕೆಂಡ್ ಇದೆ. ಸಮಾಜದಲ್ಲಿ ಆಗುವ ಮೇಲು-ಕೀಳುಗಳನ್ನು ಎಳೆ ಎಳೆಯಾಗಿ ತೋರಿಸಲಾಗಿದೆ. ಧನಂಜಯ್ ಕೂಡ ಆಕ್ಷನ್ ಲುಕ್ ನಲ್ಲಿ ಅಧ್ಬುತವಾಗಿ ಕಾಣಿಸಿದ್ದಾರೆ. ಸದ್ಯ ಈ ಸಿನಿಮಾ ಕನ್ನಡ ಸೇರಿದಂತೆ ತಮಿಳು, ತೆಲುಗು, ಮಲೆಯಾಳಂ ನಲ್ಲಿ ಕೂಡಾ ಬಿಡುಗಡೆಗೆ ಸಜ್ಜಾಗುತ್ತಿದೆ.
Tags


ಬಿಗ್ ಮನೆಯಲ್ಲಿ ಕಳಪೆ ಬೋರ್ಡು ಹೊತ್ತ ಮಾಳವಿಕನ ಮುಂದಿನ ನಡೆ..!
Highlights
ಈ ಹಿನ್ನಲೆಯಲ್ಲಿ ಕ್ಯಾಪ್ಟನ್ ನಿರ್ಣಯದಂತೆ ಉತ್ತಮ ಪ್ರದರ್ಶನ ನೀಡಿದರಿಗೆ ಮನೆಯಲ್ಲಿ 2 ಗಂಟೆ ಹೆಚ್ಚು ನಿದ್ದೆ ಕೊಟ್ಟ ಬಿಗ್‌ಬಾಸ್, ಕಳಪೆ ಪ್ರದರ್ಶನ ನೀಡಿದ ಮಾಳವಿಕಗೆ ಕುತ್ತಿಗೆಯಲ್ಲಿ 'ಕಳಪೆ' ಅಂತಾ ಬರೆದಿರುವ ಬೋರ್ಡ್ ಹಾಕಿಕೊಳ್ಳುವ ಶಿಕ್ಷೆ ನೀಡಿದ್ದಾರೆ.
ಬೆಂಗಳೂರು(ನ.11): ಬಿಗ್ ಬಾಸ್ ಮನೆಯಲ್ಲಿ ಈ ವಾರ ನಡೆದ ಟಾಸ್ಕ್ ನಲ್ಲಿ ಕಳೆಪ ಪ್ರದರ್ಶನ ನೀಡಿದ್ದಾರೆ ಎಂದು ಕ್ಯಾಪ್ಟನ್ ನಿರ್ಧರಿಸಿದ್ದರಿಂದಾಗಿ ನಟಿ ಮಾಳವಿಕ 'ಕಳಪೆ' ಎಂಬ ಬೋರ್ಡುನ್ನು ಕುತ್ತಿಗೆಗೆ ನೇತು ಹಾಕಿಕೊಂಡು ತಿರುಗಾಡ ಬೇಕಾಗಿದೆ.
ಕಳಪೆ ಪ್ರದರ್ಶನ ಎನ್ನುವ ಕಾರಣಕ್ಕೆ ಈ ಶಿಕ್ಷೆ ನೀಡಲಾಗಿದ್ದು, ಕ್ಯಾಪ್ಟನ್ ಮೋಹನ್ ಬಿಗ್ ಬಾಸ್ ಆದೇಶದಂತೆ ವರ್ಸ್ಟ್ ಪರ್‌ಫಾರ್ಮರ್ ಆಗಿ ಮಾಳವಿಕ ಅವರನ್ನು ಆಯ್ಕೆ ಮಾಡಿದರೆ, ಬೆಸ್ಟ್ ಪರ್‌ಫಾರ್ಮರ್ ಕೀರ್ತಿ, ಕಾರುಣ್ಯ ಹೆಸರು ಸೂಚಿಸಿದರು.
ಈ ಹಿನ್ನಲೆಯಲ್ಲಿ ಕ್ಯಾಪ್ಟನ್ ನಿರ್ಣಯದಂತೆ ಉತ್ತಮ ಪ್ರದರ್ಶನ ನೀಡಿದರಿಗೆ ಮನೆಯಲ್ಲಿ 2 ಗಂಟೆ ಹೆಚ್ಚು ನಿದ್ದೆ ಕೊಟ್ಟ ಬಿಗ್‌ಬಾಸ್, ಕಳಪೆ ಪ್ರದರ್ಶನ ನೀಡಿದ ಮಾಳವಿಕಗೆ ಕುತ್ತಿಗೆಯಲ್ಲಿ 'ಕಳಪೆ' ಅಂತಾ ಬರೆದಿರುವ ಬೋರ್ಡ್ ಹಾಕಿಕೊಳ್ಳುವ ಶಿಕ್ಷೆ ನೀಡಿದ್ದಾರೆ.
ಈ ಪ್ರಕ್ರಿಯೇ ನಡೆದ ನಂತರದಿಂದಲೇ ಮೌನಕ್ಕೆ ಶರಣಾಗಿದ ಮಾಳವಿಕ ನನಗೆ ಇಷ್ಟೊಂದು ಅವಮಾನ ಮಾಡುತ್ತಿದ್ದಾರೆ, ಹಾಗಾಗಿ ಬಿಗ್ ಬಾಸ್ ಮನೆಯಲ್ಲಿ ಇರುವುದಿಲ್ಲ ಹೋಗುವೇ ಎಂದು ಮಾತನಾಡುತ್ತಿದ್ದಾರೆ.


ಹೊಸ ತ್ರಿಕೋನ ಪ್ರೇಮ: ಆಕೆ, ಅವನು ಮತ್ತು ಇಂಟರ್ನೆಟ್..!
Highlights
ಭದ್ರತಾ ಪರಿಹಾರ ಪೂರೈಕೆದಾರ ಮ್ಯಾಕಫೀ ನಡೆಸಿದ ಸಮೀಕ್ಷೆಯನುಸಾರ, ನಾಲ್ವರಲ್ಲಿ ಮೂವರು ತಮ್ಮ ಉಪಕರಣಗಳ ಜೊತೆಗೆ ಸಂಗಾತಿಯತ್ತ ಗಮನ ನೀಡಲು ಹರಸಾಹಸಪಡುತ್ತಾರೆ. ತಂತ್ರಜ್ಞಾನದ ಬಳಕೆಯಿಂದ ಸಂಬಂಧಗಳು ದೂರವಾಗುತ್ತಿವೆ ಎಂದು ಶೇ.77 ಮಂದಿ ಒಪ್ಪಿದ್ದಾರೆ. ಜೊತೆಗಿರುವಾಗ ಜೊತೆಗಿರುವವರಿಗಿಂತ ಹೆಚ್ಚಾಗಿ ಫೋನ್'ನಲ್ಲೇ ಮುಳುಗಿರುವ ಬಗ್ಗೆ ಬಂಧುಗಳು, ಸಂಗಾತಿ, ಸ್ನೇಹಿತರ ಜೊತೆ ವಾಗ್ವಾದ ನಡೆಸಿದ್ದ ಬಗ್ಗೆ ಶೇ.81 ಮಂದಿ ತಿಳಿಸಿದ್ದಾರೆ.
ನವದೆಹಲಿ(ಫೆ.07): ಇಂಟರ್ನೆಟ್, ಜಗತ್ತಿನ ಯಾವುದೋ ಮೂಲೆಯಲ್ಲಿರುವ ಹೃದಯಗಳನ್ನು ಹತ್ತಿರ ತರಬಹುದು. ಆದರೆ, ಅದಕ್ಕಿಂತ ಹೆಚ್ಚಾಗಿ ಭಾರತದಲ್ಲಿ ನಡೆಸಲಾದ ಸಮೀಕ್ಷೆಯೊಂದರ ಪ್ರಕಾರ, ಭಾರತದ ಇಂಟರ್ನೆಟ್ ಬಳಕೆದಾರರಲ್ಲಿ, ಮೂವರಲ್ಲಿ ಇಬ್ಬರಿಗೆ ತಮ್ಮ ಸಂಗಾತಿ ಅಥವಾ ಸಂಬಂಧಿಗಳ ಮೇಲಿನ ಆಸಕ್ತಿಗಿಂತ ಹೆಚ್ಚು ಆಸಕ್ತಿ, ತಾವು ಬಳಕೆ ಮಾಡುವ ಇಂಟರ್ನೆಟ್ ಸಂಪರ್ಕಿತ ಫೋನ್ ಅಥವಾ ಉಪಕರಣದ ಮೇಲಿದೆ ಎನ್ನಲಾಗಿದೆ.
ಭದ್ರತಾ ಪರಿಹಾರ ಪೂರೈಕೆದಾರ ಮ್ಯಾಕಫೀ ನಡೆಸಿದ ಸಮೀಕ್ಷೆಯನುಸಾರ, ನಾಲ್ವರಲ್ಲಿ ಮೂವರು ತಮ್ಮ ಉಪಕರಣಗಳ ಜೊತೆಗೆ ಸಂಗಾತಿಯತ್ತ ಗಮನ ನೀಡಲು ಹರಸಾಹಸಪಡುತ್ತಾರೆ. ತಂತ್ರಜ್ಞಾನದ ಬಳಕೆಯಿಂದ ಸಂಬಂಧಗಳು ದೂರವಾಗುತ್ತಿವೆ ಎಂದು ಶೇ.77 ಮಂದಿ ಒಪ್ಪಿದ್ದಾರೆ. ಜೊತೆಗಿರುವಾಗ ಜೊತೆಗಿರುವವರಿಗಿಂತ ಹೆಚ್ಚಾಗಿ ಫೋನ್'ನಲ್ಲೇ ಮುಳುಗಿರುವ ಬಗ್ಗೆ ಬಂಧುಗಳು, ಸಂಗಾತಿ, ಸ್ನೇಹಿತರ ಜೊತೆ ವಾಗ್ವಾದ ನಡೆಸಿದ್ದ ಬಗ್ಗೆ ಶೇ.81 ಮಂದಿ ತಿಳಿಸಿದ್ದಾರೆ.
ಸಂಗಾತಿ ಜೊತೆಗಿರುವಾಗ ಮೊಬೈಲ್ ಫೋನ್ ಬಳಕೆಗೆ ಕಡ್ಡಾಯ ನಿಯಂತ್ರಣ ಹೇರುವುದಕ್ಕೆ ಶೇ.20 ಮಂದಿಗೆ ಮಾತ್ರ ಸಾಧ್ಯವಾಗಿದೆ. ಕುತೂಹಲಕಾರಿ ವಿಷಯವೆಂದರೆ, ಶೇ.45 ಮಂದಿ ತಮ್ಮ ಸಂಗಾತಿಯ ಸಾಮಾಜಿಕ ಜಾಲತಾಣ ಅಥವಾ ಇಂಟರ್ನೆಟ್ ಬಳಕೆಯ ಉಪಕರಣದ ಮೇಲೆ ಗೂಢಾಚಾರಿಕೆ ಮಾಡಿದ್ದಾರೆ ಎಂಬುದೂ ಸಮೀಕ್ಷೆಯಿಂದ ತಿಳಿದು ಬಂದಿದೆ. ಬೆಂಗಳೂರು, ದೆಹಲಿ, ಮುಂಬೈಯಲ್ಲಿ ಈ ಸಮೀಕ್ಷೆ ನಡೆದಿದೆ.
Last Updated 11, Apr 2018, 1:00 PM IST


ಬ್ಯಾಡ್ಮಿಂಟನ್: ಮುಖ್ಯ ಸುತ್ತಿಗೆ ಶುಭಂಕರ್
ಬ್ಯಾಡ್ಮಿಂಟನ್: ಮುಖ್ಯ ಸುತ್ತಿಗೆ ಶುಭಂಕರ್
ಪ್ರಜಾವಾಣಿ ವಾರ್ತೆ
Published:
22 ಜನವರಿ 2019, 22:29  IST
Updated:
22 ಜನವರಿ 2019, 22:29  IST
ಅಕ್ಷರ ಗಾತ್ರ :
ಆ
ಆ
ಜಕಾರ್ತ: ಭಾರತದ ಶುಭಂಕರ್ ಡೇ, ಇಂಡೊನೇಷ್ಯಾ ಮಾಸ್ಟರ್ಸ್ ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಮುಖ್ಯ ಸುತ್ತು ಪ್ರವೇಶಿಸಿದ್ದಾರೆ.
ಮಂಗಳವಾರ ನಡೆದ ಅರ್ಹತಾ ಹಂತದ ಎರಡು ಪಂದ್ಯಗಳಲ್ಲಿ ಶುಭಂಕರ್ ಗೆದ್ದರು.
ಪುರುಷರ ಸಿಂಗಲ್ಸ್ ವಿಭಾಗದ ಮೊದಲ ಹೋರಾಟದಲ್ಲಿ ಭಾರತದ ಆಟಗಾರ 21–18, 21–18 ನೇರ ಗೇಮ್‌ಗಳಿಂದ ಇಂಡೊನೇಷ್ಯಾದ ಗಜ್ರಾ ಪಿಲಿಯಾಂಗ್ ಫಿಕಿಹಿಲಾಹಿ ಅವರನ್ನು ಸೋಲಿಸಿದರು.
ನಂತರ ನಡೆದ ಮತ್ತೊಂದು ಹಣಾಹಣಿಯಲ್ಲಿ 21–11, 21–15ರಲ್ಲಿ ಆಸ್ಟ್ರೇಲಿಯಾದ ಡೇನಿಯಲ್ ಫ್ಯಾನ್ ಎದುರು ವಿಜಯಿಯಾದರು.
ಬುಧವಾರ ನಡೆಯುವ ಮುಖ್ಯ ಸುತ್ತಿನ ಪಂದ್ಯದಲ್ಲಿ ಶುಭಂಕರ್, ಡೆನ್ಮಾರ್ಕ್‌ನ ವಿಕ್ಟರ್ ಆ್ಯಕ್ಸಲ್‌ಸನ್ ಎದುರು ಸೆಣಸಲಿದ್ದಾರೆ. ಸೈನಾ ನೆಹ್ವಾಲ್ ಮತ್ತು ಪಿ.ವಿ.ಸಿಂಧು ಅವರೂ ಬುಧವಾರ ಅಂಗಳಕ್ಕಿಳಿಯಲಿದ್ದಾರೆ.
ಮಹಿಳಾ ಸಿಂಗಲ್ಸ್ ವಿಭಾಗದ ಮೊದಲ ಸುತ್ತಿನ ಪೈಪೋಟಿಯಲ್ಲಿ ಸಿಂಧು, ಚೀನಾದ ಲೀ ಕ್ಸುಯೆರುಯಿ ಎದುರು ಹೋರಾಡಲಿದ್ದಾರೆ.
ಸೈನಾಗೆ ಇಂಡೊನೇಷ್ಯಾದ ದಿನಾರ್ ದಿಯಾ ಅಯುಸ್ಟೀನ್ ಅವರ ಸವಾಲು ಎದುರಾಗಲಿದೆ. ಪುರುಷರ ಸಿಂಗಲ್ಸ್ ವಿಭಾಗದಲ್ಲಿ ಕಣದಲ್ಲಿರುವ ಕಿದಂಬಿ ಶ್ರೀಕಾಂತ್, ಮಲೇಷ್ಯಾದ ಚೊಂಗ್ ವೀ ಫೆಂಗ್ ಎದುರು ಆಡಲಿದ್ದಾರೆ.
ಪರುಪಳ್ಳಿ ಕಶ್ಯಪ್, ಅಂಥೋಣಿ ಸಿನಿಸುಕಾ ಎದುರೂ; ಬಿ.ಸಾಯಿ ಪ್ರಣೀತ್, ಚೆನ್ ಲಾಂಗ್ ವಿರುದ್ಧವೂ ಹೋರಾಡಲಿದ್ದಾರೆ.
ಮಹಿಳಾ ಡಬಲ್ಸ್‌ನಲ್ಲಿ ಅಶ್ವಿನಿ ಪೊನ್ನಪ್ಪ ಮತ್ತು ಎನ್.ಸಿಕ್ಕಿ ರೆಡ್ಡಿ ಅವರು ಜೊಂಗ್‌ಕೊಲ್ಫಾನ್ ಕಿಟಿತಾರಕುಲ್ ಮತ್ತು ರಾವಿಂದ ಪ್ರಾಜೋಂಗ್‌ಜಾಯ್ ಎದುರು ಪೈಪೋಟಿ ನಡೆಸಲಿದ್ದಾರೆ.
0 Post Comments (+)


ಚೆಪಾಕ್ ಅಂಗಳದಲ್ಲಿ ಪ್ರಜ್ವಲಿಸಿದ ‘ಸೂರ್ಯ’
ಫೈನಲ್ ಪ್ರವೇಶಿಸಿದ ಮುಂಬೈ ಇಂಡಿಯನ್ಸ್: ತವರಿನಲ್ಲಿ ಚೆನ್ನೈ ಸೂಪರ್ ಕಿಂಗ್ಸ್‌ಗೆ ನಿರಾಸೆ
ಚೆಪಾಕ್ ಅಂಗಳದಲ್ಲಿ ಪ್ರಜ್ವಲಿಸಿದ ‘ಸೂರ್ಯ’
ಪಿಟಿಐ
08 ಮೇ 2019, 01:22  IST
Updated:
08 ಮೇ 2019, 01:22  IST
ಅಕ್ಷರ ಗಾತ್ರ :
ಆ
ಆ
ಚೆನ್ನೈ: ಮುಂಬೈ ಇಂಡಿಯನ್ಸ್ ತಂಡದ ಸೂರ್ಯಕುಮಾರ್ ಯಾದವ್ (ಔಟಾಗದೆ 71; 54ಎ, 10ಬೌಂ) ಮಂಗಳವಾರ ಚೆಪಾಕ್ ಅಂಗಳದಲ್ಲಿ ಪ್ರಜ್ವಲಿಸಿದರು.
ಸಪಾಟಾದ ಪಿಚ್‌ನಲ್ಲಿ ಸೂರ್ಯಕುಮಾರ್ ಕಟ್ಟಿದ ಸುಂದರ ಇನಿಂಗ್ಸ್ ನೆರವಿನಿಂದ ರೋಹಿತ್ ಶರ್ಮಾ ಮುಂದಾಳತ್ವದ ಮುಂಬೈ ತಂಡ ಫೈನಲ್‌ಗೆ ಲಗ್ಗೆ ಇಟ್ಟಿತು. ರೋಹಿತ್ ಬಳಗ 6 ವಿಕೆಟ್‌ಗಳಿಂದ ಹಾಲಿ ಚಾಂಪಿಯನ್ ಚೆನ್ನೈ ಸೂಪರ್ ಕಿಂಗ್ಸ್ ತಂಡವನ್ನು ಸೋಲಿಸಿತು.
ಮುಂಬೈ ತಂಡವು ಲೀಗ್‌ನಲ್ಲಿ ಐದನೇ ಸಲ ಪ್ರಶಸ್ತಿ ಸುತ್ತು ಪ್ರವೇಶಿಸಿದ ಸಾಧನೆ ಮಾಡಿದೆ. ಈ ಪೈಕಿ ಮೂರು ಸಲ ಚಾಂಪಿಯನ್ ಆಗಿದೆ.
ಮೊದಲ ಕ್ವಾಲಿಫೈಯರ್ ಹೋರಾಟದಲ್ಲಿ ಟಾಸ್ ಗೆದ್ದು ಬ್ಯಾಟ್ ಮಾಡಿದ ಮಹೇಂದ್ರ ಸಿಂಗ್ ಧೋನಿ ಸಾರಥ್ಯದ ಸೂಪರ್ ಕಿಂಗ್ಸ್ 20 ಓವರ್‌ಗಳಲ್ಲಿ 4 ವಿಕೆಟ್‌ಗೆ 131ರನ್ ಕಲೆಹಾಕಿತು. ರೋಹಿತ್ ಬಳಗ 18.3 ಓವರ್‌ಗಳಲ್ಲಿ 4 ವಿಕೆಟ್ ಕಳೆದುಕೊಂಡು ಗುರಿ ಮುಟ್ಟಿತು.
ಸ್ಪಿನ್ನರ್‌ಗಳ ಪಾಲಿನ ಸ್ವರ್ಗ ಎನಿಸಿರುವ ಚೆಪಾಕ್ ಪಿಚ್‌ನಲ್ಲಿ ಸೂರ್ಯಕುಮಾರ್, ಆತಿಥೇಯ ಬೌಲರ್‌ಗಳನ್ನು ಸಮರ್ಥವಾಗಿ ಎದುರಿಸಿದರು. ರವೀಂದ್ರ ಜಡೇಜ, ಹರಭಜನ್ ಸಿಂಗ್ ಮತ್ತು ಇಮ್ರಾನ್ ತಾಹಿರ್ ಅವರ ಎಸೆತಗಳನ್ನು ಸಾವಧಾನದಿಂದ ಎದುರಿಸಿ ಕ್ರಿಕೆಟ್ ಪಂಡಿತರ ಪ್ರಶಂಸೆಗೆ ಪಾತ್ರರಾದರು.
ಗುರಿ ಬೆನ್ನಟ್ಟಿದ ಮುಂಬೈಗೆ ಮೊದಲ ಓವರ್‌ನಲ್ಲೇ ಆಘಾತ ಎದುರಾಯಿತು. ದೀಪಕ್ ಚಾಹರ್ ಹಾಕಿದ ಎರಡನೇ ಎಸೆತದಲ್ಲಿ ರೋಹಿತ್, ಎಲ್‌ಬಿಡಬ್ಲ್ಯು ಬಲೆಗೆ ಬಿದ್ದರು. ವಿಕೆಟ್ ಕೀಪರ್ ಕ್ವಿಂಟನ್ ಡಿ ಕಾಕ್‌ಗೆ (8) ಹರಭಜನ್ ಪೆವಿಲಿಯನ್ ದಾರಿ ತೋರಿಸಿದಾಗ ತಂಡದ ಖಾತೆಯಲ್ಲಿದ್ದದ್ದು ಕೇವಲ 21 ರನ್.
ಈ ಹಂತದಲ್ಲಿ ಸೂರ್ಯಕುಮಾರ್ ಮತ್ತು ಇಶಾನ್ ಕಿಶನ್ (28; 31ಎ, 1ಬೌಂ, 1ಸಿ) ಅಮೋಘ ಜೊತೆಯಾಟ ಆಡಿದರು. ಚೆನ್ನೈ ಬೌಲರ್‌ಗಳನ್ನು ದಿಟ್ಟತನದಿಂದ ಎದುರಿಸಿದ ಇವರು ಮೂರನೇ ವಿಕೆಟ್‌ಗೆ 80ರನ್ ಸೇರಿಸಿ ತಂಡದ ಗೆಲುವಿನ ಕನಸಿಗೆ ಬಲ ತುಂಬಿದರು.
ಇಮ್ರಾನ್ ತಾಹಿರ್, 14ನೇ ಓವರ್‌ನ ಕೊನೆಯ ಎರಡು ಎಸೆತಗಳಲ್ಲಿ ಕ್ರಮವಾಗಿ ಕಿಶನ್ ಮತ್ತು ಕೃಣಾಲ್ ಪಾಂಡ್ಯ ವಿಕೆಟ್ ಪಡೆದಾಗ ಕ್ರೀಡಾಂಗಣದಲ್ಲಿ ಮೆಕ್ಸಿಕನ್ ಅಲೆ ಎದ್ದಿತು. ನಂತರ ಸೂರ್ಯಕುಮಾರ್ ಮತ್ತು ಹಾರ್ದಿಕ್ ಪಾಂಡ್ಯ (ಔಟಾಗದೆ 13; 11ಎ, 1ಬೌಂ) ಎಚ್ಚರಿಕೆಯಿಂದ ಆಡಿ ಗೆಲುವಿನ ‘ಶಾಸ್ತ್ರ’ ಮುಗಿಸಿದರು.
ಇದಕ್ಕೂ ಮುನ್ನ ಬ್ಯಾಟಿಂಗ್ ಮಾಡಿದ್ದ ಚೆನ್ನೈ ತಂಡ ಮೂರನೇ ಓವರ್‌ನಲ್ಲೇ ಆಘಾತಕ್ಕೆ ಒಳಗಾಯಿತು. ನಿಧಾನಗತಿಯಲ್ಲಿ ರನ್ ಪೇರಿಸಲು ಪ್ರಯತ್ನಿಸಿದ ಫಾಫ್ ಡು ಪ್ಲೆಸಿ ಆರು ರನ್ ಗಳಿಸಿ ಔಟಾದರು. ಸುರೇಶ್ ರೈನಾ (5) ಮತ್ತು ಶೇನ್ ವಾಟ್ಸನ್ (10) ಕೂಡ ಬೇಗನೆ ಮರಳಿದರು.
ನಂತರ ಇನಿಂಗ್ಸ್ ಮುಂದುವರಿಸುವ ಹೊಣೆ ಅಂಬಟಿ ರಾಯುಡು (ಔಟಾಗದೆ 42; 37ಎ, 3ಬೌಂ, 1ಸಿ) ಮತ್ತು ಮುರಳಿ ವಿಜಯ್ (26; 26ಎ, 3ಬೌಂ) ಹೆಗಲ ಮೇಲೆ ಬಿತ್ತು. ಇವರು 33 ರನ್ ಸೇರಿಸಿ ಎದುರಾಳಿ ಪಾಳಯದಲ್ಲಿ ಆತಂಕ ಮೂಡಿಸಿದರು. ಆದರೆ ಮುಂಬೈ ಪಟ್ಟು ಬಿಡಲಿಲ್ಲ.
ಪ್ಲೆಸಿ ವಿಕೆಟ್ ಪಡೆದಿದ್ದ ಸ್ಪಿನ್ನರ್ ರಾಹುಲ್ ಚಾಹರ್ ಅವರು ಮುರಳಿ ವಿಕೆಟ್ ಉರುಳಿಸಿ ಭಾರಿ ಪೆಟ್ಟು ನೀಡಿದರು.
ನಂತರ ರಾಯುಡು ಮತ್ತು ಧೋನಿ (ಔಟಾಗದೆ 37; 29ಎ, 3ಸಿ) ಮೊತ್ತವನ್ನು ಹೆಚ್ಚಿಸಲು ಪ್ರಯತ್ನಿಸಿದರು. ಐದನೇ ವಿಕೆಟ್‌ಗೆ ಇವರು 66 ರನ್ ಸೇರಿಸಿದರು.
ಚೆನ್ನೈ ತಂಡಕ್ಕೆ ಫೈನಲ್ ಪ್ರವೇಶಿಸಲು ಇನ್ನೊಂದು ಅವಕಾಶ ಇದೆ. ಡೆಲ್ಲಿ ಮತ್ತು ಸನ್‌ರೈರ್ಸ್ ನಡುವಣ ಎಲಿಮಿನೇಟರ್ ಪಂದ್ಯದಲ್ಲಿ ಗೆದ್ದ ತಂಡದ ಜೊತೆ ಈ ತಂಡ ಎರಡನೇ ಕ್ವಾಲಿಫೈಯರ್‌ನಲ್ಲಿ ಸೆಣಸಲಿದೆ.


ಬಾಲಿವುಡ್ ನಲ್ಲಿ ಸದ್ದಿಲ್ಲದೇ ನಡೆದಿದೆ ಮತ್ತೊಂದು ಮದುವೆ
  10-05-2018 5:13PM IST    /     No Comments    /     Posted In: Latest News , Entertainment
ಬಾಲಿವುಡ್ ನಲ್ಲಿ ಮದುವೆ ಸೀಸನ್ ಶುರುವಾಗಿದೆ. ಅನುಷ್ಕಾ ಶರ್ಮಾ, ಸೋನಂ ಕಪೂರ್ ನಂತರ ಇದೀಗ ನೇಹಾ ಧೂಪಿಯಾ ಸರದಿ. ನಟ ಅಂಗದ್ ಬೇಡಿಯೊಂದಿಗೆ ನೇಹಾ ಸದ್ದಿಲ್ಲದೇ ಹಸೆಮಣೆ ಏರಿದ್ದಾರೆ.
ಸಾಮಾಜಿಕ ಜಾಲತಾಣ ಇನ್ಸ್ಟಾಗ್ರಾಂ ನಲ್ಲಿ ಮದುವೆಯ ಫೋಟೋದೊಂದಿಗೆ ಬೆಸ್ಟ್ ಫ್ರೆಂಡ್ಸ್, ಈಗ ಪತಿ, ಪತ್ನಿಯಾಗಿದ್ದೇವೆ. ನಾನು ಇನ್ಮುಂದೆ ಮಿಸೆಸ್ ಬೇಡಿ ಅಂತಾ ಬರೆದುಕೊಂಡಿದ್ದಾರೆ ನೇಹಾ ಧೂಪಿಯಾ.
ನೇಹಾ ಮತ್ತು ಅಂಗದ್ ಪ್ರೀತಿ, ಪ್ರೇಮದ ಬಗ್ಗೆ ಎಲ್ಲಿಯೂ ಗಾಳಿ ಸುದ್ದಿ ಇರಲಿಲ್ಲ. ಆದ್ರೆ ಸದ್ದಿಲ್ಲದೆ ಈ ಜೋಡಿ ಮದುವೆಯಾಗಿದ್ದು, ನೇಹಾ ಅಭಿಮಾನಿಗಳಿಗೆ ಶಾಕ್ ಆಗಿದೆ. ದೆಹಲಿಯಲ್ಲಿ ಸಿಖ್ ಸಂಪ್ರದಾಯದಂತೆ ಇವರಿಬ್ಬರ ವಿವಾಹ ನಡೆದಿದ್ದು, ಕೇವಲ ಕುಟುಂಬಸ್ಥರು ಮಾತ್ರ ಭಾಗವಹಿಸಿದ್ರು.
ಅಂಗದ್ ಬೇಡಿ ಮಾಜಿ ಕ್ರಿಕೆಟಿಗ, ಬಿಶನ್ ಸಿಂಗ್ ಬೇಡಿಯವರ ಮಗನಾಗಿದ್ದು, ‘ಟೈಗರ್ ಜಿಂದಾ ಹೈ’, ‘ಪಿಂಕ್’, ‘ಡಿಯರ್ ಜಿಂದಗಿ’ ಚಿತ್ರದ ಮೂಲಕ ಖ್ಯಾತಿ ಹೊಂದಿದ್ದಾರೆ. ನೇಹಾ ಧೂಪಿಯಾ ಕೂಡಾ ಎಂಟಿವಿ ರೋಡಿಸ್ ಮತ್ತು ರೇಡಿಯೋ ಕಾರ್ಯಕ್ರಮದ ಮೂಲಕ ಚಿರಪರಿಚಿತರು.


ಹಿಮಾ ದಾಸ್ ಕೋಚ್ ಮೇಲೆ ಲೈಂಗಿಕ ದೌರ್ಜನ್ಯ ಆರೋಪ
  30-07-2018 7:08AM IST    /     No Comments    /     Posted In: Latest News , Sports
ಹಿಮಾ ದಾಸ್ ಕೋಚ್ ನಿಪೋನ್ ದಾಸ್ ಮೇಲೆ ಇನ್ನೋರ್ವ ಶಿಷ್ಯೆ ಲೈಂಗಿಕ ದೌರ್ಜನ್ಯದ ಆರೋಪ ಮಾಡಿದ್ದಾರೆ. 20 ವರ್ಷದ ಅಥ್ಲೀಟ್ ಮೇ ತಿಂಗಳಿನಲ್ಲಿ ತಮ್ಮ ಮೇಲೆ ಕೋಚ್ ಲೈಂಗಿಕ ದೌರ್ಜನ್ಯ ನಡೆಸಿದ್ದಾಗಿ ದೂರಿನಲ್ಲಿ ತಿಳಿಸಿದ್ದಾರೆ.
ಈ ಪ್ರಕರಣ ಕುರಿತಾಗಿ ಪೊಲೀಸರು ಎಫ್.ಐ.ಆರ್. ದಾಖಲಿಸಿಕೊಂಡಿದ್ದು, ಕೋಚ್ ನಿಪೋನ್ ದಾಸ್ ರ ವಿಚಾರಣೆ ನಡೆಸಿದ್ದಾರೆ. ಜೂನ್ 22 ರಂದು ಪ್ರಕರಣ ದಾಖಲಾಗಿದ್ದು, ತಡವಾಗಿ ಬೆಳಕಿಗೆ ಬಂದಿದೆ. ತಮ್ಮ ಮೇಲೆ ಹೊರೆಸಲಾದ ಆರೋಪ ಸತ್ಯಕ್ಕೆ ದೂರವಾದದ್ದು. ತೇಜೋವಧೆಗೆ ನಡೆಸಲಾದ ಹುನ್ನಾರ ಇದಾಗಿದೆ ಎಂದು ಕೋಚ್ ನಿಪೋನ್ ಸ್ಪಷ್ಟಪಡಿಸಿದ್ದಾರೆ.
ನಿಪೋನ್ ಮೇಲೆ ಆರೋಪ ಹೊರಿಸಿರುವ ಅಥ್ಲೀಟ್, ರಾಜ್ಯ ತಂಡದಲ್ಲಿ ಸ್ಥಾನ ಪಡೆಯುವ ಆಸೆ ಹೊಂದಿದ್ದರು. ಆದ್ರೆ, ಇವರ ಟ್ರ್ಯಾಕ್ ರೆಕಾರ್ಡ್ ಅಷ್ಟೊಂದು ಉತ್ತಮವಾಗಿಲ್ಲ. ಇದೇ ಕಾರಣಕ್ಕೆ ಆರೋಪಿತ ಯುವತಿಗೆ ತಂಡದಲ್ಲಿ ಸ್ಥಾನ ನೀಡಲಾಗಿಲ್ಲ ಎಂದು ತಿಳಿದು ಬಂದಿದೆ. ಪ್ರಕರಣ ಕುರಿತಾಗಿ ಪೊಲೀಸರು ತನಿಖೆ ನಡೆಸಿದ್ದಾರೆ. ಸತ್ಯಾಸತ್ಯತೆ ಬೆಳಕಿಗೆ ಬರಬೇಕಿದೆ.
ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ಚಾಂಪಿಯನ್ ಶಿಪ್ ನ 400 ಮೀಟರ್ ಓಟದಲ್ಲಿ ಸ್ಪರ್ಣ ಸಾಧನೆ ಮಾಡಿದ ಭಾರತದ ಹಿಮಾ ದಾಸ್ ರಿಗೂ ನಿಪೋನ್ ದಾಸ್ ಕೋಚಿಂಗ್ ನೀಡಿದ್ದರು.


Bangalore, First Published 20, Sep 2019, 9:42 AM IST
Highlights
ಕನ್ನಡ ಚಿತ್ರರಂಗದ ಮಟ್ಟಿಗೆ ಹಲವು ಪ್ರಥಮಗಳನ್ನು ದಾಖಲಿಸಿದ ಚಿತ್ರ ‘ನಿಷ್ಕರ್ಷ’. ಅದು ತೆರೆ ಕಂಡ 25 ವರ್ಷಗಳ ನಂತರವೀಗ ಹೊಸ ರೂಪದಲ್ಲಿ ಹೊಸ ತಲೆಮಾರಿನ ಪ್ರೇಕ್ಷಕರನ್ನು ರಂಜಿಸಲು ರೆಡಿ ಆಗಿದೆ. ಇದೇ ವಾರ ಈ ಚಿತ್ರ ಕನ್ನಡದ ಜತೆಗೆ ಹಿಂದಿಯಲ್ಲೂ ಬಿಡುಗಡೆ ಆಗುತ್ತಿದೆ. ಈ ಹೊತ್ತಲ್ಲಿ ಚಿತ್ರಮಂದಿರಕ್ಕೆ ಹೋಗಿ ಅದನ್ನು ಕಣ್ತುಂಬಿಕೊಳ್ಳಲು ಪ್ರೇಕ್ಷಕರ ಪಾಲಿಗೆ ಇರುವ ಹತ್ತು ಕುತೂಹಲ ಕಾರಿ ಅಂಶಗಳು ಇಲ್ಲಿವೆ...
1 ವಿಷ್ಣುವರ್ಧನ್ ಅವರ ಸಿನಿ ಕರಿಯರ್‌ನಲ್ಲಿ ತುಂಬಾ ವಿಶೇಷ ಎನ್ನಬಹುದಾದ ಸಿನಿಮಾಗಳ ಪೈಕಿ ಇದು ಕೂಡ ಒಂದು. ಸಸ್ಪೆನ್ಸ್, ಥ್ರಿಲ್ಲರ್ ಜಾನರ್ ಮೂಲಕ ಕನ್ನಡ ಚಿತ್ರ ರಸಿಕರನ್ನು ಮೊಟ್ಟಮೊದಲು ಭರಪೂರ ರಂಜಿಸಿದ ಖ್ಯಾತಿ ಈ ಚಿತ್ರದ್ದು.
2 ನಿಷ್ಕರ್ಷ ನಿರ್ಮಾಣವಾಗಿ ತೆರೆಗೆ ಬಂದಿದ್ದು 1993ರಲ್ಲಿ . ಸೃಷ್ಠಿ ಫಿಲಂಸ್ ಮೂಲಕ ಶ್ರೀಮತಿ ವನಜಾ ಬಿ. ಪಾಟೀಲ್ ನಿರ್ಮಾಣ ಮಾಡಿದ ಮೊದಲ ಚಿತ್ರ. ಆ ಹೊತ್ತಿಗೆ ಇದು . 60 ಲಕ್ಷ ಬಂಡವಾಳದಲ್ಲಿ ನಿರ್ಮಾಣವಾಗಿತ್ತು.
3 1993 ನಿಷ್ಕರ್ಷ ತೆರೆಗೆ ಬಂದಾಗ ಹಾಡುಗಳಿಲ್ಲದ ಸಿನಿಮಾ ಎಂದು ಗಾಂಧೀನಗರ ಇದನ್ನು ತಿರಸ್ಕರಿಸಿತ್ತು. ಹಂಚಿಕೆದಾರರು ಸಿನಿಮಾ ಕೊಳ್ಳಲು ಹಿಂಜರಿದಿದ್ದರು. ಆದರೆ ಸಿನಿಮಾ ಹಲವಾರು ಕೇಂದ್ರಗಳಲ್ಲಿ ನೂರು ದಿನ ಓಡಿತು.
1 ಕೋಟಿ ವೆಚ್ಚದಲ್ಲಿ ‘ನಿಷ್ಕರ್ಷ’ ಚಿತ್ರಕ್ಕೆ ಹೊಸ ರೂಪ!
4 ಈಗ ಬರುತ್ತಿರುವ ನಿಷ್ಕರ್ಷ ಹೊಸ ರೂಪ ಪಡೆದುಕೊಂಡಿದೆ. ಸಂಪೂರ್ಣ ಡಿಜಿಟಲ್ ಆಗಿದೆ. ಡಿಟಿಎಸ್ ಸೌಂಡು ತಂತ್ರಜ್ಞಾನಕ್ಕೆ ಒಳಪಟ್ಟಿದೆ. ಹೈದರಾಬಾದ್, ಮುಂಬೈನ ಹೆಸರಾಂತ ಸ್ಟುಡಿಯೋಗಳಲ್ಲಿ ಚಿತ್ರದ ತಂತ್ರಜ್ಞಾನದ ಕೆಲಸ ನಡೆದಿದೆ.
5 ಹಾಲಿವುಡ್‌ನ ‘ ಡೈ ಹಾರ್ಡ್’ ಸಿನಿಮಾದ ಸ್ಪೂರ್ತಿಯಿಂದ ತಯಾರಾಗಿದ್ದ ಸಿನಿಮಾ ಇದು. ಆ ಮೂಲಕ ಮೊದಲ ಬಾರಿಗೆ ನಿರ್ದೇಶಕ ಸುನೀಲ್ ಕುಮಾರ್ ದೇಸಾಯಿ ಕನ್ನಡ ಚಿತ್ರರಸಿಕರಿಗೆ ಸಸ್ಪೆನ್ಸ್, ಥ್ರಿಲ್ಲರ್ ಕಥಾ ಶೈಲಿಯ ಸಿನಿಮಾವೊಂದನ್ನು ಪರಿಚಯಿಸಿದ್ದರು.
6 ನಿಷ್ಕರ್ಷ ಚಿತ್ರೀಕರಣಗೊಂಡಿದ್ದು ಬೆಂಗಳೂರಿನ ಮಣಿಪಾಲ್ ಸೆಂಟರ್ ಬಿಲ್ಡಿಂಗ್‌ನಲ್ಲಿ. ಚಿತ್ರೀಕರಣದ ಉದ್ದೇಶದಿಂದ ಅಲ್ಲಿನ ಸರ್ಕಾರಿ ಕಚೇರಿವೊಂದನ್ನು ಬೇರೆಡೆ ಸ್ಥಳಾಂತರಿಸಿ, ಆ ಜಾಗವನ್ನು ಬ್ಯಾಂಕ್ ಆಗಿ ಪರಿವರ್ತಿಸಲಾಗಿತ್ತು. ಅಲ್ಲಿ ನಡೆಯುವ ಬ್ಯಾಂಕ್ ದರೋಡೆ ಕತೆಯನ್ನು ಸರಿ ಸುಮಾರು 50 ಕ್ಕೂ ಹೆಚ್ಚು ದಿನಗಳಲ್ಲಿ ಚಿತ್ರೀಕರಿಸಿದ್ದರು ಸುನೀಲ್ ಕುಮಾರ್ ದೇಸಾಯಿ.
ಹಿಂದಿ ಮತ್ತು ಕನ್ನಡದಲ್ಲಿ ‘ನಿಷ್ಕರ್ಷ’ ರೀ-ರಿಲೀಸ್!
7 ಆ ಕಾಲದಲ್ಲೇ ಇದೊಂದು ಮಲ್ಟಿಸ್ಟಾರ್ ಸಿನಿಮಾ. ವಿಷ್ಣುವರ್ಧನ್, ಅನಂತನಾಗ್, ಬಿ.ಸಿ.ಪಾಟೀಲ್, ಸುಮನ್ ನಗರಕರ್, ರಮೇಶ್‌ಭಟ್, ಅವಿನಾಶ್ ಸೇರಿದಂತೆ ದೊಡ್ಡ ತಾರಾಗಣವೇ ಚಿತ್ರದಲ್ಲಿತ್ತು. ವಿಷ್ಣುವರ್ಧನ್, ಅನಂತ್ ನಾಗ್ ಪೊಲೀಸ್ ಅಧಿಕಾರಿಗಳಾಗಿ ಕಾಣಿಸಿಕೊಂಡಿದ್ದರು. ಚಿತ್ರಕ್ಕೆ ಬಂಡವಾಳ ಹಾಕಿ ನಿರ್ಮಾಪಕರು ಆಗಿದ್ದ ಬಿ.ಸಿ. ಪಾಟೀಲ್ ಖಳನಟರಾಗಿ ಅಭಿನಯಿಸಿದ್ದರು. ಬಿ.ಸಿ. ಪಾಟೀಲ್ ಬಣ್ಣ ಹಚ್ಚಿದ ಮೊದಲ ಸಿನಿಮಾ ಅದು. ಪೊಲೀಸ್ ಇಲಾಖೆಯಲ್ಲಿದ್ದ ಅವರನ್ನು ವೈಟ್ ಕಾಲರ್ ಖಳನಟನ ಮೂಲಕ ಬೆಳ್ಳಿತೆರೆಗೆ ಪರಿಚಯಿಸಿದ್ದು ‘ನಿಷ್ಕರ್ಷ’ ಚಿತ್ರ.
8 ಕನ್ನಡ ಚಿತ್ರರಂಗದಲ್ಲಿ ದಾಖಲೆ ಎನ್ನುವ ಹಾಗೆ ಶತದಿನೋತ್ಸವ ಕಂಡ ಸಿನಿಮಾಗಳ ಪೈಕಿ ಇದು ಕೂಡ ಒಂದು. ಬೆಂಗಳೂರಿನ ಕೆ.ಜೆ. ರಸ್ತೆ ಯ ಸಂತೋಷ್ ಚಿತ್ರಮಂದಿರದಲ್ಲಿ ಈ ಚಿತ್ರ ಯಶಸ್ವಿ 75 ದಿನಗಳ ಪ್ರದರ್ಶನ ಕಂಡಿತು. ಅಲ್ಲಿಂದ ತ್ರಿವೇಣಿಗೆ ಸ್ಥಳಾಂತರಗೊಂಡು ಶತದಿನೋತ್ಸವ ಆಚರಿಸಿತು. ಇದೇ ರೀತಿ ರಾಜ್ಯದ ಹಲವು ಚಿತ್ರಮಂದಿರಗಳಲ್ಲೂ ಇದು ಅಭೂತ ಪೂರ್ವ ಗೆಲುವು ಕಂಡಿದ್ದು ವಿಶೇಷ.
9 ಶತದಿನೋತ್ಸವ ಕಂಡ ಸಿನಿಮಾ ಅಂದಾಕ್ಷಣ ಆ ಕಾಲದಲ್ಲಿ ನಿರ್ಮಾಪಕರಿಗೆ ಲಾಭ ಸಿಕ್ಕಂತೆ ಎನ್ನುವುದು ಮಾಮೂಲಾಗಿತ್ತು. ಆದರೆ ನಿಷ್ಕರ್ಷ ವಿಚಾರದಲ್ಲಿ ಹಾಗಾಗಲಿಲ್ಲ. ಚಿತ್ರಕ್ಕೆ ಗೆಲುವು ಸಿಕ್ಕಿತು. ನಿರ್ಮಾಪಕರಿಗೆ ಲಾಭ ಸಿಗಲಿಲ್ಲ. ಭರ್ಜರಿ ಗೆಲುವಿನ ಜತೆಗೂ ನಿರ್ಮಾಪಕ ಬಿ.ಸಿ. ಪಾಟೀಲ್‌ಗೆ ಕಲೆಕ್ಷನ್ ವಿಚಾರದಲ್ಲಿ ನಿರಾಸೆ ಉಳಿದುಕೊಂಡಿತ್ತು. ಆದರೆ ಚಿತ್ರಕ್ಕೆ ಹಲವು ಪ್ರಶಸ್ತಿಗಳು ಸಿಕ್ಕಿದ್ದು ಅವರ ನಿರಾಸೆಯನ್ನು ದೂರ ಮಾಡಿತು.
10 ಕಲಾವಿದರ ಪೈಕಿ ಸುಮನ್ ನಗರಕರ್ ಈ ಚಿತ್ರದ ಮೂಲಕ ಸಾಕಷ್ಟುಸುದ್ದಿಯಾದವರು. ಈ ಚಿತ್ರದಲ್ಲಿ ಅವರು ಇದಿದ್ದು ಕೇವಲ ಎದಾರು ನಿಮಿಷ ಮಾತ್ರ. ಅಬಿನಯಿಸಿದ್ದು ರೇಪ್ ಸನ್ನಿವೇಶದಲ್ಲಿ. ಅದಷ್ಟೇ ಭಾರೀ ದೊಡ್ಡ ಸುದ್ದಿ ಆಗಿತ್ತು.ಅದಾಗಲೇ ಅವರು ನಟಿಯಾಗಿ ಜನಪ್ರಿತೆಯಲ್ಲಿದ್ದರು. ಆ ಸ್ಟಾರ್ ಇಮೇಜ್ ಬಿಟ್ಟು, ರೇಪ್ ಸೀನ್‌ನಲ್ಲಿ ಕಾಣಿಸಿಕೊಂಡಿದ್ದರು.
Last Updated 20, Sep 2019, 10:03 AM IST


ಕರುಣ್, ಮನೀಷ್ ಅಬ್ಬರ: ಸೆಮಿಫೈನಲ್‌ಗೆ ಕರ್ನಾಟಕ
ರಣಜಿ ಕ್ರಿಕೆಟ್
ಕರುಣ್, ಮನೀಷ್ ಅಬ್ಬರ: ಸೆಮಿಫೈನಲ್‌ಗೆ ಕರ್ನಾಟಕ
ಗಿರೀಶ ದೊಡ್ಡಮನಿ
18 ಜನವರಿ 2019, 13:08  IST
Updated:
18 ಜನವರಿ 2019, 13:09  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಕರುಣ್ ನಾಯರ್ ಮತ್ತು ಮನೀಷ್ ಪಾಂಡೆ ಅಬ್ಬರದ ಅರ್ಧಶತಕಗಳ ಬಲದಿಂದ ಕರ್ನಾಟಕ ತಂಡವು ರಾಜಸ್ಥಾನ ಎದುರಿನ ರಣಜಿ ಟ್ರೋಫಿ ಕ್ರಿಕೆಟ್ ಟೂರ್ನಿಯ ಕ್ವಾರ್ಟರ್‌ಫೈನಲ್‌ನಲ್ಲಿ 6 ವಿಕೆಟ್‌ಗಳಿಂದ ಗೆದ್ದಿತು. ಇದರೊಂದಿಗೆ ಸೆಮಿಫೈನಲ್ ಪ್ರವೇಶಿಸಿತು.
ಪಂದ್ಯದ ನಾಲ್ಕನೇ ದಿನವಾದ ಶುಕ್ರವಾರ ಊಟದ ವಿರಾಮಕ್ಕೆ ಮುನ್ನವೇ ತಂಡವು ಜಯದ ಗಡಿ ದಾಟಿತು.
ರಾಜಸ್ಥಾನ ತಂಡವು ನೀಡಿದ್ದ 184 ರನ್‌ಗಳ ಗುರಿಯನ್ನು ಕರ್ನಾಟಕ ತಂಡವು 47.5 ಓವರ್‌ಗಳಲ್ಲಿ 4 ವಿಕೆಟ್‌ಗಳಿಗೆ 185 ರನ್ ಗಳಿಸಿತು. ಕರುಣ್ ನಾಯರ್ (ಔಟಾಗದೆ 61; 129ಎಸೆತ, 6 ಬೌಂಡರಿ) ಮತ್ತು ಮನೀಷ್ ಪಾಂಡೆ (ಔಟಾಗದೆ 87, 75ಎಸೆತ, 14ಬೌಂಡರಿ, 2ಸಿಕ್ಸರ್) ಐದನೇ ವಿಕೆಟ್‌ಗೆ 129 ರನ್ ಸೇರಿಸಿದರು.
ಗುರುವಾರ ಸಂಜೆ ಗುರಿ ಬೆನ್ನಟ್ಟಿದ್ದ ಕರ್ನಾಟಕವು 45 ರನ್‌ಗಳಿಗೆ ಮೂರು ವಿಕೆಟ್ ಕಳೆದುಕೊಂಡಿತ್ತು. ಶುಕ್ರವಾರ ಬೆಳಿಗ್ಗೆ ಈ ಮೊತ್ತಕ್ಕೆ 11 ರನ್‌ಗಳು ಸೇರಿದ ನಂತರ ರೋನಿತ್ ಮೋರೆ ಔಟಾದರು.
ನಂತರ ಕ್ರೀಸ್‌ಗೆ ಬಂದ ಮನೀಷ್ ಬೌಲರ್‌ಗಳನ್ನು ನಿರ್ಭಿಡೆಯಿಂದ ದಂಡಿಸಿದರು. ಟ್ವೆಂಟಿ–20 ಕ್ರಿಕೆಟ್ ಮಾದರಿಯ ಬ್ಯಾಟಿಂಗ್ ಮಾಡಿದ ಮನೀಷ್ ಅವರು ಕರುಣ್ ಅವರಿಗಿಂತ ಮೊದಲೇ ಅರ್ಧಶತಕ ಗಳಿಸಿದರು. ತಮ್ಮನ್ನು ಏಕದಿನ ಸರಣಿಗೆ ಭಾರತ ತಂಡದಿಂದ ಬಿಟ್ಟಿದ್ದನ್ನು ಪ್ರಶ್ನಿಸಿದಂತಿತ್ತು ಅವರ ಆಟ.
ಇಡೀ ಋತುವಿನಲ್ಲಿ ವೈಫಲ್ಯ ಅನುಭವಿಸಿದ್ದ ಕರುಣ್ ಕೂಡ ಅರ್ಧಶತಕ ಹೊಡೆದು ಲಯಕ್ಕೆ ಮರಳಿದರು.
ಕರ್ನಾಟಕ ತಂಡವು ಹೋದ ವರ್ಷ ಸೆಮಿಫೈನಲ್‌ನಲ್ಲಿ ವಿದರ್ಭ ಎದುರು ಸೋತಿತ್ತು. ಈಗ ಸತತ ಎರಡನೇ ವರ್ಷ ನಾಲ್ಕರ ಘಟ್ಟಕ್ಕೆ ಪ್ರವೇಶಿಸಿದೆ. ಲೀಗ್‌ನಲ್ಲಿ ಸಿ ಗುಂಪಿನಿಂದ ನಾಕೌಟ್‌ಗೆ ಅರ್ಹತೆ ಪಡೆದಿದ್ದ ರಾಜಸ್ಥಾನ ತಂಡದ ಸೆಮಿಫೈನಲ್ ಕನಸು ಭಗ್ನಗೊಂಡಿದೆ.
ಲಖನೌನಲ್ಲಿ ನಡೆಯುತ್ತಿರುವ ಉತ್ತರ ಪ್ರದೇಶ ಮತ್ತು ಸೌರಾಷ್ಟ್ರ ನಡುವಣ ಕ್ವಾರ್ಟರ್‌ಫೈನಲ್‌ನಲ್ಲಿ ಗೆದ್ದ ತಂಡವು ಕರ್ನಾಟಕವನ್ನು ಸೆಮಿಫೈನಲ್‌ನಲ್ಲಿ ಎದುರಿಸಲಿದೆ. ಪಂದ್ಯ ನಡೆಯುವ ಸ್ಥಳವೂ ಇನ್ನೂ ನಿರ್ಧಾರವಾಗಿಲ್ಲ.
ಸ್ಕೋರ್ ವಿವರ
ರಾಜಸ್ಥಾನ 224ರನ್, ಕರ್ನಾಟಕ 263ರನ್
ಎರಡನೇ ಇನಿಂಗ್ಸ್
ರಾಜಸ್ಥಾನ 222ರನ್, ಕರ್ನಾಟಕ 4ವಿಕೆಟ್‌ಗೆ 185ರನ್ (47.5 ಓವರ್‌ಗಳಲ್ಲಿ)
ಫಲಿತಾಂಶ: ಕರ್ನಾಟಕಕ್ಕೆ 6 ವಿಕೆಟ್‌ಗಳಿಂದ ಜಯ


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಭಾವನ ಮದುವೆಗೂ ಪ್ರಿಯಾಂಕಾ ಚೋಪ್ರ ಸಾರಥ್ಯ
ನಿಕ್ ಜೊನಾಸ್‌ರ ಅಣ್ಣ ಜೋ ಜೊನಾಸ್‌ರ ಮದುವೆಯನ್ನೂ ತಮ್ಮ ಮದುವೆಯಂತೆಯೇ ಅದ್ಧೂರಿಯಾಗಿ ಮಾಡಲು ಪ್ರಿಯಾಂಕಾ ಚೋಪ್ರ ನಿರ್ಧರಿಸಿದ್ದಾರೆ...
ವಿಜಯ ಕರ್ನಾಟಕ | Updated:
Mar 27, 2019, 05:00AM IST
ನಿಕ್ ಜೊನಾಸ್‌ರ ಅಣ್ಣ ಜೋ ಜೊನಾಸ್‌ರ ಮದುವೆಯನ್ನೂ ತಮ್ಮ ಮದುವೆಯಂತೆಯೇ ಅದ್ಧೂರಿಯಾಗಿ ಮಾಡಲು ಪ್ರಿಯಾಂಕಾ ಚೋಪ್ರ ನಿರ್ಧರಿಸಿದ್ದಾರೆ. ಜೋ ಜೊನಾಸ್ ಹಾಲಿವುಡ್ ನಟಿ ಸೋಫಿ ಟರ್ನರ್ ಜತೆ ರಿಲೇಷನ್‌ಶಿಪ್‌ನಲ್ಲಿದ್ದೂ ಶೀಘ್ರದಲ್ಲೇ ವಿವಾಹ ಬಂಧನಕ್ಕೆ ಒಳಗಾಗಲಿದ್ದಾರೆ. ಈ ಮದುವೆಯ ಸಂಪೂರ್ಣ ಉಸ್ತುವಾರಿಯನ್ನು ವಹಿಸಿಕೊಂಡಿರುವ ಪ್ರಿಯಾಂಕಾ, ತಮ್ಮ ಮದುವೆಗಿಂತಲೂ ಅದ್ಧೂರಿಯಾಗಿ ಆಯೋಜಿಸಲು ಪ್ಲ್ಯಾನ್ ಮಾಡಿದ್ದಾರಂತೆ.
ಪ್ರಿಯಾಂಕಾ ಮತ್ತು ನಿಕ್ ಮದುವೆಯ ಅದ್ಧೂರಿತನವನ್ನು ನೋಡಿ ಥ್ರಿಲ್ ಆಗಿರುವ ಸೋಫಿ ಟರ್ನರ್, ಪಿಗ್ಗಿಯ ವೆಡ್ಡಿಂಗ್ ಪ್ಲ್ಯಾನಿಂಗ್‌ಗೆ ಫಿದಾ ಆಗಿದ್ದಾರೆ. ಅಲ್ಲದೆ ಪ್ರಿಯಾಂಕಾರಿಗೂ ಮದುವೆ ಮುಂತಾದ ಸಮಾರಂಭಗಳು ತುಂಬಾ ಇಷ್ಟ. ಅದಕ್ಕೆ ಅವರು ತಮ್ಮ ಭಾವನ ಮದುವೆಯನ್ನು ಸ್ವತಃ ಪ್ಲ್ಯಾನ್ ಮಾಡಿದ್ದಾರೆ ಎಂದು ಕೆಲವು ವರದಿಗಳು ಹೇಳಿವೆ.


ಶೂಟಿಂಗ್‌ನ ಹೊಸ ಚಿಗುರು ದಿವ್ಯಾಂಶ್
ಶೂಟಿಂಗ್‌ನ ಹೊಸ ಚಿಗುರು ದಿವ್ಯಾಂಶ್
ಜಿ.ಶಿವಕುಮಾರ
29 ಏಪ್ರಿಲ್ 2019, 01:01  IST
Updated:
29 ಏಪ್ರಿಲ್ 2019, 01:01  IST
ಅಕ್ಷರ ಗಾತ್ರ :
ಆ
ಆ
‘ಒಲಿಂಪಿಕ್ಸ್‌ಗೆ ಅರ್ಹತೆ ಗಳಿಸಬೇಕೆಂಬುದು ನನ್ನ ಗುರಿ. ಅದು ಅಸಾಧ್ಯವಾದುದೇನಲ್ಲ. ಆ ಬಗ್ಗೆ ಈಗ ಹೆಚ್ಚು ಚಿಂತಿಸುವುದೂ ಇಲ್ಲ. ಮುಂದೆ ಸಾಕಷ್ಟು ಟೂರ್ನಿಗಳು ನಡೆಯುತ್ತವೆ. ಅವುಗಳಲ್ಲಿ ಶ್ರೇಷ್ಠ ಸಾಮರ್ಥ್ಯ ತೋರುವತ್ತ ಚಿತ್ತ ನೆಟ್ಟಿದ್ದೇನೆ. ಈ ಮೂಲಕ ಸಾಗಿದ ಹಾದಿಯಲ್ಲಿ ಅಚ್ಚಳಿಯದ ಹೆಜ್ಜೆ ಗುರುತು ಮೂಡಿಸಲು ಪ್ರಯತ್ನಿಸುತ್ತೇನೆ’
ನವ ಸಂವತ್ಸರದ ಶುರುವಿನಲ್ಲಿ (ಈ ವರ್ಷದ ಜನವರಿ) ಮುಂಬೈಯಲ್ಲಿ ನಡೆದಿದ್ದ ಲಕ್ಷ್ಯ ಕಪ್ ಶೂಟಿಂಗ್‌ನಲ್ಲಿ ಪ್ರಶಸ್ತಿ ಗೆದ್ದ ನಂತರ ದಿವ್ಯಾಂಶ್ ಸಿಂಗ್ ಪನ್ವರ್ ಆಡಿದ್ದ ವಿಶ್ವಾಸದ ನುಡಿಗಳಿವು.
ಅಂದು ಅವರು ಹೇಳಿದ್ದ ಮಾತು ಈಗ ನಿಜವಾಗಿದೆ. ಅವರ ಜೀವನದ ಕನಸು ಸಾಕಾರಗೊಂಡಿದೆ. ಜೈಪುರದ ಚಿಗುರು ಮೀಸೆಯ ಹುಡುಗ ದಿವ್ಯಾಂಶ್, 2020ರ ಟೋಕಿಯೊ ಒಲಿಂಪಿಕ್ಸ್‌ಗೆ ರಹದಾರಿ ಪಡೆದಿದ್ದಾರೆ. 17ರ ಹರೆಯದಲ್ಲೇ ಜಗಮೆಚ್ಚುವ ಸಾಧನೆ ಮಾಡಿದ್ದಾರೆ.
ಹೋದ ಶುಕ್ರವಾರ ಚೀನಾದ ಬೀಜಿಂಗ್‌ನಲ್ಲಿ ನಡೆದಿದ್ದ ಐಎಸ್‌ಎಸ್‌ಎಫ್ ವಿಶ್ವಕಪ್ ಶೂಟಿಂಗ್‌ನ 10 ಮೀಟರ್ಸ್ ಏರ್ ರೈಫಲ್ ವಿಭಾಗದಲ್ಲಿ ದಿವ್ಯಾಂಶ್ ಅವರು ಬೆಳ್ಳಿಯ ಪದಕ ಗೆದ್ದು ಒಲಿಂಪಿಕ್ಸ್‌ಗೆ ಅರ್ಹತೆ ಗಳಿಸಿದ್ದಾರೆ. ಟೋಕಿಯೊ ಒಲಿಂಪಿಕ್ಸ್‌ಗೆ ರಹದಾರಿ ಪಡೆದ ಭಾರತದ ನಾಲ್ಕನೇ ಶೂಟರ್ ಎಂಬ ಹಿರಿಮೆಗೂ ಭಾಜನರಾಗಿದ್ದಾರೆ.
ಭಾರತದಲ್ಲಿ ಶೂಟಿಂಗ್‌ಗೆ ವಿಶಿಷ್ಠ ಪರಂಪರೆ ಇದೆ. ಅಭಿನವ್ ಬಿಂದ್ರಾ, ರಾಜ್ಯವರ್ಧನ್ ಸಿಂಗ್ ರಾಥೋಡ್, ಗಗನ್ ನಾರಂಗ್, ಜಿತು ರಾಯ್, ಮೆಹುಲಿ ಘೋಷ್, ಅಪೂರ್ವಿ ಚಾಂಡೇಲಾ, ಹೀನಾ ಸಿಧು, ಅಂಜಲಿ ಭಾಗವತ್.. ಹೀಗೆ ಸಾಧಕರ ಪಟ್ಟಿ ಬೆಳೆಯುತ್ತಲೇ ಹೋಗುತ್ತದೆ. ಇವರು ತೋರಿಸಿಕೊಟ್ಟ ಹಾದಿಯಲ್ಲಿ ಹೊಸ ಪೀಳಿಗೆಯವರೂ ಸಾಗುತ್ತಿದ್ದಾರೆ. ಈ ಪೈಕಿ ದಿವ್ಯಾಂಶ್ ಕೂಡಾ ಒಬ್ಬರು.
2013ರಲ್ಲಿ ಶೂಟಿಂಗ್ ಕ್ಷೇತ್ರಕ್ಕೆ ಅಡಿ ಇಟ್ಟ ದಿವ್ಯಾಂಶ್, ಆರು ವರ್ಷಗಳ ಅವಧಿಯಲ್ಲಿ ಸಾಧಿಸಿದ್ದು ಅಪಾರ. ಎಳವೆಯಿಂದಲೇ ಶೂಟಿಂಗ್ ಬಗ್ಗೆ ವಿಶೇಷ ಆಸಕ್ತಿ ಹೊಂದಿದ್ದ ಅವರು ಮಿಂಚಿ ಮರೆಯಾಗುವ ನಕ್ಷತ್ರವಾಗಲಿಲ್ಲ. ಶ್ರದ್ಧೆ ಮತ್ತು ಬದ್ಧತೆಯಿಂದ ಹೊಸ ತಂತ್ರಗಳನ್ನು ಕಲಿತು, ಅವುಗಳನ್ನು ಮೈಗೂಡಿಸಿಕೊಂಡು ಸಾಗಿರುವ ಅವರು ಸಣ್ಣ ವಯಸ್ಸಿನಲ್ಲೇ ಎತ್ತರದ ಸಾಧನೆ ಮಾಡಿ ಮಿನುಗುತ್ತಿದ್ದಾರೆ.
ದೀಪಕ್ ದುಬೆ ಮತ್ತು ಸುಮಾ ಶಿರೂರ್ ಅವರಂತಹ ದಿಗ್ಗಜರಿಂದ ಶೂಟಿಂಗ್ ಪಾಠಗಳನ್ನು ಕಲಿತಿರುವ ದಿವ್ಯಾಂಶ್, ಜೂನಿಯರ್, ಯೂತ್ ಮತ್ತು ಸೀನಿಯರ್ ವಿಭಾಗಗಳಲ್ಲಿ ಹಲವು ಮೈಲುಗಲ್ಲುಗಳನ್ನು ಸ್ಥಾಪಿಸಿದ್ದಾರೆ. ಹೋದ ವರ್ಷದ ನವೆಂಬರ್‌ನಲ್ಲಿ ಕುವೈತ್ ಸಿಟಿಯಲ್ಲಿ ನಡೆದಿದ್ದ ಏಷ್ಯನ್ ಶೂಟಿಂಗ್ ಚಾಂಪಿಯನ್‌ಷಿಪ್‌ನ ಜೂನಿಯರ್ ವಿಭಾಗದಲ್ಲಿ ಬೆಳ್ಳಿಯ ಪದಕಕ್ಕೆ ಕೊರಳೊಡ್ಡಿದ್ದ ದಿವ್ಯಾಂಶ್, ಸೆಪ್ಟೆಂಬರ್‌ನಲ್ಲಿ ಪುಣೆಯಲ್ಲಿ ಆಯೋಜನೆಯಾಗಿದ್ದ ಜೂನಿಯರ್ ವಿಶ್ವ ಚಾಂಪಿಯನ್‌ಷಿಪ್‌ನ 10 ಮೀಟರ್ಸ್ ಏರ್ ರೈಫಲ್ ಮಿಶ್ರ ತಂಡ ವಿಭಾಗದಲ್ಲಿ ಕಂಚಿನ ಪದಕ ಜಯಿಸಿ ಶೂಟಿಂಗ್ ಲೋಕದ ಗಮನ ಸೆಳೆದಿದ್ದರು. ಆಗ ಅವರು ಶ್ರೇಯಾ ಅಗರವಾಲ್ ಜೊತೆಗೂಡಿ ಸ್ಪರ್ಧಿಸಿದ್ದರು. ಈ ವರ್ಷವೂ ಅವರು ಪದಕದ ಬೇಟೆ ಮುಂದುವರಿಸಿದ್ದಾರೆ. ಮಾರ್ಚ್‌ನಲ್ಲಿ ತೈಪೆಯ ತವೊಯುನ್‌ನಲ್ಲಿ ನಿಗದಿಯಾಗಿದ್ದ ಏಷ್ಯನ್ ಏರ್‌ಗನ್ ಚಾಂಪಿಯನ್‌ಷಿಪ್‌ನ ವೈಯಕ್ತಿಕ ವಿಭಾಗದಲ್ಲಿ ದಿವ್ಯಾಂಶ್, ಚಿನ್ನದ ಪದಕಕ್ಕೆ ಕೊರಳೊಡ್ದಿದ್ದರು. ಈ ಮೂಲಕ ದಕ್ಷಿಣ ಕೊರಿಯಾ ಮತ್ತು ಚೀನಾದ ಶೂಟರ್‌ಗಳ ಪ್ರಾಬಲ್ಯಕ್ಕೆ ಕಡಿವಾಣ ಹಾಕಿದ್ದರು. ಪುರುಷರ ತಂಡ ವಿಭಾಗದಲ್ಲೂ ಅವರಿಂದ ಚಿನ್ನದ ಸಾಧನೆ ಅರಳಿತ್ತು.
ಏರ್ ರೈಫಲ್ ವಿಭಾಗದಲ್ಲಿ ದೀಪಕ್ ಕುಮಾರ್ ಮತ್ತು ರವಿಕುಮಾರ್ ಅವರ ನಂತರ ಭಾರತದ ಪರಂಪರೆ ಮುಂದುವರಿಸುವವರು ಯಾರು ಎಂಬ ಪ್ರಶ್ನೆ ಎಲ್ಲರನ್ನೂ ಕಾಡಿತ್ತು. ಹನ್ನೊಂದನೇ ತರಗತಿಯ ವಿದ್ಯಾರ್ಥಿ ದಿವ್ಯಾಂಶ್, ಇದಕ್ಕೆ ಉತ್ತರವಾಗಿ ಸಿಕ್ಕಿದ್ದಾರೆ.


ಮುಂದುವರೆದ ’ವೀರಮದಕರಿ’ ವಾರ್ ; ದರ್ಶನ್‌ಗೆ ಸ್ವಾಮೀಜಿ ಬೆದರಿಕೆ
8, Oct 2018, 4:59 PM IST
ವೀರ ಮದಕರಿ ಟೈಟಲ್ ಕಾಳಗ ಮುಂದುವರೆದಿದೆ. ಇಲ್ಲೂ ಕೂಡಾ ಜಾತಿ ಕಾಲಿಟ್ಟಿದೆ. ನಟ ದರ್ಶನ್ ಗೆ ಪರೋಕ್ಷವಾಗಿ ವಾಲ್ಮೀಕಿ ಸ್ವಾಮೀಜಿಯೊಬ್ಬರು ಬೆದರಿಕೆ ಹಾಕಿದ್ದಾರೆ. ವೀರ ಮದಕರಿ ಪಾತ್ರವನ್ನು ನಮ್ಮ ಸಮುದಾಯದ ನಟನೇ ಮಾಡಬೇಕು. ದರ್ಶನ್ ಯಾವ ಕಾರಣಕ್ಕೂ ಮದಕರಿ ಪಾತ್ರ ಮಾಡಲು ಬಿಡಲ್ಲ ಎಂದಿದ್ದಾರೆ. ಏನಿದು ವಿವಾದ?


ಜೀವನದ ‘ದೊಡ್ಡ’ ರಹಸ್ಯ ಬಿಚ್ಚಿಟ್ಟಿದ್ದಾರೆ ಮೈಕೆಲ್ ಪೆಲ್ಪ್ಸ್
  21-01-2018 11:36AM IST    /     No Comments    /     Posted In: Latest News , Sports
ಒಲಂಪಿಕ್ಸ್ ನ ದಂತ ಕಥೆ ಮೈಕೆಲ್ ಪೆಲ್ಪ್ಸ್ ‘ಚಿನ್ನದ ಮೀನು’ ಎಂದೇ ಖ್ಯಾತರಾಗಿದ್ದಾರೆ. ಒಲಂಪಿಕ್ಸ್ ನಲ್ಲಿ 23 ಚಿನ್ನದ ಪದಕಗಳನ್ನು ಗಳಿಸಿರುವ ಮೈಕೆಲ್ ಪೆಲ್ಪ್ಸ್ ಇತ್ತೀಚೆಗೆ ಚಿಕಾಗೋದಲ್ಲಿ ನಡೆದ ಕಾರ್ಯಕ್ರಮವೊಂದರಲ್ಲಿ ತಮ್ಮ ಜೀವನದ ಅತಿ ದೊಡ್ಡ ರಹಸ್ಯ ಬಿಚ್ಚಿಟ್ಟಿದ್ದಾರೆ.
ಮಾನಸಿಕ ಆರೋಗ್ಯ ಸಮ್ಮೇಳನದಲ್ಲಿ ಪಾಲ್ಗೊಂಡಿದ್ದ 32 ವರ್ಷದ ಮೈಕೆಲ್ ಪೆಲ್ಪ್ಸ್, 2012 ರ ಒಲಂಪಿಕ್ಸ್ ಯಶಸ್ಸಿನ ನಂತರವೂ ತಮಗೆ ತೀವ್ರ ಖಿನ್ನತೆ ಕಾಡುತ್ತಿದ್ದ ಕಾರಣ ಆತ್ಮಹತ್ಯೆ ಮಾಡಿಕೊಳ್ಳಬೇಕೆಂಬ ನಿರ್ಧಾರಕ್ಕೆ ಬಂದಿದ್ದೆ. ಮಾನಸಿಕ ಒತ್ತಡದಿಂದ ತಾವು ಬಳಲುತ್ತಿದ್ದುದ್ದಾಗಿ ಹೇಳಿಕೊಂಡಿದ್ದಾರೆ.
ಮಾನಸಿಕ ಒತ್ತಡದಿಂದ ಹೊರ ಬರಲು ತಾವು ಡ್ರಗ್ಸ್ ಹಾಗೂ ಮದ್ಯಪಾನದ ಮೊರೆ ಹೋಗಿದ್ದು, ಇದು ಪರಿಸ್ಥಿತಿ ಇನ್ನಷ್ಟು ಬಿಗಡಾಯಿಸಲು ಕಾರಣವಾಗಿತ್ತು. ಖಿನ್ನತೆಯಿಂದ ಹೊರ ಬರಲು ಒಳ್ಳೆಯ ಹವ್ಯಾಸಗಳನ್ನು ರೂಢಿಸಿಕೊಳ್ಳಬೇಕೆಂದು ಮೈಕೆಲ್ ಪೆಲ್ಪ್ಸ್ ಹೇಳಿದ್ದಾರೆ.
2004 ರ ಅಥೆನ್ಸ್ ಒಲಂಪಿಕ್ಸ್ ನಲ್ಲಿ ತಮ್ಮ ಮೊದಲ ಚಿನ್ನದ ಪದಕ ಗಳಿಸಿದ್ದ ಮೈಕೆಲ್ ಪೆಲ್ಪ್ಸ್, ಬಳಿಕ ನಡೆದ ಎಲ್ಲ ಒಲಂಪಿಕ್ಸ್ ಗಳಲ್ಲೂ ಚಿನ್ನದ ಬೇಟೆಯನ್ನು ಮುಂದುವರೆಸಿದ್ದರು. 2008 ರ ಬೀಜಿಂಗ್ ಒಲಂಪಿಕ್ಸ್ ನಲ್ಲಿ 8 ಚಿನ್ನದ ಪದಕ ಗೆದ್ದು ದಾಖಲೆ ನಿರ್ಮಿಸಿದ್ದ ಮೈಕೆಲ್ ಪೆಲ್ಪ್ಸ್ ಡ್ರಗ್ಸ್ ಸೇವನೆ ಮಾಡುವಾಗ ಕ್ಯಾಮರಾದಲ್ಲಿ ಸೆರೆಯಾಗಿದ್ದರು. ಮದ್ಯದ ಅಮಲಿನಲ್ಲಿ ವಾಹನ ಚಾಲನೆ ಮಾಡಿದ್ದಕ್ಕಾಗಿ ಮೈಕೆಲ್ ಪೆಲ್ಪ್ಸ್ ಎರಡು ಬಾರಿ ಬಂಧನಕ್ಕೊಳಗಾಗಿದ್ದರು.


ಕರ್ನಾಟಕದಲ್ಲಿ ರಜನಿ 'ಕಾಲಾ' ಚಿತ್ರ ನಿಷೇಧ
Highlights
ಇದು ಭಾಷೆ ವಿಚಾರ, ತುಂಬಾ ಸೂಕ್ಷ್ಮ ವಿಚಾರ. ಕರ್ನಾಟಕದಲ್ಲಿ ಕಾಲ ರಿಲೀಸ್ ಗೆ ಸಾಕಷ್ಟು ವಿರೋಧ ವ್ಯಕ್ತವಾಗಿದೆ. ವಿರೋಧದ ಹಿನ್ನೆಲೆಯಲ್ಲಿ ಕರ್ನಾಟಕದಲ್ಲಿ 'ಕಾಲಾ'ಚಿತ್ರ ಬಿಡುಗಡೆ ಇಲ್ಲ. ರಜನಿಕಾಂತ್ ಕ್ಷಮೆ ಕೇಳಿದರೂ 'ಕಾಲ' ಚಿತ್ರ ಬಿಡುಗಡೆಗೆ ಅವಕಾಶ ಇಲ್ಲ.
ಬೆಂಗಳೂರು(ಮೇ.29): ರಜನಿಕಾಂತ್ ಅಭಿನಯದ ಕರಿಕಾಲನ್ ಚಿತ್ರವನ್ನು ಕರ್ನಾಟಕದಲ್ಲಿ ನಿಷೇಧಿಸಲಾಗಿದೆ.
ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿಯಲ್ಲಿ ಹಮ್ಮಿಕೊಂಡಿದ  ಸಭೆಯಲ್ಲಿ ಚಿತ್ರ ವಿತರಕರು, ಪ್ರದರ್ಶಕರು ಮಹತ್ವದ ನಿರ್ಧಾರ ತೆಗೆದುಕೊಂಡಿರುವುದಾಗಿ ಫಿಲಂ ಚೇಂಬರ್ ಅಧ್ಯಕ್ಷ ಸಾ.ರಾ.ಗೋವಿಂದ್ ತಿಳಿಸಿದ್ದಾರೆ.
ಕಾವೇರಿ ವಿಷಯದಲ್ಲಿ ರಾಜ್ಯದ ವಿರುದ್ಧ ರಜಿನಿಕಾಂತ್ ಮಾತನಾಡಿದ್ದು ಈ ಹಿನ್ನಲೆಯಲ್ಲಿ ನಿಷೇಧಿಸಲಾಗಿದೆ. ಇದು ಭಾಷೆ ವಿಚಾರ, ತುಂಬಾ ಸೂಕ್ಷ್ಮ ವಿಚಾರ. ಕರ್ನಾಟಕದಲ್ಲಿ ಕಾಲ ರಿಲೀಸ್ ಗೆ ಸಾಕಷ್ಟು ವಿರೋಧ ವ್ಯಕ್ತವಾಗಿದೆ. ವಿರೋಧದ ಹಿನ್ನೆಲೆಯಲ್ಲಿ ಕರ್ನಾಟಕದಲ್ಲಿ 'ಕಾಲಾ'ಚಿತ್ರ ಬಿಡುಗಡೆ ಇಲ್ಲ. ರಜನಿಕಾಂತ್ ಕ್ಷಮೆ ಕೇಳಿದರೂ 'ಕಾಲ' ಚಿತ್ರ ಬಿಡುಗಡೆಗೆ ಅವಕಾಶ ಇಲ್ಲ. ನೆಲ, ಜಲದ ವಿಷಯದಲ್ಲಿ ಕನ್ನಡ ಚಿತ್ರರಂಗ ಒಗ್ಗಟ್ಟಾಗಿದೆ ಎಂದು ಅವರು ಹೇಳಿದರು. ಜೂನ್ 7 ರಂದು ವಿಶ್ವದಾದ್ಯಂತ 'ಕಾಲ' ಬಿಡುಗಡೆಯಾಗಲಿದೆ.
Last Updated 29, May 2018, 7:34 PM IST


ಆರೋಗ್ಯಕರ ವಾತಾವರಣವಷ್ಟೆ ಆರೋಗ್ಯ ನೀಡಬಲ್ಲದು!
ಆರೋಗ್ಯಕರ ವಾತಾವರಣವಷ್ಟೆ ಆರೋಗ್ಯ ನೀಡಬಲ್ಲದು!
LK   ¦    Jan 11, 2019 11:24:13 AM (IST)
ಬಹಳಷ್ಟು ಸಾರಿ ನಾವು ಅನುಭವಿಸುವ ಆರೋಗ್ಯದ ಸಮಸ್ಯೆಗೆ ನಮ್ಮ ಮನೆ ಮತ್ತು ಮನೆಯ ಸುತ್ತಲಿನ ವಾತಾವರಣವೇ ಕಾರಣವಾಗಿ ಬಿಡುತ್ತದೆ. ಇದು ನಮ್ಮ ಅರಿವಿಗೆ ಬರುವುದೇ ಇಲ್ಲ. ನಾವೆಲ್ಲವರೂ ಸ್ವಚ್ಛತೆಯ ಬಗ್ಗೆ ಮಾತನಾಡುತ್ತೇವೆ. ಆದರೆ ಒಂದು ಸ್ವಚ್ಛತಾ ವಾತಾವರಣವನ್ನು ನಮ್ಮ ಮನೆ, ಮನ ಮತ್ತು ಮನೆಯಿಂದ ಹೊರಗೆ ನಿರ್ಮಿಸಿಕೊಳ್ಳುವಲ್ಲಿ ವಿಫಲವಾಗಿ ಬಿಡುತ್ತೇವೆ. ಹೀಗಾಗಿಯೇ ಹಲವು ಆರೋಗ್ಯದ ಸಮಸ್ಯೆಗಳನ್ನು ತಂದುಕೊಳ್ಳುತ್ತೇವೆ.
ನಾವು ಸುಂದರವಾಗಿ ಮನೆ ಕಟ್ಟಿಸಿ ಅದನ್ನು ಸ್ವಚ್ಛವಾಗಿಡದೆ ಹೋದರೆ ಅದರಿಂದ ಯಾವುದೇ ಪ್ರಯೋಜನವಿಲ್ಲ. ಒಂದು ವೇಳೆ ಮನೆಯನ್ನು ಸ್ವಚ್ಛವಾಗಿಟ್ಟುಕೊಂಡು ಸುತ್ತಲಿನ ವಾತಾವರಣ ಸ್ವಚ್ಛವಾಗಿಲ್ಲದೆ ಹೋದರೂ ಪ್ರಯೋಜನವಿಲ್ಲ. ಇಲ್ಲಿ ನಾವೆಲ್ಲರೂ ಆರೋಗ್ಯವಂತರಾಗಿ ಬದುಕಬೇಕೆಂದು ಬಯಸುತ್ತೇವೆ. ಆದರೆ ಕೆಲವೊಮ್ಮೆ ನಮಗೆ ಅರಿವಿಲ್ಲದಂತೆ ಕಾಯಿಲೆಗಳು ಬಂದು ಅಡರಿಕೊಳ್ಳುತ್ತವೆ. ಇದಕ್ಕೆ ಕಾರಣ ಸ್ವಚ್ಛತೆಯ ಕೊರತೆ ಎಂದರೆ ತಪ್ಪಾಗಲಾರದು.
ಮನೆ ಹೇಗೆಯೇ ಇರಲಿ ಆ ಮನೆಯಲ್ಲಿ ಒಂದು ಒಳ್ಳೆಯ ವಾತಾವರಣ ನಿರ್ಮಿಸಿಕೊಳ್ಳುವುದನ್ನು ನಾವು ಕಲಿಯಬೇಕು. ಮತ್ತು ಸ್ವಚ್ಛತೆಗೆ ಆದ್ಯತೆ ನೀಡಬೇಕು. ಏಕೆಂದರೆ ಸ್ವಚ್ಛತೆಗೆ ಆದ್ಯತೆ ನೀಡದೆ ಹೋದರೆ ಏನು ಮಾಡಿಯೂ ಪ್ರಯೋಜನವಾಗಲಾರದು. ಎಲ್ಲರಿಗೂ ಮನೆ ಎಂಬುದು ಮುಖ್ಯ. ನಾವು ಎಲ್ಲಿಗೆ ಹೋಗಿ ಬಂದರೂ ಮನೆ ತಲುಪಿದ ತಕ್ಷಣ ಹಗುರವಾಗುತ್ತೇವೆ. ಇನ್ನು ಮನೆ ಅರಮನೆಯಾಗಿದ್ದು, ಸ್ವಚ್ಛವೂ ಆಗಿದ್ದು, ಗಾಳಿ ಬೆಳಕು ಯಾವುದಕ್ಕೂ ಕೊರತೆಯಿಲ್ಲದೆ ಎಲ್ಲವೂ ಇದೆ ಎಂಬ ವಾತಾವರಣವಿದ್ದರೂ ಮನೆಗಳಲ್ಲಿರುವ ಮನಸ್ಸುಗಳು ಹೊಂದಾಣಿಕೆಯಾಗದೆ ಹೋದರೆ ಅದರಿಂದಲೂ ಪ್ರಯೋಜನವಿಲ್ಲ. ಮತ್ತು ಎಲ್ಲರೂ ಮಾನಸಿಕವಾಗಿ ನೆಮ್ಮದಿಯಾಗಿರಲು ಸಾಧ್ಯವಿಲ್ಲ.
ಮನುಷ್ಯ ಕುಟುಂಬ ಜೀವಿಯಾಗಿಯೇ ಬೆಳೆದು ಬಂದಿದ್ದಾನೆ. ಒಂದು ಮನೆಯಲ್ಲಿ ಎಲ್ಲರೊಂದಿಗೆ ಬೆರೆತು ಬದುಕಿ ಬಂದಿದ್ದು, ಇತ್ತೀಚೆಗೆ ಅಂತಹ ಬದುಕು ಕ್ಷೀಣವಾಗುತ್ತಿದೆ. ಹಲವು ಕಾರಣಗಳಿಂದಾಗಿ ಮನೆಯಿಂದ ಹೊರಗೆ ಬದುಕಬೇಕಾದ ಪರಿಸ್ಥಿತಿ ಬಂದೊದಗಿದೆ. ಹೀಗಾಗಿ ಹೊರಗೆ ಹೋದವರು ತಮ್ಮದೆ ಆದ ಸಂಸಾರ ಆರಂಭಿಸುತ್ತಾ ಗಂಡ ಹೆಂಡತಿ ಮಗುವಿನ ಕುಟುಂಬವಾಗಿ ಬಂದು ನಿಂತಿದೆ. ಇಲ್ಲಿ ಇಬ್ಬರೂ ಹೊರಗೆ ಹೋಗಿ ಕೆಲಸ ಮಾಡುವವರಾದರೆ ಅವರು ಹಣವನ್ನು ಎಷ್ಟೇ ಸಂಪಾದಿಸಿದರೂ ಅವರ ಸಮಸ್ಯೆಗಳು ಕೂಡ ಬೆಟ್ಟದಷ್ಟಿರುತ್ತದೆ. ಮಾನಸಿಕವಾಗಿಯೂ ಒತ್ತಡಗಳು ಇವರನ್ನು ಘಾಸಿಗೊಳಿಸುತ್ತಿರುತ್ತದೆ. ಇವು ಒಂದು ರೀತಿಯಲ್ಲಿ ಹೇಳಿಕೊಳ್ಳಲಾಗದ ಬೇರೆಯವರಿಂದಲೂ ಮಾಡಿಸಲಾಗದ ಮತ್ತು ತಾವೇ ಮಾಡಬೇಕಾದವುಗಳಾಗಿವೆ. ಇಲ್ಲಿ ಇಬ್ಬರು ಒಬ್ಬರನ್ನರಿತು ಬದುಕಿದರೆ ಮಾತ್ರ ಸುಖ ಮತ್ತು ನೆಮ್ಮದಿಯನ್ನು ತಂದುಕೊಳ್ಳಲು ಸಾಧ್ಯವಾಗುತ್ತದೆ.
ಇನ್ನು ಒಂದು ಕುಟುಂಬದಲ್ಲಿದ್ದಾಗ ಯಾರಿಗೆ ಯಾವಾಗ ಬೇಕಾದರೂ ಆರೋಗ್ಯದ ಸಮಸ್ಯೆಗಳು ಅಥವಾ ಇನ್ನಿತರ ಸಮಸ್ಯೆಗಳು ಕಾಡಬಹುದು. ಅಂತಹ ಸಂದರ್ಭದಲ್ಲಿ ಧೈರ್ಯದಿಂದ ಎದುರಿಸುವ ಛಲವನ್ನು ಬೆಳೆಯಿಸಿಕೊಳ್ಳಬೇಕು. ಇಲ್ಲದೆ ಹೋದರೆ ಒಬ್ಬರಷ್ಟೆ ಕಾಯಿಲೆಯಿಂದ ಬಳಲಿದರೆ ಉಳಿದವರು ಹೆದರಿ ಇನ್ಯಾವುದೋ ಸಮಸ್ಯೆಗೆ ದಾರಿ ಮಾಡಿಕೊಡಬಹುದು. ಆದ್ದರಿಂದ ದೈಹಿಕ ಮತ್ತು ಮಾನಸಿಕ ಆರೋಗ್ಯದ ಬಗ್ಗೆ ನಾವು ಹೆಚ್ಚಿನ ಗಮನನೀಡಬೇಕಾಗುತ್ತದೆ. ಎಲ್ಲವನ್ನು ಸಮಾನಾಗಿ ಸ್ವೀಕರಿಸುವ ಧೈರ್ಯ ಹೊಂದಿದಾಗ  ಮಾತ್ರ ಸುಖ ಮತ್ತು ನೆಮ್ಮದಿಯಿಂದ ಬದುಕಲು ಸಾಧ್ಯವಾಗುತ್ತದೆ.
ಬಹಳಷ್ಟು ಕಾಯಿಲೆಗಳು ಉಲ್ಭಣವಾಗಲು ನಾವು ಅದಕ್ಕೆ ಭಯಪಡುವುದೇ ಆಗಿದೆ. ಭಯಪಡದೆ ಅದನ್ನು ಎದುರಿಸುವ ಶಕ್ತಿಯನ್ನು ನಾವು ಬೆಳೆಸಿಕೊಂಡಾಗಲಷ್ಟೆ ಎಲ್ಲವನ್ನು ಜಯಿಸಲು ಸಾಧ್ಯವಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ನಾವು ಕೈಗೆ ಬಳೆ ತೊಟ್ಟುಕೊಂಡಿಲ್ಲ: ಪ್ರೇಮ್
ನಿರ್ದೇಶಕ ಪ್ರೇಮ್ ಫಿಲ್ಮ್ ಚೇಂಬರ್ ವಿರುದ್ಧ ಗುಡುಗಿದ್ದಾರೆ. ಪ್ರೇಮ್ ಅಡ್ಡ ಅಂಥ ಹೆಸರಿಟ್ಟುಕೊಂಡೇ ಸಿನಿಮಾ ಮಾಡುತ್ತೇವೆ, ಚೇಂಬರ್ ಏನು ಮಾಡುತ್ತಾ ಮಾಡಲಿ ಎಂದು ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಫಿಲ್ಮ್ ಚೇಂಬರ್ ಈಗ ಹಲ್ಲು ಕಿತ್ತ ಹಾವಾಂತಾಗಿದೆ!.
| Updated:
Jan 25, 2012, 04:40PM IST
ನಿರ್ದೇಶಕ ಪ್ರೇಮ್ ಫಿಲ್ಮ್ ಚೇಂಬರ್ ವಿರುದ್ಧ ಗುಡುಗಿದ್ದಾರೆ. ಪ್ರೇಮ್ ಅಡ್ಡ ಅಂಥ ಹೆಸರಿಟ್ಟುಕೊಂಡೇ ಸಿನಿಮಾ ಮಾಡುತ್ತೇವೆ, ಚೇಂಬರ್ ಏನು ಮಾಡುತ್ತಾ ಮಾಡಲಿ ಎಂದು ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಫಿಲ್ಮ್ ಚೇಂಬರ್ ಈಗ ಹಲ್ಲು ಕಿತ್ತ ಹಾವಾಂತಾಗಿದೆ!
ಫಿಲ್ಮ್ ಚೇಂಬರ್ ದಿನೇ ದಿನೇ ತನ್ನ ಮಹತ್ವ ಕಳೆದುಕೊಳ್ಳುತ್ತಿದೆ. ಪ್ರತಿಯೊಬ್ಬರೂ ಚೇಂಬರ್ ವಿರುದ್ಧ ಮಾತಾಡುತ್ತಿದ್ದಾರೆ. ಜನಪ್ರಿಯ ನಿರ್ದೇಶಕ ಪ್ರೇಮ್, ಫಿಲ್ಮ್ ಚೇಂಬರ್‌ಗೆ ಸೆಡ್ಡು ಹೊಡೆಯುವ ಮೂಲಕ ಫಿಲ್ಮ್ ಚೇಂಬರ್ ಅಸ್ತಿತ್ವವನ್ನೇ ಅಲುಗಾಡಿಸುತ್ತಿದ್ದಾರೆ.
‘ಪ್ರೇಮ್ ಅಡ್ಡ ಟೈಟಲ್ ಇಟ್ಟುಕೊಂಡೇ ಸಿನಿಮಾ ಮಾಡುತೇನೆ, ಶೀರ್ಷಿಕೆ ವಿನ್ಯಾಸ ಹೇಗೆ ಬರೆಯಬೇಕು ಎಂಬುದನ್ನು ಫಿಲ್ಮ್ ಚೇಂಬರ್‌ನಿಂದ ಹೇಳಿಸಿಕೊಳ್ಳಬೇಕಿಲ್ಲ. ಸಿನಿಮಾ ಅನ್ನೋದು ಕ್ರಿಯೆಟೀವ್ ಫೀಲ್ಡ್. ವೀರ ಕನ್ನಡಿಗ, ನಮ್ಮ ಬಸವ, ವೀರ ಮದಕರಿ, ಕನ್ನಡದ ಕಿರಣ್ ಬೇಡಿ ಟೈಟಲ್‌ಗಳನ್ನು ಹೇಗೆ ಬರೆಯಲಾಗಿತ್ತು ಎಂಬುದು ಫಿಲ್ಮ್ ಚೇಂಬರ್‌ಗೆ ಗೊತ್ತಿರಲಿಲ್ಲವೇ? ಈಗ ನನ್ನನ್ನು ಮಾತ್ರ ಯಾಕೆ ಟಾರ್ಗೆಟ್ ಮಾಡಲಾಗುತ್ತಿದೆ? ನನ್ನ ತಪ್ಪು ಇದ್ದರೆ ಕಾಲಿಗೆ ಬಿದ್ದು ಕ್ಷಮೆ ಕೇಳುವೆ, ತಪ್ಪಿಲ್ಲ ಅಂದ್ರೆ ಯಾವುದೇ ಕಾರಣಕ್ಕೂ ರಾಜಿಯಾಗುವ ಪ್ರಶ್ನೆಯೇ ಇಲ್ಲ’ ಎಂದು ಪ್ರೇಮ್ ಘರ್ಜಿಸಿದರು.


ತ್ವಚೆಯ ರಕ್ಷಣೆಗೆ ಕಡಲೆಹಿಟ್ಟು ಬೆಸ್ಟ್
  11-05-2019 12:30PM IST    /     No Comments    /     Posted In: Beauty , Latest News
ಕಡಲೆಹಿಟ್ಟು ತುಂಬಾ ಸುಲಭವಾಗಿ ಸಿಗುವಂತಹ ಹಾಗೂ ಬಳಸಬಹುದಾದ ಸೌಂದರ್ಯವರ್ಧಕ. ತ್ವಚೆಯ ರಕ್ಷಣೆ ಮಾಡುವ ಈ ಕಡಲೆಹಿಟ್ಟನ್ನು ಸಾಬೂನು, ಫೇಶಿಯಲ್ ಗಳಲ್ಲಿ ಉಪಯೋಗಿಸಲಾಗುತ್ತದೆ. ಕಡಲೆ ಹಿಟ್ಟಿನಲ್ಲಿ ಚರ್ಮಕ್ಕೆ ಬೇಕಾದಂತಹ ಹಲವಾರು ರೀತಿಯ ಪೋಷಕಾಂಶಗಳು ಲಭ್ಯವಿದೆ. ಚರ್ಮದ ಸಣ್ಣ ಪುಟ್ಟ ಸಮಸ್ಯೆ, ನೆರಿಗೆ ಮತ್ತು ಚರ್ಮವು ಕಾಂತಿ ಕಳೆದುಕೊಳ್ಳುವ ಸಮಸ್ಯೆಗೆ ಕಡಲೆಹಿಟ್ಟನ್ನು ಬಳಸಬಹುದು.
ಕಡಲೆ ಹಿಟ್ಟು ನೈಸರ್ಗಿಕ ಕ್ಲೀನರ್. ಇದು ಚರ್ಮದ ಆಳದವರೆಗೂ ಅಡಗಿ ಕುಳಿತಿರುವ ಕೊಳೆಯನ್ನು ಹೊರದಬ್ಬಿ ಸತ್ತ ಕೋಶಗಳನ್ನು ಹೊರಹಾಕುತ್ತದೆ. ಜೊತೆಗೆ ಚರ್ಮಕ್ಕೆ ಬಿಗಿತನವನ್ನು ತಂದುಕೊಡುತ್ತದೆ. ಹೀಗಾಗಿ ಪ್ರತಿನಿತ್ಯ ಸೋಪಿನ ಬದಲಿಗೆ ಕಡಲೆ ಹಿಟ್ಟಿನಲ್ಲಿ ಮುಖ ತೊಳೆಯುವುದು ಒಳಿತು.
ಮೊಡವೆಗಳಿಂದ ತಪ್ಪಿಸಿಕೊಳ್ಳಲು ತೇಯ್ದ ಗಂಧಕ್ಕೆ ಕಡಲೆ ಹಿಟ್ಟು, ಹಾಲು ಸೇರಿಸಿ ಪ್ರತಿನಿತ್ಯ ಹಚ್ಚಿಕೊಂಡರೆ ಸಮಸ್ಯೆ ದೂರವಾಗುತ್ತದೆ.
ಎಣ್ಣೆ ಚರ್ಮವಾಗಿದ್ದರೆ ಕಡಲೆ ಹಿಟ್ಟಿನಿಂದ ಮುಖ ತೊಳೆದುಕೊಳ್ಳುವುದು ಉತ್ತಮ. ಒಣ ಚರ್ಮವಾದರೆ ಕಡಲೆ ಹಿಟ್ಟಿನಿಂದ ಮುಖ ತೊಳೆದ ನಂತರ ಬಾಡಿ ಲೋಶನ್ ಹಚ್ಚಿಕೊಳ್ಳಬೇಕು.
ವಾರಕ್ಕೆ ಮೂರು ಬಾರಿ ಕಡಲೆ ಹಿಟ್ಟು ಹಚ್ಚಿಕೊಳ್ಳುವುದರಿಂದ ತ್ವಚೆಯ ಹೊಳಪು ಹೆಚ್ಚುತ್ತದೆ.


ಹಂಡ್ರೆಡ್ ಪರ್ಸೆಂಟ್ “ಬ್ರಹ್ಮಚಾರಿ’ಯ ಟೀಸರ್ ಹೊರಬಂತು
ಪಕ್ಕಾ ಹಾಸ್ಯಮಯ ಚಿತ್ರದಲ್ಲಿ ಸತೀಶ್ ನೀನಾಸಂ ನಟನೆ
Team Udayavani,  Jun 24, 2019, 3:00 AM IST
ಅ
ಅ
ಅ
ಕೆಲ ದಿನಗಳ ಹಿಂದಷ್ಟೇ ನಟ ನೀನಾಸಂ ಸತೀಶ್ ಅವರು, ನಿರ್ಮಾಪಕ ಉದಯ್ ಮೆಹ್ತಾ ನಿರ್ಮಾಣದ “ಬ್ರಹ್ಮಚಾರಿ’ ಚಿತ್ರದಲ್ಲಿ ಅಭಿನಯಿಸುತ್ತಿದ್ದಾರೆ ಎಂಬ ಸುದ್ದಿ ಕುರಿತು ಹೇಳಲಾಗಿತ್ತು. ಅದಾದ ಬಳಿಕ ಆ ಚಿತ್ರದಲ್ಲಿ ನೀನಾಸಂ ಸತೀಶ್ ಅವರಿಗೆ ಜೋಡಿಯಾಗಿ ಅದಿತಿ ಪ್ರಭುದೇವ ಕಾಣಿಸಿಕೊಳ್ಳಲಿದ್ದಾರೆ ಎಂಬ ಸುದ್ದಿ ಕೂಡ ಹೊರಬಿದ್ದಿತ್ತು.
ಈಗ ಹೊಸ ಸುದ್ದಿಯೆಂದರೆ, “ಬ್ರಹ್ಮಚಾರಿ’ ಚಿತ್ರದ ಟೀಸರ್ ಹೊರಬಂದಿದೆ. ಹೌದು, ಇತ್ತೀಚೆಗೆ ಚಿತ್ರದ ಟೀಸರ್ ಬಿಡುಗಡೆಯಾಗಿದ್ದು, ಹಿರಿಯ ಕಲಾವಿದ ದತ್ತಣ್ಣ ಅವರು ಚಿತ್ರದ ಟೀಸರ್ ಬಿಡುಗಡೆ ಮಾಡಿ, ಚಿತ್ರದ ಕುತೂಹಲ ಮತ್ತು ಆ ಪಾತ್ರದೊಳಗೆ ಸಾಕಷ್ಟು ಮಜ ಇರುವ ಬಗ್ಗೆ ಹೇಳಿಕೊಂಡರು. ಇನ್ನು, “ಬ್ರಹ್ಮಚಾರಿ’ ಚಿತ್ರದ ಟೀಸರ್ ಬಿಡುಗಡೆಗೆ ಕಾರಣವೂ ಇತ್ತು.
ನೀನಾಸಂ ಸತೀಶ್ ಅವರ ಹುಟ್ಟುಹಬ್ಬ ಕೂಡ ಇದ್ದುದರಿಂದ ಅಂದೇ, ನಿರ್ಮಾಪಕ ಉದಯ್ ಕೆ.ಮೆಹ್ತಾ ಅವರು “ಬ್ರಹ್ಮಚಾರಿ’ ಚಿತ್ರದ ಟೀಸರ್ ಲಾಂಚ್ ಮಾಡುವ ಯೋಚನೆ ಮಾಡಿದ್ದರು. ಹಾಗಾಗಿ, ಅಂದು ಅದ್ಧೂರಿಯಾಗಿಯೇ ಚಿತ್ರದ ಟೀಸರ್ ಹೊರಬಂದಿದೆ. ಈ ಚಿತ್ರದ ಶೀರ್ಷಿಕೆ ಎಷ್ಟು ಕುತೂಹಲ ಕೆರಳಿಸಿದೆಯೋ, ಅಷ್ಟೇ ಕುತೂಹಲ ಚಿತ್ರದ ಅಡಿಬರಹದಲ್ಲೂ ಇದೆ.
ಅದೇನೆಂದರೆ, “100% ವರ್ಜಿನ್’ ಎಂಬುದು. ಇಲ್ಲೊಂದು ವಿಶೇಷ ಮನರಂಜನೆ ಪ್ಯಾಕೇಜ್ ಇದೆ ಎಂಬುದನ್ನು ನಿರ್ದೇಶಕ ಚಂದ್ರಮೋಹನ್ ಅವರು ಹೇಳಿಬಿಟ್ಟಿದ್ದಾರೆ. ಇಲ್ಲೂ ಸಹ ತರಹೇವಾರಿ ಪಾತ್ರಗಳು ಕಾಣಿಸಿಕೊಳ್ಳಲಿವೆ. ಸದ್ಯಕ್ಕೆ ಟೀಸರ್ ಹೊಸದೊಂದು ಕುತೂಹಲ ಹುಟ್ಟುಹಾಕಿದ್ದು, ಚಿತ್ರದಲ್ಲೂ ನಾನಾ ವಿಶೇಷಗಳು ತುಂಬಿರಲಿವೆ ಎಂಬುದನ್ನು ಚಿತ್ರತಂಡ ಹೆಮ್ಮೆಯಿಂದ ಹೇಳಿಕೊಂಡಿದೆ.
ನಿರ್ಮಾಪಕ ಉದಯ್ ಕೆ. ಮೆಹ್ತಾ ಅವರು ಈಗಾಗಲೇ ಚಿರಂಜೀವಿ ಸರ್ಜಾ ಅಭಿನಯದ “ಸಿಂಗ’ ಚಿತ್ರವನ್ನು ನಿರ್ಮಾಣ ಮಾಡಿದ್ದಾರೆ. ಆ ಚಿತ್ರದಲ್ಲೂ ಅದಿತಿ ಪ್ರಭುದೇವ ಅವರೇ ನಾಯಕಿಯಾಗಿ ಕಾಣಿಸಿಕೊಂಡಿದ್ದಾರೆ. ಈಗ “ಬ್ರಹ್ಮಚಾರಿ’ ಚಿತ್ರದಲ್ಲೂ ಅವರು ನಾಯಕಿ. ಇನ್ನು, ಇದೇ ಮೊದಲ ಬಾರಿಗೆ ಸತೀಶ್ ನೀನಾಸಂ ಹಾಗು ಅದಿತಿ ಪ್ರಭುದೇವ ಅವರು ತೆರೆ ಹಂಚಿಕೊಳ್ಳುತ್ತಿದ್ದಾರೆ. ಅದೇನೆ ಇರಲಿದ, “ಬ್ರಹ್ಮಚಾರಿ’ ಚಿತ್ರದಲ್ಲಿ ಹಾಸ್ಯವೇ ಪ್ರಧಾನ ಎಂಬುದು ನಿರ್ದೇಶಕರ ಮಾತು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಬೆಟ್ಟಿಂಗ್ ದಂಧೆಯಲ್ಲಿ ಹೆಚ್ಚಾಯ್ತು ಪಾಕಿಗಳ ರೇಟ್
  17-06-2017 11:13AM IST    /     No Comments    /     Posted In: Latest News , Sports
ಭಾನುವಾರ ಇಂಗ್ಲೆಂಡ್ ನ ಓವಲ್ ಮೈದಾನದಲ್ಲಿ ಹೈ ಓಲ್ಟೇಜ್ ಪಂದ್ಯ ನಡೆಯಲಿದೆ. ಭಾರತ-ಪಾಕಿಸ್ತಾನದ ನಡುವೆ ಐಸಿಸಿ ಚಾಂಪಿಯನ್ಸ್ ಟ್ರೋಫಿಯ ಅಂತಿಮ ಹಣಾಹಣಿ ನಡೆಯಲಿದೆ. ಭಾರತ-ಪಾಕ್ ಸೇರಿದಂತೆ ವಿಶ್ವದ ಎಲ್ಲ ಕ್ರಿಕೆಟ್ ಅಭಿಮಾನಿಗಳು ಪಂದ್ಯ ನೋಡಲು ತುದಿಗಾಲಿನಲ್ಲಿ ನಿಂತಿದ್ದಾರೆ.
ಯಾರಿಗೆ ವಿಜಯಲಕ್ಷ್ಮಿ ಒಲಿಯಲಿದೆ ಎಂಬ ಕುತೂಹಲ ಎಲ್ಲರಲ್ಲೂ ಮನೆ ಮಾಡಿದೆ. ಬೆಟ್ಟಿಂಗ್ ಮಾರುಕಟ್ಟೆ ಚುರುಕು ಪಡೆದಿದೆ. 10 ವರ್ಷಗಳ ನಂತ್ರ ಫೈನಲ್ ನಲ್ಲಿ ಭಾರತ-ಪಾಕ್ ಮುಖಾಮುಖಿಯಾಗ್ತಾ ಇದ್ದು, ಬೆಟ್ಟಿಂಗ್ ದಂಧೆ ಜೋರಾಗಿದೆ. 2000 ಕೋಟಿ ಹಣ ಬೆಟ್ಟಿಂಗ್ ನಲ್ಲಿ ಹರಿದಾಡುವ ಸಾಧ್ಯತೆ ಇದೆ.
ಬೆಟ್ಟಿಂಗ್ ಮಾರುಕಟ್ಟೆಯಲ್ಲಿ ಪಾಕ್ ಬೆಲೆ ಜಾಸ್ತಿ ಇದೆ. ಭಾರತ ಪರ ಒಂದು ರೂಪಾಯಿಗೆ 48 ಪೈಸೆ ಬೆಟ್ಟಿಂಗ್ ಆದ್ರೆ ಪಾಕಿಸ್ತಾನ ಪರ 1 ರೂಪಾಯಿಗೆ 58 ಪೈಸೆಯಂತೆ ಬೆಟ್ಟಿಂಗ್ ಕಟ್ಟಲಾಗ್ತಾ ಇದೆ. ಬೆಟ್ಟಿಂಗ್ ಮಾರುಕಟ್ಟೆಯಲ್ಲಿ ಯಾವ ತಂಡದ ಬೆಲೆ ಕಡಿಮೆ ಇರುತ್ತದೆಯೋ ಆ ತಂಡ ಗೆಲುವು ಸಾಧಿಸುತ್ತದೆ ಎಂದು ನಂಬಲಾಗಿದೆ. ಅಂತರಾಷ್ಟ್ರೀಯ ಮಾರುಕಟ್ಟೆಯಲ್ಲಿಯೂ ಬೆಟ್ಟಿಂಗ್ ಜೋರಾಗಿದೆ.
ಐಸಿಸಿ ಚಾಂಪಿಯನ್ಸ್ ಟ್ರೋಫಿಯಲ್ಲಿ ಇದೇ ಮೊದಲ ಬಾರಿ ಫೈನಲ್ ನಲ್ಲಿ ಭಾರತ-ಪಾಕ್ ಸೆಣೆಸಾಡ್ತಾ ಇದೆ. ಈ ಹಿಂದೆ 2007ರಲ್ಲಿ ಟಿ-20 ವಿಶ್ವಕಪ್ ನಲ್ಲಿ ಭಾರತ-ಪಾಕ್ ಮುಖಾಮುಖಿಯಾಗಿತ್ತು.


ಏಷ್ಯನ್ ಗೇಮ್ಸ್ 2018: ಹಾಕಿ ಪಂದ್ಯದಲ್ಲಿ ಪಾಕ್ ಸೋಲಿಸಿ ಕಂಚು ಗೆದ್ದ ಭಾರತ
ಏಷ್ಯನ್ ಗೇಮ್ಸ್ 2018: ಹಾಕಿ ಪಂದ್ಯದಲ್ಲಿ ಪಾಕ್ ಸೋಲಿಸಿ ಕಂಚು ಗೆದ್ದ ಭಾರತ
ಪ್ರಜಾವಾಣಿ ವಾರ್ತೆ
Published:
01 ಸೆಪ್ಟೆಂಬರ್ 2018, 18:54  IST
Updated:
02 ಸೆಪ್ಟೆಂಬರ್ 2018, 01:38  IST
ಅಕ್ಷರ ಗಾತ್ರ :
ಆ
ಆ
ಜಕಾರ್ತ: ಸೆಮಿಫೈನಲ್‌ನಲ್ಲಿ ಸೋತು ಟೀಕೆಗೆ ಒಳಗಾಗಿದ್ದ ಭಾರತ ಪುರುಷರ ಹಾಕಿ ತಂಡ ಶನಿವಾರ ಕಂಚು ಗೆದ್ದಿತು. ಮೂರು ಮತ್ತು ನಾಲ್ಕನೇ ಸ್ಥಾನ ನಿರ್ಣಯಿಸಲು ನಡೆದ ಪಂದ್ಯದಲ್ಲಿ ಪಿ.ಆರ್.ಶ್ರೀಜೇಶ್ ಬಳಗ ಪಾಕಿಸ್ತಾನವನ್ನು 2–1ರಿಂದ ಮಣಿಸಿತು.
ಮೂರನೇ ನಿಮಿಷದಲ್ಲಿ ಆಕಾಶ್‌ದೀಪ್ ಸಿಂಗ್ ಭಾರತದ ಖಾತೆ ತೆರೆದರು. ನಂತರ ಉಭಯ ತಂಡಗಳು ಭಾರಿ ಪೈಪೋಟಿ ನಡೆಸಿದವು. ಮುನ್ನಡೆ ಗಳಿಸಲು ಭಾರತ ಪ್ರಯತ್ನ ಮಾಡಿದರೆ ಪಾಕಿಸ್ತಾನ ಸಮಬಲ ಸಾಧಿಸಲು ಸೆಣಸಿತು.
36ನೇ ನಿಮಿಷದಲ್ಲಿ ಚೆಂಡನ್ನು ಗುರಿ ಸೇರಿಸಿದ ಮೊಹಮ್ಮದ್ ಅತೀಕ್ ಪಾಕಿಸ್ತಾನ ಪಾಳಯದವರು ನಿಟ್ಟುಸಿರು ಬಿಡುವಂತೆ ಮಾಡಿದರು. ಆದರೆ 50ನೇ ನಿಮಿಷದಲ್ಲಿ ಲಭಿಸಿದ ಪೆನಾಲ್ಟಿ ಕಾರ್ನರ್ ಅವಕಾಶವನ್ನು ಗೋಲಾಗಿ ಪರಿವರ್ತಿಸಿದ ಹರ್ಮನ್ ಪ್ರೀತ್ ಸಿಂಗ್ ಭಾರತ ತಂಡದಲ್ಲಿ ಭರವಸೆ ಮೂಡಿಸಿದರು.
ನಂತರ ರಕ್ಷಣಾತ್ಮಕ ಆಟಕ್ಕೆ ಒತ್ತು ನೀಡಿದ ಭಾರತ ಎದುರಾಳಿಗಳಿಗೆ ಮೇಲುಗೈ ಸಾಧಿಸಲು ಅವಕಾಶ ನೀಡಲಿಲ್ಲ.


ಸೆಕ್ಸ್ ನಲ್ಲಿ ಆಸಕ್ತಿ ಹೆಚ್ಚಿಸಲು ಹೀಗೆ ಮಾಡಿ
  22-01-2018 8:27AM IST    /     No Comments    /     Posted In: Latest News , Special
ಕೆಲಸದ ಒತ್ತಡ ಹಾಗೂ ಸಮಯದ ಜೊತೆ ಓಡಾಟದಿಂದ ಜನರು ಒತ್ತಡಕ್ಕೊಳಗಾಗುತ್ತಿದ್ದಾರೆ. ಇದು ದಂಪತಿ ನಡುವಿನ ಬೆಡ್ ರೂಂ ಸಂಬಂಧದ ಮೇಲೂ ದುಷ್ಪರಿಣಾಮ ಬೀರುತ್ತಿದೆ. ನಗರ ಜೀವನದಲ್ಲಿ ಲೈಂಗಿಕ ಜೀವನ ಹದಗೆಡುತ್ತಿದೆ. ಹಾಳಾಗುತ್ತಿರುವ ಸೆಕ್ಸ್ ಜೀವನವನ್ನು ಸುಖಮಯವಾಗಿಸುವ ಟಿಪ್ಸ್ ಕೂಡ ನಿಮ್ಮ ಕೈನಲ್ಲಿಯೇ ಇದೆ.
ಏಕಾಏಕಿ ಸಂಭೋಗ ದಂಪತಿ ಮಧ್ಯೆ ಬಲು ಕಷ್ಟ. ಇದು ಸಂಗಾತಿ ದಿಗ್ಭ್ರಮೆಗೆ ಕಾರಣವಾಗಬಹುದು. ಮೊದಲು ದೇಹವನ್ನು ಮಸಾಜ್ ಮಾಡಿ. ಶಾಂತವಾಗಿರುವ ಸೆಕ್ಸ್ ಹಾರ್ಮೋನ್ ಗಳನ್ನು ಜಾಗೃತಗೊಳಿಸಬೇಕಾಗುತ್ತದೆ.
ಸಂಬಂಧದಲ್ಲಿ ಅಹಂ ಬೇಡ. ಇಬ್ಬರೂ ಸ್ನೇಹಿತರಾಗಿರಿ. ಭಾಷೆ ಜೊತೆ ಬಾಡಿ ಲಾಂಗ್ವೇಜ್ ತಿಳಿದುಕೊಳ್ಳಲು ಪ್ರಯತ್ನಿಸಿ. ಸಂಗಾತಿ ಮಧ್ಯೆ ಅನ್ಯೋನ್ಯತೆ ಇದ್ದಲ್ಲಿ ಸಂಭೋಗಕ್ಕೆ ಹೆಚ್ಚಿನ ಸಮಯ ತೆಗೆದುಕೊಳ್ಳುವುದಿಲ್ಲ.
ಸಂಗಾತಿ ಕಂಫರ್ಟ್ ಆಗಿಲ್ಲವೆಂದಾದ್ರೆ ಅವರ ಮೂಡ್ ಸರಿ ಮಾಡಿ ಒತ್ತಡ ಕಡಿಮೆ ಮಾಡಲು ಯತ್ನಿಸಿ. ಒಳ್ಳೆಯ ಸಿನಿಮಾ ನೋಡಿ. ಇಲ್ಲ ಲಾಂಗ್ ಡ್ರೈವ್ ಗೆ ಹೋಗಿ ಬನ್ನಿ. ಸುಂದರ ಹಾಡನ್ನು ಕೇಳಿ. ಪರಸ್ಪರ ಸಮಯ ಕಳೆಯಿರಿ.


ಅತಿ ದೊಡ್ಡ ಬರ್ಗರ್ ಸಿದ್ದಪಡಿಸಿದ ವಿದ್ಯಾರ್ಥಿಗಳು
  19-10-2016 2:11PM IST    /     No Comments    /     Posted In: Latest News , Special
ವಿಶ್ವ ಬ್ರೆಡ್ ದಿನಾಚರಣೆ ಅಂಗವಾಗಿ ಕೊಯಮತ್ತೂರಿನ ಹೋಟೆಲ್ ಮ್ಯಾನೇಜ್ಮೆಂಟ್ ವಿದ್ಯಾರ್ಥಿಗಳು, ಐವರು ನುರಿತ ಚೆಫ್ ಗಳ ಜೊತೆಗೂಡಿ ಅತಿ ದೊಡ್ಡ ಬರ್ಗರ್ ಸಿದ್ದಪಡಿಸಿದ್ದು, ಸಾರ್ವಜನಿಕ ಪ್ರದರ್ಶನದ ನಂತರ ಇದನ್ನು ಅನಾಥಾಲಯಕ್ಕೆ ನೀಡಲಾಗಿದೆ.
ಸುಮಾರು 65 ಕೆ.ಜಿ. ತೂಕ ಹೊಂದಿದ್ದ ಈ ಬರ್ಗರ್, 1.5 ಅಡಿ ಎತ್ತರ ಹಾಗೂ 3 ಅಡಿ ಅಗಲವಿದ್ದು, 47 ಮಂದಿ ಕೇಟರಿಂಗ್ ವಿದ್ಯಾರ್ಥಿಗಳು ಹಾಗೂ ಐವರು ಚೆಫ್ ಗಳು ಸತತ 16 ಗಂಟೆಗಳ ಕಾಲ ಶ್ರಮ ವಹಿಸಿ ಇದನ್ನು ಸಿದ್ದಪಡಿಸಿದ್ದರು.
ಈ ಬರ್ಗರ್ ತಯಾರಿಕೆಗೆ 35 ಕೆ.ಜಿ. ಮೈದಾ, 2 ಕೆ.ಜಿ. ಸಕ್ಕರೆ, ತಲಾ 1 ಕೆ.ಜಿ. ಉಪ್ಪು ಮತ್ತು ಯೀಸ್ಟ್, 12 ಕೆ.ಜಿ. ಅಡುಗೆ ಎಣ್ಣೆ, 25 ಲೀಟರ್ ನೀರು ಬಳಸಲಾಗಿತ್ತು. ಪ್ರದರ್ಶನದ ವೇಳೆ ಈ ಬರ್ಗರ್ ವೀಕ್ಷಕರ ಗಮನ ಸೆಳೆದಿತ್ತು.


6.3 ಬಿಲಿಯನ್ ಡಾಲರ್ ಮೊತ್ತಕ್ಕೆ ಐಪಿಎಲ್ ಬ್ರಾಂಡ್ ಮೌಲ್ಯ ಏರಿಕೆ
  09-08-2018 1:47PM IST    /     No Comments    /     Posted In: Latest News , Sports
ಐಪಿಎಲ್(ಇಂಡಿಯನ್ ಪ್ರೀಮಿಯರ್ ಲೀಗ್) ಆರಂಭವಾಗಿ 11 ವರ್ಷಗಳು ಕಳೆದರೂ ಇದರ ಬ್ರಾಂಡ್ ಮೌಲ್ಯ ಮಾತ್ರ ವರ್ಷದಿಂದ ವರ್ಷಕ್ಕೆ ಉತ್ತುಂಗಕ್ಕೆ ಏರುತ್ತಲೇ ಇದೆ. ಪ್ರತಿ ವರ್ಷ ಪ್ರೇಕ್ಷಕರನ್ನು, ಜಾಹೀರಾತುದಾರನ್ನು ತನ್ನತ್ತ ಆಕರ್ಷಿಸುತ್ತಲೇ ಇದೆ. 11ನೇ ಆವೃತ್ತಿ ನಂತರ ಐಪಿಎಲ್ ಬ್ರಾಂಡ್ ಮೌಲ್ಯ 43.233 ಸಾವಿರ ಕೋಟಿ ರೂ. ಏರಿಕೆಯಾಗಿದೆ ಎಂಬುದು ಗಮನಾರ್ಹವಾದ ಅಂಶ.
ಈ ಕುರಿತು ಲೀಗ್ ನ ಜಾಗತಿಕ ಮೌಲ್ಯಮಾಪನ ಮತ್ತು ಕಾರ್ಪೊರೇಟ್ ಹಣಕಾಸು ಸಲಹೆಗಾರ ಡಫ್ ಮತ್ತು ಫೆಲ್ಸ್ ನೀಡಿರುವ ವರದಿ ಹೇಳುವಂತೆ 11ನೇ ಆವೃತ್ತಿ ನಂತರ ಐಪಿಎಲ್ ಬ್ರಾಂಡ್ ಮೌಲ್ಯ ಶೇ.19 ರಷ್ಟು ಏರಿಕೆಯಾಗಿದ್ದು, 6.3 ಬಿಲಿಯನ್ ಅಮೆರಿಕನ್ ಡಾಲರ್ ಮೊತ್ತಕ್ಕೆ ಅಂದರೆ ಅಂದಾಜು 43,233 ಸಾವಿರ ಕೋಟಿ ರೂ. ಏರಿಕೆಯಾಗಿದೆ. 2016 ಮತ್ತು 2017ರಲ್ಲಿ ಐಪಿಎಲ್ ಟಿ20 ಲೀಗ್ ಬ್ರಾಂಡ್ ಮೌಲ್ಯ ಕ್ರಮವಾಗಿ 5.3 ಮತ್ತು 4.16 ಬಿಲಿಯನ್ ಅಮೆರಿಕನ್ ಡಾಲರ್ ಮೊತ್ತದಷ್ಟಿತ್ತು ಎಂದು ಹೇಳಿದೆ.
2018ರಿಂದ ಮುಂದಿನ ಐದು ವರ್ಷಗಳಿಗೆ 16,347.5 ಕೋಟಿ ರೂ. ನೀಡಿ ಪ್ರಸಾರ ಮಾಡುವ ಹಕ್ಕನ್ನು ಸ್ಟಾರ್ ಇಂಡಿಯಾ ಪಡೆದುಕೊಂಡಿದ್ದು ಹಾಗೂ ಎರಡು ವರ್ಷ ಗೈರು ಹಾಜರಾತಿ ನಂತರ 11ನೇ ಆವೃತ್ತಿಗೆ ಚೆನ್ನೈ ಸೂಪರ್ ಕಿಂಗ್ಸ್ ಮತ್ತು ರಾಜಸ್ಥಾನ್ ರಾಯಲ್ಸ್ ತಂಡಗಳು ಮರಳಿದ ಬಳಿಕ ಐಪಿಎಲ್ ರೋಚಕತೆ ಮತ್ತಷ್ಟು ಹೆಚ್ಚಾಗಿದೆ.